ആരോഗ്യ സര്‍വകലാശാല പരീക്ഷകള് മേയ് മൂന്നു മുതല് പുനഃരാരംഭിക്കും – newspeople\nതിരുവനന്തപുരം: ആരോഗ്യ സർവകലാശാല പരീക്ഷകൾ മേയ് മൂന്നു മുതൽ പുനഃരാരംഭിക്കും. നേരത്തെ ഗവർണർ ആരിഫ് മുഹമ്മദ് ഖാന്റെ നിർദേശത്തെ തുടർന്ന് ആരോഗ്യ സർവകലാശാല പരീക്ഷകൾ മാറ്റിവെച്ചിരുന്നു.\nകോവിഡ് പശ്ചാത്തലത്തിൽ ഗവർണറുടെ നിർദേശ പ്രകാരമാണ് സംസ്ഥാനത്തെ എല്ലാ സർവകലാശാലകളും പരീക്ഷകൾ മാറ്റിവെച്ചത്. ഇതിന്റെ ഭാഗമായി ആരോഗ്യ സർവകലാശാലയും പരീക്ഷകൾ മാറ്റിവെച്ചിരുന്നു. എന്നാൽ, ആരോഗ്യസർവകലാശാല പരീക്ഷകൾ മാറ്റിവെക്കുന്നതിന് എതിരെ സർവകലാശാല അധികൃതർ തന്നെ ഗവർണർക്ക് കത്തെഴുതുകയായിരുന്നു.\nപുതിയ സാഹചര്യത്തിൽ കോവിഡ് പ്രവർത്തനങ്ങളിൽ സജീവമാകേണ്ടവരാണ് ആരോഗ്യ സർവകലാശാലയിലെ വിദ്യാർഥികൾ ഉൾപ്പെടെയുള്ളവർ. പുതിയ ഹൗസ് സർജന്മാരെ പെട്ടെന്ന് തന്നെ സംസ്ഥാനത്തിന് ലഭിക്കേണ്ടതുണ്ട്. ഇത്തരത്തിലുള്ള നിരവധി കാരണങ്ങൾ ചൂണ്ടിക്കാണിച്ചാണ് കത്ത് അയച്ചത്.\nമാത്രമല്ല, ആരോഗ്യസർവകലാശാലയിലെ കുട്ടികളിൽ മിക്കവരും കോവിഡ് വാക്സിൻ സ്വീകരിച്ചു കഴിഞ്ഞവരാണ്. അതുകൊണ്ട് തന്നെ ഇവർക്ക് ഇപ്പോൾ പരീക്ഷ നടത്തുന്നതിൽ പ്രയാസസമില്ലെന്നും സർവകലാശാല അധികൃതർ അറിയിച്ചിരുന്നു.\nഇതിനു പിന്നാലെയാണ് സർവകലാശാല അധികൃതരുടെ ആവശ്യത്തിന് ഗവർണർ വഴങ്ങിയത്. ആരോഗ്യ സർവകലാശാല പരീക്ഷകൾ മാറ്റിവെച്ച നടപടി പിൻവലിക്കണമെന്ന് വിവിധ സംഘടനകളും ആവശ്യപ്പെട്ടിരുന്നു. നിശ്ചയിച്ച എല്ലാ പരീക്ഷകളും മേയ് മൂന്നുമുതൽ നടക്കും. ഇത് സംബന്ധിച്ച വിജ്ഞാപനവും പുറത്തിറങ്ങിയിട്ടുണ്ട്. നേരത്തെ മാറ്റിവെച്ച പരീക്ഷകൾ പിന്നീട് തീയതി പ്രഖ്യാപിച്ച് ആ ദിവസങ്ങളിൽ നടത്തും.\nശനി, ഞായര് ദിവസങ്ങളില് അനാവശ്യമായി പുറത്തിറങ്ങുന്നവര്‍ക്കെതിരെ കര്‍ശന നടപടി – ഡിഐജി\nവാക്സിൻ ചലഞ്ച് ;രണ്ട് ദിവസത്തിനുള്ളിൽ മുഖ്യമന്ത്രിയുടെ ദുരിതാശ്വാസ നിധിയിലെത്തിയത് ഒരു കോടിയോളം രൂപ


കോണ്‍ഗ്രസ് മുങ്ങുന്ന കപ്പല്, അധികാരം ഇല്ലാത്തതിനാല് കരയില് കിടക്കുന്ന മത്സ്യത്തെ പോലെ പിടയുന്നു - പ്രധാനമന്ത്രി | Webdunia Malayalam\nഅവള് ഇന്ദിരയാണ്, അവള് ദുര്‍ഗയാണ്; കോണ്‍ഗ്രസ് പോസ്റ്റര് കണ്ട് ഞെട്ടിത്തരിച്ച് ബിജെപി\nഅമരീന്ദര് സിംഗ് കോണ്‍ഗ്രസ് മുഖ്യമന്ത്രി സ്ഥാനാര്‍ത്ഥി; മാജിദയില് നയം വ്യക്തമാക്കി രാഹുല് ഗാന്ധി\nഅപ്രിയകരമായ കാര്യങ്ങൾ യുവാക്കൾ പറഞ്ഞാൽ മാത്രമെ പാർട്ടിയിൽ വലിയ മാറ്റങ്ങൾ ഉണ്ടാക്കാന് കഴിയൂ: എ.കെ ആന്‍റണി\nതന്നെക്കുറിച്ച് ബിജെപി നേതാവ് പറഞ്ഞതു കേട്ട് പ്രിയങ്ക പൊട്ടിത്തെറിച്ചില്ല; പ്രിയങ്കയുടെ പ്രതികരണം അറിഞ്ഞാല് നമ്മളും അമ്പരക്കും\nരാഹുല് പറഞ്ഞു, ഉമ്മന്‍ചാണ്ടി അനുസരിച്ചു; ഇനി ഗോവയിലാണ് കളി!\nപഞ്ചാബിലെ ബിജെപി തെരഞ്ഞെടുപ്പ് റാലിയില് കോണ്‍ഗ്രസിനെ കടന്നാക്രമിച്ച് പ്രധാനമന്ത്രി നരേന്ദ്ര മോദി. എന്തുവിലകൊടുത്തും അധികാരത്തിലെത്താൻ ശ്രമിക്കുന്ന കോണ്‍ഗ്രസ് മുങ്ങുന്ന കപ്പലാണ്. എന്തുവിലകൊടുത്തും അധികാരത്തിലെത്താൻ ശ്രമിക്കുന്ന ആ പാര്‍ട്ടിക്ക് ജനം വോട്ട് ചെയ്യുമോ എന്ന് മോദി ചോദിച്ചു.\nപിടിച്ചുനിൽക്കാൻ കോൺഗ്രസ് എന്തും ചെയ്യും. അടുത്തിടെ ഉത്തർപ്രദേശിൽ സമാജ്‌വാദി പാർട്ടിയുമായി സഖ്യത്തിലായി. കഴിഞ്ഞ വർഷം ബംഗാൾ തെരഞ്ഞെടുപ്പിൽ ഇടതുപക്ഷവുമായി ചേർന്നു പ്രവർത്തിച്ചു. അധികാരമില്ലാത്തതിനാല് കോണ്‍ഗ്രസ് അസ്വസ്ഥരാണ്. കരയില് കിടന്ന് പിടയുന്ന മത്സ്യത്തിന് തുല്യമാണ് പാര്‍ട്ടിയുടെ അവസ്ഥ. കോണ്‍ഗ്രസ് എന്താണ് ചെയ്യാന് ശ്രമിക്കുന്നതെന്ന് മനസിലാക്കാന് വളരെ പ്രയാസമാണെന്നും മോദി പരിഹസിച്ചു.\nകുടുംബ പ്രശ്നങ്ങളുള്ള ഓരോ സംസ്ഥാനത്തേക്കും അധികാരത്തിന് വേണ്ടി ഓടി നടക്കുകയാണ് കോൺഗ്രസ്. ഫെബ്രുവരി നാലിന് നടക്കുന്ന തെരഞ്ഞെടുപ്പിൽ കോൺഗ്രസിനെ ജനങ്ങൾ പാഠം പഠിപ്പിക്കണം. നിയമസഭ തെരഞ്ഞെടുപ്പിൽ പ്രകാശ് സിംഗ് ബാദലിനെ വീണ്ടും മുഖ്യമന്ത്രിയായി കാണാനാണ് ജനങ്ങൾ ആഗ്രഹിക്കുന്നതെന്ന് പ്രധാനമന്ത്രി കൂട്ടിച്ചേർത്തു.\nജലന്ധറിൽ തെരഞ്ഞെടുപ്പു റാലിയെ അഭിസംബോധന ചെയ്തു സംസാരിക്കുകയായിരുന്നു പ്രധാനമന്ത്രി.\nനരേന്ദ്ര മോദി കോണ്‍ഗ്രസ് ഉത്തർപ്രദേശ് നിയമസഭ രാഹുല് ഗാന്ധി സോണിയാ ഗാന്ധി പഞ്ചാബ് തെരഞ്ഞെടുപ്പ് Congress Jalandhar Rahul Ghndhi Narendra Modi Punjab Assembly Election Pm Narendra Modi\n‘പാതാളഭരണി വരണ്ടിയുണ്ടോ സഖാവേ, നാവു തപ്പിയെടുക്കാൻ ?’; ലോ അക്കാദമി വിഷയത്തില് സ്വരാജിനെതിരെ ആഞ്ഞടിച്ച് അഡ്വ: ജയശങ്കര്\nവി.എസ്.അച്യുതാനന്ദന്, വി.എം.സുധീരന്, കാനം രാജേന്ദ്രന് എന്നിവരെല്ലാം ...\nഅദ്ധ്യാപകര്‍ക്ക് ഇനി രക്ഷയില്ല; മൂന്നാം ക്ലാസ് വിദ്യാര്‍ത്ഥിയെ ചെവിക്ക് നുള്ളിയ അദ്ധ്യാപികക്കെതിരെ കേസ്\nഎന്നാല് സ്കൂളിലുള്ള സ്ക്രീന് മറ്റു കുട്ടികളുടെ ദേഹത്തേക്ക് തള്ളിയിടാന് ...\nകര്‍ഷകര് എന്തുകൊണ്ട് ആത്മഹത്യ ചെയ്യുന്നു; കേന്ദ്രത്തോടും സംസ്ഥാനങ്ങളോടും വിശദീകരണം തേടി സുപ്രീംകോടതി\nരാജ്യത്തെ കര്‍ഷകര് എന്തുകൊണ്ടാണ് ആത്മഹത്യ ചെയ്യുന്നതെന്ന് സുപ്രീംകോടതി. ...\nകോടിയേരിക്കെതിരെ ബോംബെറിഞ്ഞു എന്നത് വ്യാജ പ്രചരണം, പിണറായിക്ക് എല്ലാം അറിയാം: കൃഷ്ണദാസ്\nസി പി എം സംസ്ഥാന സെക്രട്ടറി കോടിയേരി ബാലകൃഷ്ണന് പങ്കെടുത്ത യോഗത്തിലേക്ക് ആര് എസ് ...


calicut court Archives - Calicut Journal\nHome » Tag Archives: calicut court\nTag Archives: calicut court\nന്യായാധിപന്മാരുടെ വീട്ടുജോലിക്ക് കോടതി ജീവനക്കാർ!\nകോടതി ജീവനക്കാർക്ക് ഇപ്പോഴും നേരിടേണ്ടിവരുന്നത് ബ്രിട്ടീഷ് കാലഘട്ടത്തിന് തുല്യമായ തൊഴിൽ സാഹചര്യങ്ങൾ! ഓഫീസിലെത്തുന്നതു മുതൽ കോടതിയിലെ കീഴ്ജീവനക്കാർ പലപ്പോഴും ചെയ്യാൻ നിർബന്ധിതരാവുന്നത് ന്യായാധിപന്മാരുടെ വീട്ടുജോലി! ഇത്തരം ജോലികൾ ചെയ്യാൻ വിസമ്മതിക്കുന്നവർക്ക് നിസ്സാര തെറ്റുകൾക്ക് പോലും പരമാവധി ശിക്ഷ! കോഴിക്കോട്ടെ കോടതികളിൽനിന്നാണീ വാർത്ത! ബ്രിട്ടീഷുകാരെ കെട്ടുകെട്ടിക്കാൻ ഉജ്ജ്വലപ്രക്ഷോഭം നടന്ന കോഴിക്കോട്ടുനിന്ന്! അതിനായി കൃഷ്ണപിള്ളയും കെ കേളപ്പനും അടിയേറ്റുവീണ കടപ്പുറത്തിനു തൊട്ടുചാരെ പ്രവർത്തിക്കുന്ന കോടതിയിൽനിന്ന്! ജീവനക്കാർക്കിടയിൽ തന്നെ ക്ലാസ് ഫോർ ജീവനക്കാർക്കാണ് ഈ ദുരിതം ഏറ്റവും കൂടുതൽ അനുഭവിക്കേണ്ടിവരുന്നത്. അച്ചടക്ക നടപടികളും ശിക്ഷാ നടപടികളും ഏതു സമയവും ...


masterpiece Devasuram Twentyfive yearsAnweshanam\nകാല്‍നൂറ്റാണ്ട് തികയുന്ന മാസ്റ്റര് പീസ് ’ദേവാസുരം’...\nകാല്‍നൂറ്റാണ്ട് തികയുന്ന മാസ്റ്റര് പീസ് ’ദേവാസുരം’\nSreeraj K V | Saturday, April 14, 2018 1:25 PM IST\nകഥാ തിരക്കഥകളുടെ അഭാവത്തില് മലയാള സിനിമ നിലവെള്ളത്തില് ആഴക്കയം ചവിട്ടുമ്പോള് 'ദേവാസുരം' പിറന്നു. ഐ.വി.ശശിയുടെ സംവിധാന മികവ്, രഞ്ജിത്തിന്റെ തിരക്കഥ വൈഭവം പിന്നെ സാക്ഷാല് മോഹന്‍ലാലിന്‍റെ അഭിനയത്തികവ്. കാലങ്ങള്‍ക്കിപ്പുറം ഫ്യുടല് മാടമ്പി സിനിമയെന്ന ദേവാസുരത്തെ വിമര്‍ശിക്കുന്നവര്‍ക്ക് സകല ചേലിലും സമ്പന്നമായ സിനിമയെന്നു കാലം ദേവാസുരത്തെ വാഴ്ത്തുന്നു. മാസ്റ്റർ പീസുകൾ ഒന്നേ ഉണ്ടാകൂ എന്നത്കൊണ്ട് ആകാം ഐ വി ശശിയുടെ മാസ്റ്റർ പീസായി മലയാള സിനിമ പരിഗണിക്കുന്ന ക്‌ളാസ്സിക് ദേവാസുരം ആണ്. എം ടി വാസുദേവൻ നായർ ലോഹിതദാസ് തുടങ്ങിയ മഹാന്മാരായ എഴുത്തുകാരുടെ ക്‌ളാസ്സിക് സൃഷ്ടികൾക്ക് ഒപ്പം ചേർത്ത് വെക്കാൻ പറ്റുന്ന രഞ്ജിത്തിന്റെ ഏക സൃഷ്ടിയും ദേവാസുരം മാത്രമാണ്.\nമലയാളത്തിലെ പൗരുഷം നിറഞ്ഞ 10 മികച്ച കഥാപാത്രങ്ങളെ നിരത്തി നിർത്തിയാൽ അതിൽ ഒന്നാമൻ മംഗലശ്ശേരിൽ നീലകണ്ഠൻ ആയിരിക്കും എന്ന കാര്യത്തിൽ ഒരു മലയാളിക്കും എതിർ അഭിപ്രായം ഉണ്ടാകാൻ വഴിയില്ല നീലകണ്ഠനെ പോലെ ഫ്യൂഡലിസവും തെമ്മാടിത്തരവും ആഢ്യത്തവും തൻപ്രമാണിത്തവും അഹങ്കാരവും പൗരുഷവും ഉള്ള ഒരു കഥാപാത്രം ദേവാസുരത്തിനു മുൻപും ശേഷവും മലയാള സിനിമ കണ്ടിട്ടില്ല. ആരുടെ മുന്നിലും തോൽക്കാൻ തയ്യാറാകാത്ത, തല കുനിക്കാത്ത അഭിമാനിയും അഹങ്കാരിയുമായ നീലകണ്ഠനെ തോൽപ്പിക്കുന്നത് വിധിയുടെ വിളയാട്ടമാണ്. ഭാനുമതി എന്ന പെണ്ണിന്റെ ചങ്കുറപ്പിനു മുന്നിൽ ഒന്ന് ആടിയുലഞ്ഞു എങ്കിലും നീലകണ്ഠൻ അവളുടെ മുന്നിലും തോൽക്കുന്നില്ല.\nപക്ഷെ മകന്റെ പരസ്ത്രീ ബന്ധം കാരണം വീട് വിട്ടു പോയ അമ്മ – മരിക്കുന്നതിന് മുന്നേ മകനെ കാണാൻ ആഗ്രഹിക്കുന്നതും മരണത്തിനു മുന്നേ നീലകണ്ഠൻ നെറ്റിപ്പട്ടം പോലെ കൊണ്ട് നടക്കുന്ന മംഗലശ്ശേരി എന്ന പേര് ഒരു അനാഥ കുഞ്ഞിന് മാധവ മേനോൻ ഭിക്ഷയായി നൽകിയ ജീവിതം മാത്രമാണ് എന്നും മനസ്സിലാക്കുന്നതോടെ അഹങ്കാരിയായ നീലകണ്ഠൻ അവിടെ അവസാനിക്കുകയാണ്. അപമാനത്താൽ ആടിയുലഞ്ഞു തകർന്നു പോകുന്ന നീലകണ്ഠൻ പിന്നീട് ഒരിക്കലും മംഗലശ്ശേരിയുടെ ഗർവ്വിൽ തല ഉയർത്തുന്നത് നമുക്ക് കാണാൻ കഴിയില്ല. മോഹൻലാൽ എന്ന മഹാനടൻ അതുവരെ കാണാത്ത വിധം അസാധാരണമാം വിധം അതിഗംഭീരമായി ജീവിക്കുകയായിരുന്നു നീലകണ്ഠനിലൂടെ. വേറെ ഏതൊരു താരം ചെയ്താലും ഓവർ ആക്റ്റിങ് ആയി പോകുമായിരുന്ന നിരവധി സീനുകൾ ഉണ്ട് ദേവാസുരത്തിൽ. മാനസികമായി തകർന്ന ഒരാളെ ശാരീരികമായി തകർക്കുക എന്നത് വളരെ എളുപ്പത്തിൽ കഴിയും എന്ന സത്യം ഒരിക്കൽ കൂടി വെളിപ്പെടുത്തുന്നുണ്ട് ദേവാസുരത്തിൽ. മാധവമേനോൻ തന്റെ അച്ഛൻ അല്ല എന്നറിയുന്നിടത്ത് മാനസികമായി തോറ്റു പോകുന്ന നീലകണ്ഠനെ അതുകൊണ്ട് തന്നെയാണ് പ്രതിയോഗികൾക്ക് വളരെ എളുപ്പത്തിൽ കീഴ്പ്പെടുത്താൻ കഴിയുന്നതും. നീലകണ്ഠൻ ജീവൻ മാത്രം ശേഷിക്കുന്ന ജീവച്ഛവം ആയി മാറിയ ശേഷമുള്ള അവസ്ഥയിൽ പോലും മോഹൻലാൽ എന്ന അഭിനേതാവിന്റെ പൂണ്ടുവിളയാട്ടം തന്നെ ആയിരുന്നു കാഴ്ചവെച്ചത്.\nഒരു പക്ഷെ മറ്റാര് ചെയ്താലും കോമഡി ആയി പോകുമായിരുന്ന ഒരു കൈ തളർന്നു പോയ രണ്ടാം പകുതി. ആർക്കും തോൽപ്പിക്കാൻ കഴിയാത്ത നീലകണ്ഠനെയും ജീവച്ഛവം ആയി ഒരു കൈയും – മനസ്സും തളർന്നു പോയ നീലനെയും അണുവിട മുകളിലേക്കോ താഴേക്കോ പോകാതെ ലോകത്തു മറ്റാർക്കും ചെയ്യാൻ കഴിയാത്ത വിധം അതി സൂക്ഷ്‌മമായി തന്നെ മോഹൻലാൽ ജീവിച്ചു എന്ന് തന്നെ പറയാം. പരിപൂർണമായും നായകനെ ബേസ് ചെയ്തു പറഞ്ഞ കഥ ആയിട്ടും ഭാനുമതി എന്ന നായികയ്ക്കും വില്ലനായ ശേഖരനും കാര്യസ്ഥനായ വാര്യർക്കും നിറഞ്ഞു നിൽക്കാനുള്ള മികച്ച അവസരങ്ങൾ രഞ്ജിത്ത് എന്ന എഴുത്തുകാരൻ നൽകി.2സീനിൽ വന്നു വന്നു പോകുന്ന ഒടുവിൽ ഉണ്ണികൃഷ്ണന്റെ പെരിങ്ങോടൻ കഥാപാത്രവും മുഴുകുടിയനായ നെടുമുടി വേണുവിന്റെ മാഷും സിനിമ കണ്ടു കഴിഞ്ഞാലും സജീവ സാന്നിധ്യമായി മനസ്സിൽ നിറഞ്ഞു നിൽക്കും. നാട്ടിൻ പുറവും അമ്പലവും ഉത്സവവും കലയും ഡാൻസും ഫ്യൂഡൽ തെമ്മാടിത്തരവും ഇത്ര സമ്പന്നമായി കോർത്തിണക്കിയ / സമ്മേളിച്ച മറ്റൊരു മലയാള സിനിമ ഇല്ല എന്ന് തന്നെ പറയാം.\nകഥാഗതിയുടെ ഈ മികവില് മാത്രമല്ല ദേവാസുരം കയ്യടി വാങ്ങുന്നത്. ജീവിച്ചിരുന്ന ഒരു കഥാപാത്രത്തെ അഭ്രപാളിയിലെത്തിക്കുമ്പോള് കാട്ടിയ സത്യസന്ധതയും അതിനു കാരണമാകുന്നു. മംഗലശ്ശേരി നീലകണ്ഠന് തിരക്കഥാകൃത്തിന്റെ ചിന്താഗതിയില് രൂപംകൊണ്ട ഒരു കഥാപാത്രമല്ല. മുല്ലശേരി രാജഗോപാലിന്റെ ജീവിതമാണ് മോഹന്‍ലാല് അഭിനയിപ്പിച്ചു ഫലിപ്പിച്ചത്.\nജീവിതത്തിലെ നീലകണ്ഠന് ഇപ്പോള് ജീവിച്ചിരിപ്പില്ല. കോഴിക്കോട് നടക്കാവിലെ മുല്ലശ്ശേരിവീട്ടില് നിന്നും രാജഗോപാലന് എന്ന നീലകണ്ഠന് പടിയിറങ്ങിപോയിട്ട് വര്‍ഷങ്ങള് കഴിഞ്ഞു. തീഷ്ണമായിരുന്നു മുല്ലശേരി രാജഗോപാല് എന്ന രാജുവിന്റെ ജീവിതം. സൗഹൃദത്തിന്‍റെ വിശാലമായ ലോകത്ത് സംഗീതത്തിന്റെയും ലഹരിയുടെയും ഒഴുക്ക്. മുല്ലശേരി തറവാട്ടിന്റെ ഔട്ട് ഹൗസിന്റെ ഇടനാഴിയില് പാടാത്ത പാട്ടുകാര് വിരളം. ദാസും, ബാബുക്കയും (എം എസ് ബാബുരാജ്), പി. ജയചന്ദ്രനും, ദേവരാജന് മാഷും രാഘവന് മാഷുമെല്ലാം ഒത്തു കൂടിയ എത്രയോ മെഹഫിലുകള്‍ക്ക് മുല്ലശ്ശേരി തറവാട് സാക്ഷിയായി. മരിക്കുന്നതിന് വര്‍ഷങ്ങള്‍ക്കു മുമ്പ് തന്നെ രാജഗോപാല് തളര്‍ന്നു കിടപ്പായി. ഒരു സ്റ്റെയര് കെയ്‌സില് നിന്ന് വീണുണ്ടായ അപകടമാണ് തളര്‍ച്ചയുടെ തുടക്കം. ശരീരം തളര്‍ന്നു കിടക്കുമ്പോളും ആ മനസ് തളര്‍ന്നിരുന്നില്ല.\nദേവാസുരം പോലെ ഒരു സിനിമ വർഷങ്ങൾ കൂടിയിരിക്കുമ്പോൾ സംഭവിക്കുന്ന മഹാത്ഭുതം ആയതു കൊണ്ട് തന്നെയാവാം വ്യത്യസ്തമായ അഭിപ്രായങ്ങളും നിരൂപണ കോലാഹലങ്ങളും ഈ സിനിമയെ വിടാതെ പിന്തുടര്‍ന്നത്. സ്ത്രൈണത കലർന്ന രൂപത്തിൽ വില്ലൻ വേഷം ചെയ്യുമ്പോൾ തന്നെ നാണം കുണുങ്ങിയായ കൊമേഡിയനായ നായകനിലേക്കും പൗരുഷം നിറഞ്ഞ രൂപത്തിലേക്കും ശബ്ദ ഘാംഭീര്യത്തിലേക്കും മോഹൻലാൽ നടന്നു കയറിയത് ഘട്ടം ഘട്ടം ആയിട്ടായിരുന്നു. ആ യാത്രയുടെ ആദ്യ പടവ് 'ദേവാസുരം' ആണെന്ന് നിസംശയം പറയാം. ഉയരങ്ങളിൽ, വാർത്ത, രാജാവിന്റെ മകൻ, അദ്വൈതം തുടങ്ങിയ നെഗറ്റീവ് ടച്ച് ഉള്ള നായക കഥാപാത്രങ്ങളുടെ യാത്ര അവസാനിച്ചത് മറ്റൊരു പുതിയ മോഹൻലാലിനെ മലയാളത്തിന് സമ്മാനിച്ചു കൊണ്ടായിരുന്നു.\nമലയാളത്തിന്റെ ആദ്യത്തെ ഫ്യൂഡൽ തെമ്മാടി ആയ നീലകണ്ഠൻ. ജന്മനാ കിട്ടിയ പരുക്കനായ രൂപവും ശബ്ദ ഗാഭീര്യവും കൊണ്ട് പരുക്കനായ പൗരുഷം ഉള്ള കഥാപാത്രങ്ങൾ കൂടുതൽ ഇണങ്ങുക സത്യൻ – മമ്മൂട്ടി – മുരളി തുടങ്ങിയ താരങ്ങൾക്കാണ് എന്ന മലയാള സിനിമ സങ്കല്പത്തെ തന്നെ തച്ചുടക്കുക ആയിരുന്നു മോഹൻലാൽ നീലകണ്ഠനിലൂടെ. അതുവരെ ചെറിയ വിജയ ചിത്രങ്ങളും പരാജയ ചിത്രങ്ങളും രചിച്ച രഞ്ജിത്തിന്‍റെ ജീവിതത്തിലെ വഴിത്തിരിവ് ആയിരിന്നു ദേവാസുരം. ദേവാസുരത്തിന്റെ മഹാവിജയം അതെ പാതയിൽ ആറാം തമ്പുരാൻ, ഉസ്താദ്, നരസിംഹം, രാവണപ്രഭു തുടങ്ങിയ പല വിജയ ചിത്രങ്ങൾക്കും തുടക്കം ഇടുകയും ചെയ്തു. പലതും ദേവാസുരത്തിനെക്കളാൽ വലിയ വിജയമായി എങ്കിലും ഒരിക്കൽ പോലും ദേവാസുരം പോലെ ഒരു ക്‌ളാസ്സിക് സൃഷ്ട്ടി ആയില്ല. നീലകണ്ടന്റെ ഭാര്യയായ ഭാനുമതിയെ അനശ്വരമാക്കിയ രേവതിയും, വാര്യര് എന്ന കഥാപാത്രമായി ജീവിച്ച ഇന്നസെന്റും ചെറിയ സീനുകളില് മാത്രം പ്രത്യക്ഷനായ ഒടുവില് ഉണ്ണികൃഷ്ണനും ദേവാസുരത്തിന്റെ നേടുംതൂണുകളാണ്.\nരാവണപ്രഭു എന്ന പേരിൽ 2006 ല് ദേവാസുരത്തിന്റെ രണ്ടാം പതിപ്പില് പക്വത വന്ന നീലകണ്ഠന്‍റെ മറ്റൊരു മുഖമായിരുന്നു രഞ്ജിത്ത് അവതരിപ്പിച്ചത്. രാവണപ്രഭുവില് നീലകണ്ടൻ എന്ന എവർഗ്രീൻ കഥാപാത്രത്തിന്റെ മരണം മലയാളി പ്രേക്ഷകർ ഇപ്പോളും മനസ്സാൽ സ്വീകരിച്ചിട്ടില്ല.\nമംഗലശ്ശേരി നീലകണ്ഠൻ എന്ന് കേട്ടാൽ പ്രേക്ഷകരുടെ മനസ്സിൽ ഓടിയെത്തുക ദേവന്‍റെ പുണ്യവും അസുരന്‍റെ വീര്യവും ഉള്ള ആ പഴയ നീലകണ്ഠന് തന്നെയാണ്. അതുകൊണ്ട് തന്നെ നീലകണ്ഠന്‍റെ മരണം പ്രേക്ഷകർ ഇപ്പോളും വിശ്വസിച്ചിട്ടില്ല. മലയാള സിനിമ പ്രേക്ഷകരുടെ ഉള്ളിൽ മംഗലശ്ശേരി നീലകണ്ഠന് അണയാത്ത വിളക്കായി എന്നും ആളിക്കത്തി – ജ്വലിച്ചു അങ്ങനെ തന്നെ നിൽക്കും. മംഗലശ്ശേരി നീലകണ്ഠന് മരണമില്ല എന്ന് വിശ്വസിക്കാൻ ആണ് മലയാള സിനിമക്കും പ്രേക്ഷകർക്കും ഇഷ്ടം.


തിരുവനന്തപുരം : സംസ്ഥാനത്ത് ഓണ്‍ലൈന് തട്ടിപ്പുകള് വ്യാപകമാകുമ്ബോള് പ്രതികളെ പിടികൂടാന് സാധിക്കാതെ പ്രതിസന്ധിയിലായിരിക്കുകയാണ് പൊലീസ്. സോഷ്യല് മീഡിയ കമ്ബനികളില് കേസുകള്‍ക്കുള്ള മറുപടി വൈകുന്നതാണ് അന്വേഷണത്തിന് തിരിച്ചടിയാകുന്നത്. കോവിഡിന് പിന്നാലെ ഓണ്‍ലൈന് ഇടപാടുകള് വര്‍ധിച്ച സാഹചര്യത്തില് ജാഗ്രത വേണമെന്ന് പൊലീസ് നേരത്തെ തന്നെ മുന്നറിയിപ്പ് നല്‍കിയിരുന്നു.\nപല പേരുകളില് ഓണ്‍ലൈന് തട്ടിപ്പുകള് സജീവമായതോടെ പരാതികളും വര്‍ദ്ധിച്ചു. എന്നാല് സൈബര് കേസുകള് തെളിയിക്കാന് പൊലീസ് ബുദ്ധിമുട്ടുന്ന കാഴ്ചയാണ് കാണാനാകുന്നത്. ഫേസ്ബുക്ക് വാട്സ്‌ആപ്പ് ടെലഗ്രാം അടക്കമുള്ള സോഷ്യല് മീഡിയ കമ്ബനികളില് നിന്നും വിവരങ്ങള് ലഭിക്കുന്നതിലെ കാലതാമസമാണ് ഇതിന് കാരണം.


fruits and vegetables that increase platelet count പ്ളേറ്റ്ലറ്റ് കൗണ്ട് വർധിപ്പിക്കുന്ന ഭക്ഷണങ്ങൾ\nപ്ളേറ്റ്ലറ്റ് കൗണ്ട് വർധിപ്പിക്കുന്ന ഭക്ഷണങ്ങൾ\nരക്തത്തിലെ ഒരു പ്രധാന ഘടകമാണ് പ്ളേറ്റ്ലറ്റ്. നമ്മുടെ ശരീരത്തിൽ ചെറുതോ വലുതോ ആയ മുറിവുകൾ പറ്റിയാൽ രക്തം കട്ടപ്പിടിക്കാൻ സഹായിക്കുന്ന ചെറിയ കോശങ്ങളാണിവ. ഇവ അമിതമായി രക്തം നഷ്ടപ്പെടുന്നതിനെ തടയുന്നു. ഒരു മൈക്രോലിറ്റർ രക്തത്തിൽ ഏകദേശം 1,50,000 – 4,50,000 പ്ളേറ്റ്ലറ്റ് ഉണ്ട്. എന്നാൽ വൈറൽ രോഗങ്ങൾ, കാൻസർ, ചില ജനിതക രോഗങ്ങൾ എന്നിവ മൂലം പ്ളേറ്റ്ലറ്റിൻറെ എണ്ണം വളരെ കുറയാം. വൈദ്യ സഹായത്തിനൊപ്പം ചില ഭക്ഷണങ്ങൾ കഴിക്കുന്നത് വഴിയും രക്തത്തിലെ പ്ളേറ്റ്ലറ്റിൻറെ എണ്ണം കൂട്ടം. പ്ളേറ്റ്ലറ്റ് കൗണ്ട് കൂട്ടുന്ന ചില ഭക്ഷണങ്ങൾ ഇതാ;\nആന്റി ഓക്സിഡന്റും ആന്റി ഇൻഫ്ളമേറ്ററി ഗുണങ്ങളും ധാരാളം ഉള്ളതിനാൽ രോഗ പ്രതിരോധശേഷി വർധിപ്പിക്കാൻ കഴിവ് മാതളത്തിനുണ്ട്. അതിനാൽ ഇത് പ്ളേറ്റ്ലറ്റ് കൗണ്ട് വർധിപ്പിക്കാനും സഹായിക്കും. മാതളം ജ്യൂസായോ അല്ലെങ്കിൽ സലാഡിലോ സ്മൂത്തിയിലോ ചേർത്ത് പ്രഭാത ഭക്ഷണമായും കഴിക്കാവുന്നതാണ്.\nപപ്പായയും പപ്പായ ഇലയും പ്ളേറ്റ്ലറ്റ് കൗണ്ട് കൂട്ടാൻ നല്ലതാണ്. പപ്പായ കഴിക്കുകയും പപ്പായ ഇല കഷായം വച്ചും കുടിക്കാവുന്നതാണ്. ഡെങ്കിപ്പനി ബാധിച്ചവരിൽ പ്ളേറ്റ്ലറ്റ് കൗണ്ട് കൂട്ടാൻ പപ്പായ ഇല സത്ത് ഫലപ്രദമാണെന്ന്, മലേഷ്യയിലെ ഏഷ്യൻ ഇൻസ്റ്റിറ്റ്യൂട്ട് ഓഫ് സയൻസ് ആൻഡ് ടെക്നോളജിയിലെ ഗവേഷകർ നടത്തിയ പഠനത്തിൽ കണ്ടെത്തിയായിരുന്നു. പപ്പായ ഇല വെള്ളം ഒഴിച്ച് തിളപ്പിക്കുക. ഇത് അരിച്ചെടുത്ത് രണ്ട് ദിവസം കുടിക്കുക. ഇതോടൊപ്പം പപ്പായയും കഴിക്കുക. പപ്പായ ഇല കഴിക്കുന്നതിന് മുൻപ് ഡോക്ടറുടെ ഉപദേശം തേടാവുന്നതാണ്.\nവിറ്റാമിൻ എ ധാരാളം അടങ്ങിയ മത്തങ്ങ പ്ളേറ്റ്ലറ്റുകളുടെ എണ്ണം കൂട്ടും. ശരീര കോശങ്ങളിലെ പ്രോട്ടീനുകളെ നിയന്ത്രിക്കാനും മത്തങ്ങ സഹായിക്കും. അര ഗ്ലാസ് മത്തങ്ങ ജ്യൂസിൽ ഒരു ടീ സ്പൂൺ തേൻ ചേർത്ത് ദിവസവും റാണാഡോ മൂന്നോ തവണ കുടിക്കാവുന്നതാണ്.\nപച്ച ചീര, ഉലുവ തുടങ്ങിയ ജീവകം കെ ധാരാളം അടങ്ങിയ ഇലക്കറികൾ പ്ളേറ്റ്ലറ്റുകളുടെ എണ്ണം വർധിപ്പിക്കും. സലാഡിൽ ചേർത്തോ, കറി വെച്ചോ ഇവ കഴിക്കാവുന്നതാണ്.\nവീറ്റ് ഗ്രാസ് അഥവാ ഗോതമ്പ് പുല്ലിന് പ്ളേറ്റ്ലറ്റ് കൗണ്ട് വർധിപ്പിക്കാൻ കഴിയും എന്ന് ഇന്റർനാഷണൽ ജേർണൽ ഓഫ് യൂണിവേഴ്‌സൽ ഫാർമസി ആൻഡ് ലൈഫ് സയൻസ് പ്രസിദ്ധീകരിച്ച പഠനത്തിൽ പറയുന്നു. അരുണ രക്ത കോശങ്ങൾ, ഹീമോഗ്ലോബിൻ, ശ്വേത രക്താണുക്കൾ എന്നിവയുടെ എണ്ണം കൂട്ടാനും ഗോതമ്പ് പുല്ലിന് കഴിയും. ക്ലോറോഫിൽ ധാരാളമായി അടങ്ങിയതും ഹീമോഗ്ലോബിന്റെ അതേ തന്മാത്രാ ഘടന ആയതുകൊണ്ടുമാണ് ഗോതമ്പു പുല്ലിന് ഈ ഗുണം ഉള്ളത്. അര കപ്പ് ഗോതമ്പ് പുല്ല് ജ്യൂസിൽ ഏതാനം തുള്ളി ചെറു നാരങ്ങ പിഴിഞ്ഞത് ചേർത്ത് ദിവസവും കുടിക്കാം.\nജീവകം സി അടങ്ങിയ ഭക്ഷണങ്ങൾ\nജീവകം സി അടങ്ങിയ ഭക്ഷണം പതിവായി കഴിക്കുന്നത് പ്ളേറ്റ്ലറ്റുകളുടെ കൗണ്ട് വർധിപ്പിക്കും. ഫ്രീറാഡിക്കലുകളുടെ നാശം തടയാതെ ഇത് സഹായിക്കും. മയോക്ലിനിക്കിന്റെ നിർദേശമനുസരിച്ച്, ദിവസവും 65 മുതൽ 90 മി.ഗ്രാം. വരെ ജീവകം സി വേണം. ഓറഞ്ച്, നാരങ്ങ, കാപ്സിക്കം, കിവി, പച്ചച്ചീര, ബ്രൊക്കോളി തുടങ്ങിയവയെല്ലാം കഴിക്കാം.\nകാൽസ്യം, ജീവകം ഡി, ഫോളേറ്റ്, ജീവകം കെ എന്നിവയുടെ ഉറവിടമാണ് പാൽ. ജീവകം കെ. യുടെ അഭാവം രക്തം കട്ടപിടിക്കുന്നതിനെ തടയും. അതിനാൽ ദിവസവും ഭക്ഷണത്തിൽ പാൽ ഉൾപ്പെടുത്താൻ ശ്രദ്ധിക്കുക. രോഗ പ്രതിരോധശക്തി വർധിപ്പിക്കാനും പ്ളേറ്റ്ലറ്റ് കൗണ്ട് കൂട്ടാനും പാൽ വളരെ നല്ലതാണ്. രാവിലെയോ രാത്രി കിടക്കുന്നതിന് മുമ്പോ ഒരു ഗ്ലാസ് പാൽ കുടിക്കുക.\nവിളർച്ച ബാധിച്ചവർക്ക് ബീറ്റ്റൂട്ട് ഒരു മികച്ച ഭക്ഷണമാണ്. ആഴ്ചയിലേക് രണ്ട് തവണ വീതം കാരറ്റും ബീറ്റ്‌റൂട്ടും കഴിക്കുന്നത് പ്ളേറ്റ്ലറ്റ് കൗണ്ട് കൂട്ടും. ജ്യൂസായോ സാലഡിൽ ചേർത്തോ കഴിക്കാവുന്നതാണ്.\nനെല്ലിക്ക പ്ളേറ്റ്ലറ്റ് കൗണ്ട് കൂട്ടാനും രോഗ പ്രതിരോധശേഷി വർധിപ്പിക്കാനും മികച്ചതാണ്. ദിവസവും മൂന്നോ നാലോ നെല്ലിക്ക വീതം വെറും വയറ്റിൽ കഴിക്കാവുന്നതാണ്. നെല്ലിക്ക ജ്യൂസാക്കി ദിവസവും രണ്ടോ മൂന്നോ തവണയായി കുടിക്കാവുന്നതാണ്.\nRead more on: health tips | platelet count


സൗമ്യ വിശ്വനാഥന് വധക്കേസ്: ഡല്‍ഹി സര്‍ക്കാര് പ്രത്യേക പ്രോസിക്യൂട്ടറെ നിയമിച്ചു | Reporter Live\nസൗമ്യ വിശ്വനാഥന് വധക്കേസ്: ഡല്‍ഹി സര്‍ക്കാര് പ്രത്യേക പ്രോസിക്യൂട്ടറെ നിയമിച്ചു\nBy Web Desk\tFebruary 8, 2019 9:40 pm A+ A-\nദില്ലി: മലയാളിയും മാധ്യമപ്രവര്‍ത്തകയുമായ സൗമ്യ വിശ്വനാഥിന്റെ കൊലപാതകക്കേസില് ഡല്‍ഹി മുഖ്യമന്ത്രി അരവിന്ദ് കെജരിവാള് പ്രത്യേക പ്രോസിക്യൂട്ടറെ നിയമിച്ചു. കൊലക്കേസുമായുള്ള വിചാരണക്കിടെ വാദം കേള്‍ക്കാന് പബ്ലിക് പ്രോസിക്യൂട്ടര് ഹാജരാവാത്തതിനെ തുടര്‍ന്നാണ് പ്രത്യേക പ്രോസിക്യൂട്ടറെ നിയമിച്ചത്. പ്രോസിക്യൂട്ടര്‍ക്ക് കാരണം കാണിക്കല് നോട്ടീസ് അയക്കാന് ചീഫ് സെക്രട്ടറിയെ ചുമതലപ്പെടുത്തിയതായി കെജരിവാള് വ്യക്തമാക്കി.\n2008 സെപ്തംബര് 30 ന് പുലര്‍ച്ചെ 3.30ന് ജോലി കഴിഞ്ഞ് വീട്ടിലേക്ക് പോകുന്നതിനിടയില് വേടിയേറ്റാണ് സൗമ്യ വിശ്വനാഥ് കൊല്ലപ്പെട്ടത്. ഡല്‍ഹിയിലെ വസന്ത് കുഞ്ചില് വെച്ചായിരുന്നു സംഭവം. സൗമ്യയുടെ മരണശേഷം ഒരു വര്‍ഷം കഴിഞ്ഞാണ് പ്രതികളായ അഞ്ച് പേരെ പിടികൂടിയത്.\nകേസുമായി ബന്ധപ്പെട്ട് ഡല്‍ഹി സാകേത് ജില്ലാ കോടതിയില് വിചാരണ നടന്നുകൊണ്ടിരിക്കുകയാണ്. വിചാരണ നടപടികള് വേഗത്തിലാക്കി സൗമ്യയ്ക്ക് നീതി ലഭ്യമാക്കണമെന്നഭ്യര്‍ത്ഥിച്ച് കൊണ്ട് സൗമ്യയുടെ മാതാപിതാക്കള് മുഖ്യമന്ത്രി അരവിന്ദ് കെജരിവാളിന് കത്തയച്ചിരുന്നു.\nFeb 8, 2019 9:40 pm\nഅഭിമന്യു വധക്കേസ്; വിചാരണ നടപടികള് മാറ്റിവെച്ചു\nകോടനാട് എസ്റ്റേറ്റ് കവര്‍ച്ചയും കൊലപാതകവും; സിബിഐ അന്വേഷണം ആവശ്യപ്പെട്ട് നല്‍കിയ ഹര്‍ജി സുപ്രിം…\nനെയ്യാറ്റിന്‍കര കൊലപാതകം; ഒളിവില് കഴിയുന്ന ഡിവൈഎസ്പി ഹരികുമാറിനെ സഹായിച്ചയാള് പിടിയില്


ചൈനീസ് നീക്കം ഉത്തരകൊറിയയ്ക്ക് വേണ്ടി!! യുഎസ് ആയുധ വിന്യാസത്തെ എതിര്‍ക്കുമെന്ന് ഭീഷണി | China says opposed to US nuclear weapons on Korean peninsula - Malayalam Oneindia\n» ചൈനീസ് നീക്കം ഉത്തരകൊറിയയ്ക്ക് വേണ്ടി!! യുഎസ് ആയുധ വിന്യാസത്തെ എതിര്‍ക്കുമെന്ന് ഭീഷണി\nചൈനീസ് നീക്കം ഉത്തരകൊറിയയ്ക്ക് വേണ്ടി!! യുഎസ് ആയുധ വിന്യാസത്തെ എതിര്‍ക്കുമെന്ന് ഭീഷണി\nUpdated: Sat, Sep 23, 2017, 17:11 [IST]\nബീജിങ്: ഉത്തരകൊറിയുടെ ആയുധ പരീക്ഷണങ്ങള്‍ക്കിടെ അമേരിക്കയുടെ ആണയാവുധ വിന്യാസത്തെ എതിര്‍ക്കുമെന്ന് ചൈന. അമേരിക്കയുമായി സമനിലയിലെത്തുന്നതിന് വേണ്ടി ജപ്പാന്, അയല്‍രാജ്യമായ ദക്ഷിണ കൊറിയ എന്നീ രാജ്യങ്ങളുടെ ഏത് തരത്തിലുള്ള ആണവായുധ വിന്യാസത്തേയും എതിര്‍ക്കുമെന്നുമാണ് ചൈന വ്യക്തമാക്കിയത്. ജപ്പാന് മുകളിലൂടെ സെപ്തംബര് 15ന് ഉത്തരകൊറിയ മിസൈല് വിക്ഷേപിച്ചതിന് പിന്നാലെയാണ് ചൈന രംഗത്തെത്തിയിട്ടുള്ളത്. കൊറിയന് ഉപഭൂഖണത്തിലെ ആയുധ വിന്യാസത്തെ എതിര്‍ക്കുമെന്നാണ് ശക്തമായ ഭീഷണി.\nഉത്തരകൊറിയന് ഉപഭൂഖത്തിലെ സ്ഥിതികള് വഷളാക്കുന്നതിന് ആയുധ വിന്യാസം ഇടയാക്കുമെന്നും അതിനാല് കൊറിയന് ഉപഭൂഖണ്ഡത്തിലെ ഏത് തരത്തിലുള്ള നീക്കങ്ങളും എതിര്‍ക്കപ്പെടേണ്ടതാണെന്നും ചൈനീസ് അംബാസഡര് കുയ് ടിയാങ്കൈയെ ഉദ്ധരിച്ച് ഹോങ്കോങ് കേന്ദ്രമായി പ്രവര്‍ത്തിക്കുന്ന സൗത്ത് ചൈന മോണിംഗ് പോസ്റ്റ് റിപ്പോര്‍ട്ട് ചെയ്യുന്നു. ശനിയാഴ്ചയാണ് ചൈനീസ് അംബാസഡറുടെ രംഗപ്രവേശം.\nഹാസോങ്ങ്-12 ന്റെ വിക്ഷേപണത്തിനു ശേഷം ജപ്പാന് മുകളിലൂടെ വീണ്ടും ഉത്തരകൊറിയ സെപ്തംബര് 15നാണ് വീണ്ടും മിസൈല് വിക്ഷേപിച്ചത്. തുടര്‍ച്ചയായുള്ള മിസൈല് പരീക്ഷണങ്ങളെ തുടര്‍ന്ന് ഐക്യരാഷ്ട്ര സഭ ഉപരോധമേര്‍പ്പെടുത്തിയതിനു പിന്നാലെയാണ് ഉത്തരകൊറിയയുടെ അടുത്ത മിസൈല് പരീക്ഷണം. രണ്ടാഴ്ച മുന്‍പ് ഹാസ്വോങ് ശ്രേണിയില്‍പ്പെട്ട മിസൈലും ജപ്പാന് മുകളിലൂടെ കുതിച്ചുയര്‍ന്നിരുന്നു.\nജപ്പാന് മുകളിലൂടെ പറന്ന്\nസെപ്തംബര് 15ന് രാവിലെ പ്രാദേശിക സമയം 7.6 ഓടു കൂടിയാണ് മിസൈല് വിക്ഷേപിച്ചതെന്നാണ് റിപ്പോര്‍ട്ടുകള്. ഉത്തരകൊറിയന് തലസ്ഥാനത്തു നിന്നായിരുന്നു വിക്ഷേപണം. ടോക്യോയോക്കും സിയൂളിനും മുകളിലൂടെ പറന്ന് 3,700 കിലോമീറ്റര് അകലെയാണ് മിസൈല് പതിച്ചതെന്നാണ് വിവരം.\nഹാസ്വോങ് ജപ്പാന് ഭീഷണി\nജപ്പാന് തീരത്തെ ലക്ഷ്യം വച്ചായിരുന്നു ഉത്തരകൊറിയ 14 മിസൈല് പരീക്ഷണങ്ങളും നടത്തിയത്. ലോകരാഷ്ട്രങ്ങളെ ഒന്നടങ്കം ഞെട്ടിച്ചു കൊണ്ടാണ് അമേരിക്കയെ വരെ പരിധിയിലാക്കാന് ശേഷിയുള്ള ഹ്വാസോങ്-3 എന്ന ബാലിസ്റ്റിക് മിസൈല് ഉത്തരകൊറിയ പരീക്ഷിച്ചത്.\nഅമേരിക്കയുടെ ആണവായുധ ശേഷിക്കൊപ്പമെത്തുന്നതിന് വേണ്ടിയാണ് ഉത്തരകൊറിയ ആയുധ പരീക്ഷണങ്ങള് നടത്തുന്നതെന്നാണ് യുഎന് സെക്യൂരിറ്റി കൗണ്‍സിലിന്‍റെ അടിയന്തര യോഗത്തിന് ശേഷം ഉത്തരകൊറിയന് ഔദ്യോഗിക മാധ്യമമാണ് ഇക്കാര്യം ചൂണ്ടിക്കാണിച്ചത്. യുഎന് സെക്യൂരിറ്റി കൗണ്‍സില് ഉത്തരകൊറിയയുടെ ആയുധ പരീക്ഷണങ്ങളില് അപലപിക്കുകയും ചെയ്തിരുന്നു.\nസെപ്തംബര് മൂന്നിന് ഉത്തരകൊറിയ വിലക്കുകളും താക്കീതുകളും മറികടന്ന് ഹൈഡ്രജന് ബോംബ് പരീക്ഷിച്ചതിന് പിന്നാലെ മിസൈല് പരീക്ഷണവും കൂടി നടത്തിയത്. യുഎസ്, ജപ്പാന്, ദക്ഷിണ കൊറിയ തുടങ്ങിയ രാജ്യങ്ങള് യുഎസ് ആണവായുധങ്ങള് വിന്യസിക്കുമെന്ന് പ്രഖ്യാപിക്കുമെന്ന സൂചനകള് പുറത്തുവന്നതിന് പിന്നാലെയാണ് ചൈന താക്കീതുമായി രംഗത്തെത്തിയിട്ടുള്ളത്.\nദക്ഷിണകൊറിയയുടെ ഭയം മനസ്സിലാക്കാവുന്നതാണെന്നും ചൈനയുടെ സുരക്ഷ അവതാളത്തിലാവാത്ത രീതിയില് ദക്ഷിണ കൊറിയയെ സഹായിക്കാന് തയ്യാറാണെന്നും ചൈനീസ് അംബാസഡര് വ്യക്തമാക്കി. ദക്ഷിണ കൊറിയയില് അമേരിക്കയുടെ താഡ് വിന്യസിക്കാനുള്ള നീക്കവും കണക്കിലെടുത്താണ് പ്രതിരകരണം.\nതാഡ് ചൈനയ്ക്ക് ഭീഷണി\nഅമേരിക്ക ജൂലൈയില് വിജയകരമായി പരീക്ഷിച്ച താഡ് ചൈനയ്ക്കും ഭീഷണിയാണെന്ന് കണ്ടാണ് ചൈനീസ് നീക്കം. ടെര്‍മിനല് ഹൈ ആള്‍റ്റിറ്റിയൂഡ് ഏരിയ ഡിഫന്‍സ്(താഡ്) എന്ന പേരിലുള്ള പ്രതിരോധ സംവിധാനമാണ് അമേരിക്ക പരീക്ഷിച്ചത്. പസഫിക് സമുദ്രത്തിനു മുകളിലായിരുന്നു ജൂലൈയില് പരീക്ഷണം. ത്തരകൊറിയയുടെ ഹാസ്വോങ്ങിനെ തകര്‍ക്കാന് അമേരിക്കയുടെ താഡിന് കഴിയുമെന്ന് റിപ്പോര്‍ട്ടുകള്.ഉത്തരകൊറിയയുടെ ആക്രമണത്തില് നിന്നും ലോകത്തെ മുഴുവന് രക്ഷിക്കാന് താഡിനു കഴിയുമെന്നാണ് വിദഗ്ധര് അവകാശപ്പെടുന്നത്. അതേ സമയം ദക്ഷിണ കൊറിയയില് താഡ് വിന്യസിച്ചാല് റഡാറുകള് ചൈനീസ് നീക്കങ്ങള് നിരീക്ഷിക്കുമെന്നതാണ് ചൈനീസ് ആശങ്കയുടെ കാരണം.


ഫ്രാങ്കോ മുളയ്ക്കല് ഭരണ ചുമതലകള് താത്കാലികമായി കൈമാറി; നടപടി പീഡനാരോപണക്കേസില് ചോദ്യം ചെയ്യാന് പൊലീസ് നോട്ടീസ് നല്‍കിയ സാഹചര്യത്തില് | Kairali News | kairalinewsonline.com\nഫ്രാങ്കോ മുളയ്ക്കല് ഭരണ ചുമതലകള് താത്കാലികമായി കൈമാറി; നടപടി പീഡനാരോപണക്കേസില് ചോദ്യം ചെയ്യാന് പൊലീസ് നോട്ടീസ് നല്‍കിയ സാഹചര്യത്തില്\nദില്ലി: പീഡനക്കേസില് കുറ്റാരോപിതനായ ബിഷപ്പ് ഫ്രാങ്കോ മുളയ്ക്കല് ഭരണ ചുമതലകള് താത്കാലികമായി കൈമാറി.\nബിഷപ്പ് സ്ഥലത്തില്ലാത്ത സാഹചര്യത്തില് മോണ്‍സിഞ്ഞോര് മാത്യു കൊക്കണ്ടം അടങ്ങിയ മൂന്നംഗസമിതിക്കാണ് രൂപത ഭരണത്തിന്റെ പകരം ചുമതല. പീഡനാരോപണക്കേസില് ചോദ്യം ചെയ്യാന് പൊലീസ് നോട്ടീസ് നല്‍കിയ സാഹചര്യത്തിലാണ് നടപടി.\nജലന്ധര് രൂപതയുടെ വാര്‍ത്താക്കുറിപ്പിനെ തള്ളി സിസ്റ്റര് അനുപമ; വാര്‍ത്താക്കുറിപ്പ് അംഗീകരിക്കില്ല, കേസ് തീരും വരെ മഠത്തില് തുടരുമെന്നും കന്യാസ്ത്രീകള്\nജലന്ധറിലേക്കല്ല ജയിലില് തന്നെ; ഫ്രാങ്കോ മുളയ്ക്കലിന്‍റെ റിമാന്‍ഡ് കാലാവധി 20 വരെ നീട്ടി\nഫ്രാങ്കോ മുളയ്ക്കല് നിര്‍വഹിച്ച ഭരണ ചുമതലകള് മോണ്‍സിഞ്ഞോര് മാത്യു കൊക്കണ്ടം അടങ്ങിയ മൂന്നംഗസമിതിക്ക് താത്കാലികമായി കൈമാറിക്കൊണ്ട് 13ാം തീയതിയാണ് സര്‍ക്കുലര് പുറപ്പെടുവിച്ചിരിക്കുന്നത്. മാത്യു കൊക്കണ്ടം രൂപതയുടെ പകരം ഭരണനേതൃത്വം നിര്‍വഹിക്കും.\nഫാദര് ജോസഫ് തെക്കുംകാട്ടില്, ഫാദര് സുബിന് തെക്കേടത്ത് എന്നിവര്‍ക്കും വിവിധ ചുമതലകള് കൈമാറി.പ ീഡനാരോപണത്തില് തന്നെ ചോദ്യം ചെയ്യാന് കേരളത്തിലേക്ക് വിളിക്കാന് സാധ്യതയുണ്ട്. ഈ സാഹചര്യത്തിലാണ് മാറ്റമെന്നാണ് ചുമതലയൊഴിയാനുള്ള കാരണമായി ബിഷപ്പ് ചൂണ്ടിക്കാട്ടിയിരിക്കുന്നത്.\nതന്റെ അഭാവത്തില് സാധാരണയായി ചെയ്യുന്ന ഭരണപരമായ നടപടിക്രമമാണിതെന്നും സര്‍ക്കുലറില് ബിഷപ്പ് പറയുന്നു.\nസംഭവത്തില് തനിക്ക് വേണ്ടിയും പീഡനത്തിനിരയായ കന്യാസ്ത്രീക്ക് വേണ്ടിയും എല്ലാവരും പ്രാര്‍ത്ഥിക്കണമെന്നും ദൈവികമായ ഇടപെടല് സത്യം പുറത്തുകൊണ്ടുവരുമെന്ന് വിശ്വസിക്കുന്നതായും അദ്ദേഹം പറയുന്നു. എന്നാല് ഫ്രാങ്കോ മുളയ്ക്ക്ല് ജലന്ധര് ബിഷപ്പ് സ്ഥാനം ഒഴിഞ്ഞിട്ടില്ലെന്ന് വ്യക്തമാക്കി രൂപതാ വക്താവ് രംഗത്തെത്തി.\nസര്‍ക്കുലര് ദുര്‍വ്യാഖ്യാനം ചെയ്യുകയാണ് സംഭവിച്ചിരിക്കുന്നത്. വര്‍ഷത്തില് 15 തവണയെങ്കിലും ഈ രീതിയില് ബിഷപ്പ് സ്ഥലത്തില്ലാത്തപ്പോള് ഭരണചുമതലകള് താത്കാലികമായി കൈമാറാറുണ്ടെന്ന് വക്താവ് വ്യക്തമാക്കി. രൂപതാ തലത്തില് ഇപ്പോള് കൊണ്ട് വന്ന് മാറ്റത്തോടെ അന്വേഷണം നേരിടാന് ബിഷപ്പ് കേരളത്തിലെത്തുമെന്ന് ഉറപ്പായിരിക്കുകയാണ്.\nTags: bishop rape\nരാമക്ഷേത്ര നിര്‍മാണം; പിന്തുണച്ച് പ്രിയങ്കാ ഗാന്ധി August 4, 2020


actor Mammootty, Prithviraj were supposed to act in Passenger says director ranjith sankar - Malayalam Filmibeat\n2009ലാണ് രഞ്ജിത്ത് ശങ്കർ എന്ന സംവിധായകന്റെ കരിയർ ആരംഭിക്കുന്നത്. മികവുറ്റ അഭിനേതാക്കളെ ഒന്നിപ്പിച്ച് ആദ്യം ചിത്രം തന്നെ ദ്ദേഹം മികച്ചതാക്കി. പാസഞ്ചറായിരുന്നു ആദ്യ സിനിമ. ദിലീപ്, മംമ്ത മോഹൻദാസ്, ശ്രീനിവാസൻ, നെടുമുടി വേണു തുടങ്ങിയവർ താരനിരയിൽ അണിനിരന്നു. ത്രില്ലർ മൂഡിലുള്ള ചിത്രം ഇന്നും സിനിമാ ആസ്വാദകന് പ്രിയപ്പെട്ടതാണ്.\nമറ്റുള്ള ചിത്രങ്ങളിൽ കാണുന്ന ദിലീപ് അഭിനയ രീതിയായിരുന്നില്ല പാസഞ്ചറിലെ ദിലീപ് കഥാപാത്രത്തിന് എന്നത് കൊണ്ടുതന്നെ സിനിമ ശ്രദ്ധിക്കപ്പെട്ടു. പാസഞ്ചറിന് ശേഷം പൃഥ്വിരാജിനെ നായകനാക്കി അർജുനൻ സാക്ഷി എന്ന മറ്റൊരു സസ്പെൻസ് ത്രില്ലർ ഒരുക്കി. ശേഷം മോളി ആന്റി റോക്ക്സ്, പുണ്യാളൻ അഗർബതീസ്, വർഷം, സു...സു സുധി വാത്മീകം, ഞാൻ മേരിക്കുട്ടി, കമല, സണ്ണി തുടങ്ങിയ ചിത്രങ്ങളും രഞ്ജിത്ത് സംവിധാനം ചെയ്തു.\nAlso Read: 'ഭ്രമ'ത്തിൽ അമ്മ എങ്ങനെ എത്തിപ്പെട്ടു, സംശയം തീരാതെ കീർത്തി സുരേഷ്\nപത്തിലധികം സിനിമകൾ സംവിധാനം ചെയ്തുവെങ്കിലും രഞ്ജിത്ത് ശങ്കർ എന്ന് പറയുമ്പോൾ ആദ്യ സിനിമാപ്രേമികൾ ഓർക്കുന്നത് പാസഞ്ചർ എന്ന സിനിമയെ കുറിച്ച് തന്നെയാണ്. രഞ്ചിത് ശങ്കറിന്റെ കരിയറിലെ ഏറ്റവും മികച്ച സിനിമയെന്നാണ് ഈ ചിത്രം വിലയിരുത്തപ്പെടുന്നത്. സത്യനാഥൻ എന്ന ശ്രീനിവാസൻ അവതരിപ്പിച്ച കഥാപാത്രമാണ് സിനിമയുടെ കേന്ദ്രകഥാപാത്രമാകുന്നത്.\nമാറഞ്ചേരി എന്ന ഗ്രാമത്തെ രക്ഷിക്കാൻ ഇറങ്ങിപ്പുറപ്പെടുന്ന നന്ദൻ എന്ന അഡ്വക്കേറ്റും ഭാര്യയും അകപ്പെടുന്ന ഊരാക്കുടുക്കൾ ആണ് സിനിമയുടെ ഇതിവൃത്തം. നന്ദനായി ദിലീപും അദ്ദേഹത്തിന്റെ ഭാര്യ അനുരാധയായി മംമ്ത മോഹൻദാസും വേഷമിട്ടിരിക്കുന്നു. ജീവൻ പോലും അപഹരിക്കപ്പെടാവുന്ന അവസ്ഥയിൽ അവർക്കിടയിലേക്ക് രക്ഷകനെപ്പോലെ എത്തുന്ന സത്യനാഥൻ. അവരെ രക്ഷിക്കാൻ അയാൾ നടത്തുന്ന ശ്രമങ്ങൾ തെരഞ്ഞെടുക്കുന്ന വഴികൾ എല്ലാം മികച്ച ഒരു ത്രില്ലർ രൂപത്തിലാക്കി ചിത്രത്തിലൂടെ അവതരിപ്പിച്ചിട്ടുണ്ട് രഞ്ചിത് ശങ്കർ. സമൂഹത്തിൽ നന്മ ചെയ്യാൻ ആരുടേയും സഹായവും അത് ചെയ്ത് കഴിഞ്ഞാൽ ആരുടേയും അംഗീകാരവും ആവശ്യമില്ലായെന്ന് അടിവരയിടുകയാണ് സത്യനാഥൻ എന്ന കഥാപാത്രവും പാസഞ്ചർ എന്ന സിനിമയും.\nAlso Read: 'ഫെമിനിസം അനീതിയ്ക്കും അസമത്വത്തിനും എതിരായ പ്രത്യയശാസ്ത്രം', മകൾക്കായി ഗീതു മോഹൻദാസ് എഴുതിയ വരികൾ വൈറൽ\nപാസഞ്ചർ സിനിമയെ കുറിച്ച് ഇതുവരെ ആർക്കും അറിയാത്ത ചില വെളിപ്പെടുത്തലുകൾ നടത്തിയിരിക്കുകയാണ് സംവിധായകൻ രഞ്ജിത്ത് ശങ്കർ. ഏറ്റവും പുതിയ ചിത്രം സണ്ണിയുടെ വിശേഷങ്ങൾ പങ്കുവെക്കുന്നതിനിടെയാണ് പാസഞ്ചർ സിനിമയ്ക്ക് പിന്നിലെ അറിയാ കഥകൾ സംവിധായകൻ വെളിപ്പെടുത്തിയത്. പാസഞ്ചറിലേക്ക് കേന്ദ്രകഥാപാത്രങ്ങളെ അവതരിപ്പിക്കാൻ ആദ്യം താൻ സമീപിച്ചത് മമ്മൂട്ടിയേയും പൃഥ്വിരാജിനെയുമാണെന്നാണ് രഞ്ജിത്ത് ശങ്കർ പറയുന്നത്.\nദിലീപ് ചെയ്ത നന്ദൻ എന്ന കഥാപാത്രം പൃഥ്വിക്ക് വേണ്ടിയും സത്യനാഥൻ എന്ന കഥാപാത്രം മമ്മൂട്ടിക്ക് വേണ്ടിയും ഉള്ളതായിരുന്നുവെന്നും പിന്നീട് പല കാരണങ്ങൾ ഇരുവർക്കും പാസഞ്ചറിന്റെ ഭാഗമാകാൻ കഴിയാതിരുന്നതിനാലാണ് ദിലീപ്, ശ്രീനിവാസൻ എന്നിവരെ സമീപിച്ചതെന്നും രഞ്ജിത്ത് പറയുന്നു. സിനിമ മേഖലയിലെ വർഷങ്ങൾ നീണ്ട അനുഭവ സമ്പത്തുള്ള ദിലീപ് പലപ്പോഴും സിനിമയുമായി ബന്ധപ്പെട്ട സജഷൻസ് പറയുമ്പോൾ അത്ഭുതം തോന്നിയിട്ടുണ്ടെന്നും.\nഇത്രയും നിരീക്ഷണ പാടമുള്ള വ്യക്തി എന്തുകൊണ്ട് സിനിമാ സംവിധാനം ചെയ്യുന്നില്ല എന്ന് പലപ്പോഴും ആലോചിച്ചിട്ടുണ്ടെന്നും രഞ്ജിത്ത് ശങ്കർ പറയുന്നു. പാസഞ്ചറിന്റെ കഥപറയാൻ പോയപ്പോൾ പ്രമേയം കേട്ട ശേഷം അദ്ദേഹം നിരവധി സജഷനുകൾ പറഞ്ഞുവെന്നും നെടുമുടി വേണുവിന്റെ മുരടനായ ടാക്സി ഡ്രൈവർ സ്വഭാവം ദിലീപിന്റെ സ‍ഷനിൽ നിന്നും രൂപപ്പെട്ടതാണെന്നും രഞ്ജിത്ത് ശങ്കർ പറയുന്നു.\nപാസഞ്ചറിന്റെ ഭാഗമായി മമ്മൂട്ടിയും പൃഥ്വിരാജും എത്തിയില്ലെങ്കിലും പിന്നീട് ഇരുവർക്കും വേണ്ടി രഞ്ജിത്ത് സിനിമ സംവിധാനം ചെയ്തിട്ടുണ്ട്. അർജുനൻ സാക്ഷി എന്ന ത്രില്ലറിൽ പൃഥ്വിരാജായിരുന്നു രഞ്ജിത്ത് ശങ്കറിന്റെ നായകൻ. പിന്നീട് മമ്മൂട്ടിക്ക് വേണ്ടി വർഷം എന്ന ഫാമിലി ചിത്രം സംവിധാനം ചെയ്തതും രഞ്ജിത്തായിരുന്നു. മമ്മൂട്ടിയുടെ ഏറ്റവും നല്ല ചിത്രങ്ങളിലൊന്നായി ആരാധകർ ഇന്നും വിലയിരുത്തുന്ന സിനിമ കൂടിയാണ് വർഷം. രഞ്ജിത്ത് ശങ്കറിന്റെ സംവിധാനത്തിൽ ഏറ്റവും പുതുതായി റിലീസ് ചെയ്ത ചിത്രം സണ്ണിയാണ്. രഞ്ജിത്ത് ശങ്കർ ചിത്രങ്ങളിൽ ഏറ്റവും അധികം തവണ നായകനായിട്ടുള്ള നടൻ ജയസൂര്യ തന്നെയാണ്. സണ്ണിയിലും ജയസൂര്യ തന്നെയായിരുന്നു നായകൻ. സിനിമയുടെ സ്ട്രീമിങ് ആമസോൺ പ്രൈമിൽ ആരംഭിച്ച് കഴിഞ്ഞു.\nRead more about: mammootty prithviraj ranjith sankar malayalam\nactor Mammootty, Prithviraj were supposed to act in Passenger says director ranjith sankar


ജീവിതകഥയില് അമ്മയുടെ പേര് എഴുതാത്ത ലക്ഷ്മിപ്രിയ : Deepika.com Sthreedhanam News\nസത്യന് അന്തിക്കാട് പറഞ്ഞു, ലക്ഷ്മിപ്രിയ എഴുത്ത് തുടങ്ങി. ലക്ഷ്മിപ്രിയയുടെ 'കഥയും കഥാപാത്രങ്ങളും സാങ്കല്പികമല്ല' എന്ന പുസ്തകം ഈ മാസം പുറത്തിറങ്ങി. ജീവിത കഥയില് സ്വന്തം അമ്മയുടെ പേരുപോലും എഴുതിച്ചേര്‍ക്കാന് തയാറാകാത്ത ലക്ഷ്മിപ്രിയ അതിനുള്ള കാരണവും സ്ത്രീധനത്തോട് വിശദീകരിക്കുന്നു. ഈ പുസ്തകം ഒരു വിവാദത്തിലേക്ക് നയിക്കാനുള്ളതല്ല. അതുകൊണ്ടു തന്നെ പലരുടെയും പേരുകള് വെളിപ്പെടുത്തിയിട്ടില്ല. വെളിപ്പെടുത്തിയിട്ടുള്ള പേരുകളെല്ലാം സത്യമാണ്. കഥയും കഥാപാത്രങ്ങളും ഓര്‍മകളായി ലക്ഷ്മി പ്രിയ എഴുതി വയ്ക്കുന്നു. 'സത്യനങ്കിളാണ് (സത്യന് അന്തിക്കാട്) എഴുതണമെന്ന് ആവശ്യപ്പെട്ടത്. വലിയ സാഹിത്യമോ ഭാവനാസൃഷ്ടികളോ ഒന്നുമില്ലാതെയാണ് എഴുതി തുടങ്ങിയത്. എന്റെ ജീവിതത്തില് ഞാന് അനുഭവിച്ചതും അറിഞ്ഞതും പുസ്തകത്തില് പ്രതിപാദിക്കുന്നുണ്ട്. ഞാനും ഒരു ഡിവോഴ്‌സിന്റെ ഇരയാണ്. അതു കൊണ്ടാണ് അമ്മയുടെ പേര് പ്രതിപാദിക്കാത്തത്. കുഞ്ഞുങ്ങള് അനുഭവിക്കുന്ന കഷ്ടപ്പാടും വേദനകളും കാണുമ്പോള് ഞാന് അനുഭവിച്ചതെല്ലാം ഓര്‍മ വരും. തൊടുപുഴയില് അമ്മ മൂലം മരിച്ച കുട്ടിയെക്കുറിച്ചോര്‍ത്തപ്പോഴാണ് എഴുത്ത് തുടങ്ങിയത്. മനസിലുള്ളതെല്ലാം പകര്‍ത്തി. വിവാഹമോചനം ഉണ്ടാകുമ്പോള് കുട്ടികള് അനുഭവിക്കുന്ന വേദന ആരും മനസിലാക്കുന്നില്ല. അവര്‍ക്ക് എന്തെല്ലാം നല്‍കിയാലും കുട്ടികളുടെ മനസില് ഉണ്ടാകുന്ന മുറിപ്പാട് അവസാനം വരെ നിലനില്‍ക്കും. അത് അവരുടെ ജീവിതത്തിലും ഉണ്ടാകും.\nഎന്റെ നിലപാടുകളില് ഞാന് ബോള്‍ഡാണ്. പക്ഷേ, അഹങ്കാരിയല്ല. സിനിമയില് അത്തരമൊരു പേരുണ്ടോ എന്ന സംശയമുണ്ട്. അതെല്ലാം തെറ്റാണെന്ന് എന്നെ അറിയാവുന്ന എല്ലാവര്‍ക്കും പ്രത്യേകിച്ചു സിനിമ മേഖലയിലെ സഹപ്രവര്‍ത്തകര്‍ക്ക് അറിയാം. എന്തുകൊണ്ട് ഞാന് ബോള്‍ഡാകുന്നുവെന്ന ചോദ്യത്തിന് ഉത്തരമാണ് ഈ പുസ്തകം. ആലപ്പുഴ ജില്ലയിലെ കായംകുളത്താണ് ജനിച്ചത്. നര്‍ത്തകിയായി കലാരംഗത്തേക്കു പ്രവേശിച്ചു. 15 വര്‍ഷമായി സിനിമ അഭിനേത്രിയായി 186 ചിത്രങ്ങള് പൂര്‍ത്തിയാക്കി. സിനിമ, സീരിയല്, നാടകം എന്നിങ്ങനെ ഏതു മേഖലയിലും കൈയൊപ്പ് വയ്ക്കാന് സാധിച്ചു. ഏതു വിഷയത്തിലും എന്റെ നിലപാട് വ്യക്തമാക്കാറുണ്ട്. അതു മറ്റുള്ളവരെ വേദനിപ്പിക്കാന് ആണെന്ന ധാരണ തെറ്റാണ്. എല്ലാവരെയും ഞാന് ബഹുമാനിക്കാറുണ്ട്.\n? സിനിമയില് സജീവമാണോ\nസിനിമയ്ക്ക് അവധി കൊടുക്കാറില്ല. മോളെ ഗര്‍ഭിണിയായിരിക്കുന്ന സമയത്തുപോലും സിനിമയില് അഭിനയിച്ചിട്ടുണ്ട്. പക്ഷേ, സിനിമയില് അവസരങ്ങള് വരുന്നില്ല. അത്ര തിരക്കില്ലാത്ത സമയമാണ്. എന്തുകൊണ്ട് സജീവമാകുന്നില്ല എന്നുചോദിച്ചാല് അവസരം ലഭിക്കുന്നില്ല. എന്നെ സിനിമയില് നിന്നും മാറ്റി നിര്‍ത്താന് ശ്രമിക്കുന്നതായി പലപ്പോഴും തോന്നിയിട്ടുണ്ട്. അത് തുടക്കകാലം മുതല് ഉണ്ടായിരുന്നു. അതും പ്രശസ്ത സംവിധായകരുടെ കൂടെതന്നെയാണ്. അവസരം കുറയുമ്പോള് വലിഞ്ഞു കയറിച്ചെന്ന് അവസരം ചോദിക്കുന്ന രീതി എനിക്കില്ല. കഥ തുടരുന്നു എന്ന ചിത്രത്തിന്റെ വിജയത്തിനുശേഷം ധാരാളം അവസരം ലഭിക്കുമെന്ന പ്രതീക്ഷയുണ്ടായിരുന്നു. എന്നിട്ടും ആറുമാസം കഴിഞ്ഞാണ് മറ്റൊരു സിനിമയില് അഭിനയിച്ചത്. ഒരു പക്ഷേ, കാരക്ടര് റോളുകള് ചെയ്യുന്നവര്‍ക്ക് അവസരം കുറയുന്നതു കൊണ്ടായിരിക്കാം, അല്ലെങ്കില് ലക്ഷ്മിപ്രിയ ഈ ചിത്രത്തില് വേണ്ടെന്നു തീരുമാനിക്കുന്നതുകൊണ്ടായിരിക്കാം. രണ്ടായാലും എനിക്ക് പ്രശ്‌നമില്ല.\n? സിനിമ മാറിയോ\nസിനിമ ധാരാളം മാറി. പണ്ടൊക്കെ ചെറിയ ബജറ്റില് നിറഞ്ഞ സിനിമകള് ഇന്നു കോടികളിലേക്ക് മാറി. നടനും നടിക്കും മാത്രമായി സിനിമ വലുതായപ്പോള് സിനിമയുടെ ഉള്ളു ചുരുങ്ങിയിട്ടുണ്ട്. അതുകൊണ്ടുതന്നെ കാരക്ടര് റോളുകള് ചെയ്യുന്നവര്‍ക്ക് അത്ര വലിയ പ്രാധാന്യമില്ല. പ്രതിഫലത്തിന്റെ കാര്യത്തിലും അതു പ്രതിഫലിക്കുന്നുണ്ട്. കാരക്ടര് റോളുകള് ചെയ്യുന്നവര്‍ക്ക് പ്രതിഫലം കുറഞ്ഞു. എന്നാല് നടനും നടിക്കും അതു കൂടുകയും ചെയ്തു. പഴയതു പോലെ ജോലി ചെയ്യുന്നു. പ്രതിഫലം കുറയുന്നു. സിനിമ ഒരു കൂട്ടായ്മയായി വളര്‍ന്നു. ചെറുപ്പക്കാര് രംഗത്തേക്ക് വന്നു. സിനിമയെ ഇഷ്ടപ്പെടുന്നവര് ചെറിയ ബജറ്റില് സിനിമയെടുക്കാന് വരുന്നു. അത് വിജയിപ്പിക്കുന്നു. പണത്തിനു പോലും പ്രശ്‌നമില്ല. ഇതൊരു നല്ല സൂചനയാണ്. സിനിമയെ ഇഷ്ടപ്പെടുന്നവര്‍ക്ക് അവസരങ്ങളാകുന്നു.\nഎഴുത്തുകാരിയൊന്നുമല്ല. വായനയാണ് ഇഷ്ടം. പുസ്തകങ്ങളോട് ഇഷ്ടമാണ്. സമ്മാനമായി ഒരു പുസ്തകം ലഭിച്ചാല് അതാണ് സന്തോഷം. സാഹചര്യവശാല് എഴുതിയെന്നുമാത്രമേയുള്ളൂ.\nഹിഡിംബി തന്ന ധൈര്യം\nഅഭിനയം ഏറെ ഇഷ്ടമാണെങ്കിലും യാദൃച്ഛികമായാണ് 'ഹിഡിംബി' നാടകത്തിലെത്തിയത്. ഒരിക്കല് വിദ്യാധരന് മാഷാണ് ഇങ്ങനെയൊരു കഥാപാത്രത്തെ അവതരിപ്പിക്കാന് നിര്‍ദേശിച്ചത്. തികച്ചും വ്യത്യസ്തമായ വേഷം. ഒരു ധൈര്യത്തില് നാടകം ചെയ്യാമെന്നേറ്റു. ശാരീരികവും മാനസികവുമായി ഹിഡിംബിയെന്ന കഥാപാത്രമായി മാറാനുള്ള ഒരുക്കങ്ങളുടെ ദിനം. പത്തു ദിവസം കൊണ്ട് ദീര്‍ഘമായ ഡയലോഗുകളുള്‍പ്പെടെ പഠിച്ച് നാടകം അരങ്ങിലെത്തിച്ചു. 2015 മാര്‍ച്ച് 28ന് കൊല്ലം സോപാനം ഓഡിറ്റോറിയത്തിലായിരുന്നു നാടകത്തിന്റെ ആദ്യാവതരണം. പൂര്‍ണ്ണവിജയം. അനുമോദനങ്ങള്. നാടകം തുടരാന് ഇതൊരു ധൈര്യമായി. ഭര്‍ത്താവ് ജയേഷിന്റെ സഹായം നാടകത്തെ കൂടുതല് ഇഷ്ടപ്പെടാന് ഇടയാക്കി.\nഅമ്മ എന്നതു വലിയ പദവിയാണെന്നു ഞാന് മനസിലാക്കുന്നു. പന്ത്രണ്ട് വര്‍ഷക്കാലം പ്ലാനിംഗ് പ്ലാനിംഗ് എന്നു പറഞ്ഞു കുഞ്ഞുവേണ്ടെന്നു വച്ചതിന്റെ വേദന ഞങ്ങള് അനുഭവിച്ചതാണ്. അതിന്റെ സങ്കടം ഒത്തിരി അനുഭവിച്ചു. അതിനുശേഷമാണ് കുഞ്ഞു വരുന്നത്. സ്ത്രീപൂര്‍ണതയില് എത്തുന്നത് അവള് അമ്മയാകുമ്പോഴാണ്. കുഞ്ഞുങ്ങള് ദൈവത്തിന്റെ ദാനമാണ്. സെലിബ്രിറ്റികള് കുഞ്ഞുങ്ങള് വേണ്ട, പ്രസവിക്കുന്നത് ഇഷ്ടമില്ല എന്നും പറയുമ്പോള് അതു സമൂഹത്തിനു നല്‍കുന്നതു തെറ്റായ സന്ദേശമാണ്. ഒരു കുഞ്ഞിനുവേണ്ടി വേദനിക്കുന്നവര് ധാരാളമുണ്ട് ഈനാട്ടില്. അപ്പോഴാണ് ദൈവം നല്‍കുന്ന ദാനം വേണ്ടെന്നു വയ്ക്കുന്നത്. സെലിബ്രിറ്റികള് ഇതെല്ലാം പരസ്യമായി വിളിച്ചു പറയുന്നതാണ് തെറ്റ്. അവര്‍ക്ക് വേണ്ടെങ്കില് വേണ്ട. എന്തിനാണ് വിളിച്ചു പറയുന്നത്. സ്ത്രീകളില് എല്ലാവരും അമ്മയാകാന് ആഗ്രഹിക്കുന്നവരാണ്. ഇതെല്ലാം എന്റെ പുസ്തകത്തിലൂടെ മുന്നോട്ട് വയ്ക്കുന്നുണ്ട്. അയാകാന് ആഗ്രഹിക്കുന്ന സ്ത്രീകളുടെ മുഖത്ത് അടിക്കുന്നതിനു തുല്യമാണ്. എന്റെ മാതാംഗി എന്ന മാതുവിനെ പരിപാലിക്കാന് ഞങ്ങള്‍ക്ക് ആരുമില്ലായിരുന്നു. ഞാനും ഏട്ടനും മാത്രമായിരുന്നു കുട്ടിയെ നോക്കിയത്. വെറും ഏഴുമാസത്തില് ഉണ്ടായ കുിട്ടയായിരുന്നു. അതിന്റെ എല്ലാ ബുദ്ധിമുട്ടുകളും കുഞ്ഞിനുണ്ടായിരുന്നു. എങ്കിലും ദൈവം ഞങ്ങളെ കാത്തു.\n? സിനിമയില് കയ്‌പേറിയ അനുഭവം\n19ാമത്തെ വയസിലാണ് സിനിമയിലേക്ക് വരുന്നത്. സിനിമ തന്ന സൗഭാഗ്യങ്ങളാണ് എനിക്കുള്ളത്. ഒരു കയ്‌പേറിയ അനുഭവവും എനിക്കുണ്ടായിട്ടില്ല. സിനിമയില് നിന്നു കൊണ്ടു സിനിമയെ കുറ്റം പറയുന്നവര് നിര്‍ത്തിപോകണം. ഇപ്പോള് അത്തരം പ്രവണത വര്‍ധിച്ചു വരുന്നുണ്ട്. ഒന്നോ രണ്ടോ സിനിമയില് അഭിനയിച്ചു കഴിയുമ്പോള് എല്ലാം ആയി എന്നു ചിന്തിക്കുന്നവരുടെ ഇടയിലാണ് ഇത്തരം സംഭവങ്ങള് ഉണ്ടാകുന്നത്.\nജോഷി സംവിധാനം ചെയ്ത 'നരന്' ആണ് ആദ്യ സിനിമ. ലയണ്, ചക്കരമുത്ത്, നിവേദ്യം, ഭാഗ്യദേവത, കഥ തുടരുന്നു, മോളി ആന്റി റോക്ക്‌സ് എന്നിങ്ങനെ 186 ഓളം സിനിമകളില് അഭിനയിച്ചു. ഏറ്റവുമൊടുവില് കമലിന്റെ 'ആമി'യിലും ശ്രദ്ധേയമായ വേഷം ചെയ്തു.\nകലാരംഗത്തെ എന്റെ എല്ലാ പ്രവര്‍ത്തനങ്ങള്‍ക്കും എന്നും പ്രചോദനം നല്‍കുന്നത് ഭര്‍ത്താവ് ജയേഷാണ്. കൊച്ചിയില് സംഗീത വിദ്യാലയം നടത്തുന്ന ജയേഷ് സംഗീതജ്ഞന് പട്ടണക്കാട് പുരുഷോത്തമന്റെ മകനാണ്. അദ്ദേഹമൊരു തിരക്കഥാകൃത്തും നാടകനടനും കൂടിയാണ്. മകള് മാതാംഗി ജയ്. ഞങ്ങള് എറണാകുളം കാക്കനാട് അസറ്റ് ഹോംസ് സൈബര് ഹൈറ്റ്‌സിലാണ് താമസിക്കുന്നത്.


എത്രയൊക്കെ ആയാലും നീ ലൈംഗികത്തൊഴിലാളി; അപഹാസം തുടരുന്ന മലയാളി: നളിനി: വിഡിയോ\nഅഞ്ജന മേരി പോള് March 08, 2019 12:48 PM IST\nഒരു ലൈംഗികത്തൊഴിലാളിയോടുള്ള സമൂഹത്തിന്റെ മുഴുവന് കാഴ്ചപ്പാടുകളെയും പൊളിച്ചെഴുതുകയായിരുന്നു 'ഞാന് ലൈംഗികത്തൊഴിലാളി' എന്ന ആത്മകഥയിലൂടെ നളിനി ജമീല. പതിമൂന്ന് വര്‍ഷങ്ങള്‍ക്കുശേഷം ആത്മകഥക്കൊരു രണ്ടാം ഭാഗവുമായി സാഹിത്യലോകത്ത് സജീവമാകുകയാണ് നളിനി. 'എന്റെ ആണുങ്ങളെക്കുറിച്ചും' മാറാത്ത മലയാളിസമൂഹത്തെക്കുറിച്ചും മനസ്സുതുറക്കുകയാണ് നളിനി മനോരമ ന്യൂസ് ഡോട്ട് കോമിനോട്.\nലൈംഗികത്തൊഴിലാളിയോടുള്ള പൊതുസമൂഹത്തിന്റെ കാഴ്ചപ്പാടില് ആദ്യപുസ്തകം ചെറുതായെങ്കിലും സ്വാധീനം ചെലുത്തി എന്നാണ് നളിനിയുടെ വിശ്വാസം. 'സെക്സ് വര്‍ക്കര്' എന്നാല് പെണ്‍കുട്ടികളെ വില്‍ക്കുന്നവളല്ല. ട്രാഫിക്കിങ്ങും ലൈംഗികത്തൊഴിലും രണ്ടാണെന്ന് ആളുകള് മനസ്സിലാക്കി. ഒപ്പം നളിനി ജമീല അപകടകാരിയല്ലെന്നും ഉപദ്രവിക്കില്ലെന്നും കുറച്ചുപേരെങ്കിലും മനസ്സിലാക്കി.'\nകടയില് വന്ന് പലരും പൊതിഞ്ഞാണ് പുസ്തകം വാങ്ങുന്നതെന്ന് ചിലര് പരാതിയായി പറഞ്ഞു. പൊതിഞ്ഞ് വാങ്ങിയാലും വായിക്കണമെങ്കില് തുറക്കണമല്ലോ? അതുകൊണ്ട് അത്തരം പരാതികള് കാര്യമായെടുത്തില്ല. പുസ്തകം വായിച്ചിട്ടും കാര്യങ്ങളെല്ലാം അറിഞ്ഞിട്ടും മാറില്ലെന്ന് വാശിപിടിക്കുന്ന ഒരുവിഭാഗമുണ്ട്. എത്ര ഉയരത്തിലെത്തിയാലും നീ ഒരു ലൈംഗികത്തൊഴിലാളി തന്നെയെന്ന് ഓര്‍മ്മിപ്പിച്ചുകൊണ്ടിരിക്കുന്നവരാണ് മലയാളികള്. അവരെ മാറ്റിയെടുക്കാന് വലിയ യുദ്ധങ്ങള് തന്നെ വേണ്ടിവരും.\nലൈംഗികത്തൊഴിലാളിയോടുള്ള സമീപനത്തില് ഏറ്റവും മോശം മലയാളികളുടേതാണ് എന്ന് ഞാന് പറയും. കര്‍ണാടകയിലും തമിഴ്നാട്ടിലുമൊന്നും ഇത്ര പ്രശ്നങ്ങളില്ല. കേരളത്തില് താമസിക്കാന് ഒരു വീടിനായി ഞാനേറെ പ്രയാസപ്പെട്ടു. ഒളിച്ചുതാമസിക്കുകയാണ്, ചുരുക്കിപ്പറഞ്ഞാല് ഇപ്പോഴും ഞാന് ഒളിവിലാണ്''- നളിനി പറഞ്ഞു.


കോഴഞ്ചേരി പഞ്ചായത്തിൽ സി.പി.ഐ. ഇടതുമുന്നണിയുടെ ഭാഗമല്ലെന്ന് എൽ.ഡി.എഫ്. | 28Nov2020\nകോഴഞ്ചേരി പഞ്ചായത്തിൽ സി.പി.ഐ. ഇടതുമുന്നണിയുടെ ഭാഗമല്ലെന്ന് എൽ.ഡി.എഫ്.\nകോഴഞ്ചേരി : ത്രിതലപഞ്ചായത്ത് തിരഞ്ഞെടുപ്പിൽ കോഴഞ്ചേരിയിലെ ഇടതുപക്ഷസഖ്യത്തിൽ സി.പി.െഎ. ഇല്ലെന്ന് എൽ.ഡി.എഫ്. നേതാക്കൾ. 2015-ലും ഏകപക്ഷീയമായി ഘടകകക്ഷികൾ മത്സരിച്ച വാർഡുകളിൽ സി.പി.ഐ. മത്സരിച്ച് മുന്നണി ഐക്യം തകർത്തു. അന്ന് സി.പി.ഐ. ഒളിഞ്ഞും തെളിഞ്ഞും കോൺഗ്രസ്, ബി.ജെ.പി. പാർട്ടികളോടുചേർന്ന് എൽ.ഡി.എഫിനെ തോല്പിക്കാൻ ശ്രമിച്ചു.\nഇപ്രാവശ്യവും അതുതന്നെയാണ് സി.പി.ഐ. ആവർത്തിച്ചത്. എൽഡി.എഫിൽനിന്ന് മുന്നണിയെ ദുർബലപ്പെടുത്തുന്ന സി.പി.ഐ.ക്ക് കോഴഞ്ചേരി പഞ്ചായത്തുതലത്തിൽ എൽ.ഡി.എഫുമായി യാതൊരു ബന്ധവുമില്ല. സഖ്യം തകർത്തത് സി.പി.ഐ. പ്രാദേശികഘടകത്തിന്റെ തെറ്റായ സമീപനംമൂലമെന്ന് എൻ.സി.പി. സംസ്ഥാന ജനറൽ സെക്രട്ടറി മാത്യൂസ് ജോർജും സി.പി.എം. ജില്ലാ കമ്മിറ്റിയംഗം ബാബു കോയിക്കലേത്തും അറിയിച്ചു. കോഴഞ്ചേരി പഞ്ചായത്തിൽ ഇടതുപക്ഷ ജനാധിപത്യമുന്നണിയിലെ അഞ്ച് ഘടകകക്ഷിയും എൽ.ഡി.എഫ്. സഹയാത്രികരായ സി.പി.ഐ.(എം.എൽ.) റെഡ്ഫ്ളാഗും പഞ്ചായത്തിൽമാത്രമാണ് ഇനി മുന്നണിയായി മത്സരിക്കുക. വാർഡുകളുടെ കാര്യത്തിൽ സി.പി.ഐ. നിലവിൽ ജനതാദൾ 2015-ൽ മത്സരിച്ച് വിജയിച്ച നാലാംവാർഡിൽ അവകാശവാദം ഉന്നയിച്ചു.\nഘടകകക്ഷികൾ ജയിച്ച വാർഡുകളിൽ മറ്റുപാർട്ടികൾ അവകാശവാദം ഉന്നയിക്കാൻപാടില്ല എന്ന എൽ.ഡി.എഫിന്റെ സംസ്ഥാനസമിതിയുടെ നിർദേശങ്ങൾക്ക് വിരുദ്ധമായതിനാൽ ഇവിടെ ജനതാദൾ(എസ്) ജില്ലാ കമ്മിറ്റിയംഗവും നിയോജകമണ്ഡലം വൈസ് പ്രസിഡന്റുമായ ബിജോ പി.മാത്യുവിനെ സ്ഥാനാർഥിയായായി പ്രഖ്യാപിക്കുകയും ചെയ്തു.\nമുന്നണിമര്യാദ കാണിക്കാത്ത സി.പി.ഐ. സ്ഥാനാർഥികൾ മത്സരിക്കുന്ന സീറ്റുകളിൽ എൽ.ഡി.എഫിന് ഒരു ബന്ധവുമിെല്ലന്നും എൽ.ഡി.എഫ്. പഞ്ചായത്ത്് കൺവീനർ ചെറിയാൻ ജോർജ് തമ്പു, സി.പി.എം. ലോക്കൽ സെക്രട്ടറി എം.കെ.വിജയൻ, ജനതാദൾ(എസ്) നിയോജകമണ്ഡലം വൈസ് പ്രസിഡന്റ് ബിജോ പി.മാത്യു, കേരള കോൺഗ്രസ്(ജോസ്) നിയോജകമണ്ഡലം പ്രസിഡന്റ് കുര്യൻ മടയ്ക്കൽ എന്നിവർ അറിയിച്ചു.


ശക്തമായ മഴയത്ത് കാറിലുള്ള യാത്ര; അറിയാം ഇക്കാര്യങ്ങള്...\nThiruvananthapuram, First Published 10, Aug 2019, 5:17 PM\nസംസ്ഥാനത്ത് ദുരിതം വിതച്ച് കനത്ത മഴ തുടരുകയാണ്. വടക്കൻ കേരളത്തിൽ ഇന്ന് കൂടി കനത്ത മഴ ഉണ്ടാകുമെന്നാണ് കേന്ദ്ര കാലാവസ്ഥ നീരീക്ഷണ കേന്ദ്രം അറിയിക്കുന്നത്.\nസംസ്ഥാനത്ത് ദുരിതം വിതച്ച് കനത്ത മഴ തുടരുകയാണ്. വടക്കൻ കേരളത്തിൽ ഇന്ന് കൂടി കനത്ത മഴ ഉണ്ടാകുമെന്നാണ് കേന്ദ്ര കാലാവസ്ഥ നീരീക്ഷണ കേന്ദ്രം അറിയിക്കുന്നത്. പലയിടത്തും വെള്ളപ്പൊക്കവും ഉരുള്‍പൊട്ടലും റിപ്പോര്‍ട്ട് ചെയ്യുന്നു.\nവെള്ളപ്പൊക്കം അധികം ബാധിക്കാത്ത സ്ഥലത്തുള്ളവര് ഇപ്പോഴും വാഹനങ്ങളുമായി പുറത്തിറങ്ങുന്നുണ്ട്. ഇത്തരത്തില് യാത്ര ചെയ്യുന്നവര് വളരെയേറെ സൂക്ഷിക്കേണ്ടതുണ്ട്.\n1. ശക്തമായ മഴയില് കഴിയുന്നതും യാത്ര ഒഴിവാക്കുന്നതാണ് നല്ലത്.\n2. ഒഴിവാക്കാന് പറ്റാത്ത യാത്ര ആണെങ്കില് മാത്രം പോകാനുള്ള പ്രദേശത്ത് അപകടമില്ല എന്ന് ഉറപ്പായ ശേഷം മാത്രം യാത്ര തുടങ്ങുക.\n3. വേഗത കുറച്ച് മാത്രം യാത്ര ചെയ്യുക.\n4. റോഡില് കാറിന്‍റെ എക്സ്ഹോസ്റ്റ് ലെവലില് വെള്ളം ഉണ്ടെങ്കില് കാറിന് കേടുപാടു വരുമെന്ന് ഉറപ്പാണ്. ഇത്തരത്തില് ഉയര്‍ന്ന വെള്ളമുള്ള റോഡിലേക്ക് കാര് ഇറക്കരുത്.\n5. വെള്ളത്തില് കാര് ഓഫായാല് പിന്നീട് സ്റ്റാര്‍ട്ട് ചെയ്യാന് ശ്രമിക്കരുത്. ഇത് എന്‍ജിനുള്ളില് വെള്ളം കയറാന് ഇടയാക്കും.\n6. നനഞ്ഞ റോഡില് ടയറിന് ഘര്‍ഷണം വളരെ കുറവായിരിക്കും. പതുക്കെ മാത്രം ബ്രേക്ക് ചെയ്യുക, ഇല്ലെങ്കില് കാര് തെന്നിമാറി അപകടമുണ്ടാകാനുള്ള സാധ്യത കൂടുതലാണ്.\n7. റോഡിന്‍റെ മധ്യത്തിലൂടെ മാത്രം വാഹനം ഓടിക്കാന് ശ്രമിക്കുക.\n8. നല്ല വെള്ളക്കെട്ടുള്ള റോഡിലൂടെയുളള യാത്ര ഒഴിവാക്കാം.\n9. മുന്നിലുള്ള വാഹനവുമായി കൃത്യമായ അകലം പാലിക്കുക. അപകടരമായ വിധം ഓവര് ടേക്ക് ചെയ്യുന്നത് അപകടം വിളിച്ചുവരുത്തും. എതിര്‍ദിശയില് വരുന്ന വാഹന ഉടമ മുന്നില് അപകടമുണ്ടെന്ന് അറിയിച്ചാല് വീണ്ടും അതേ റൂട്ടില് യാത്ര ചെയ്യാന് ശ്രമിക്കരുത്. സുരക്ഷിതമായ മറ്റു റൂട്ടുകള് കണ്ടെത്തുക. അല്ലെങ്കില് യാത്ര ഒഴിവാക്കി മടങ്ങുകയാണ് വേണ്ടത്.\ntips for safe car driving while its raining outside\nശക്തമായ മഴയത്ത് കാറിലുള്ള യാത്ര\nശക്തമായ മഴയത്ത് കാറിലുള്ള യാത്ര; അറിയാം ഇക്കാര്യങ്ങള്\nമഴയത്ത് കാറിലുള്ള യാത്ര അറിയാം ഇക്കാര്യങ്ങള്\nമഴയത്ത് കാറിലുള്ള യാത്ര


Reason For Karipur Air India Express flight crash is due to bad weather And Poor Vision | മഴയ്ക്കിടെ ലാൻഡിംഗ്, അപകട കാരണം മോശം കാലാവസ്ഥ, പൈലറ്റിന് റൺവേ വ്യക്തമായി കാണാനായില്ല! - Malayalam Oneindia\n3 min ago കൊവിഡ് സ്ഥിരീകരിച്ച വധശ്രമക്കേസ് പ്രതി കൊവിഡ് സെന്ററിൽ നിന്ന് കടന്നു കളഞ്ഞു\n6 min ago ഹത്രാസ് കേസിൽ ഒന്നും ഒളിച്ചുവെക്കാനില്ല, മൃതദേഹം വേഗത്തിൽ സംസ്കരിച്ചെന്ന വാദം തള്ളി യുപി പോലീസ്\n15 min ago ആലപ്പുഴയിൽ 679ല് 658 പേര്‍ക്കും സമ്പര്‍ക്കത്തിലൂടെ കൊവിഡ്; മൂന്ന് ആരോഗ്യപ്രവര്‍ത്തകര്‍ക്കും രോഗം\nSports IPL 2020: ഇവര് മടിയന്‍മാര്- മുംബൈ, സിഎസ്‌കെ ടീമിലെ രണ്ടു പേര് വീതം, രോഹിത്തുമുണ്ട്!\nMovies മോഹന്‍ലാലിന്റെ ജൈവകൃഷി വിജയഗാഥ! ഓര്‍ഗാനിക്ക് ഫാമിന്റെ വിശേഷങ്ങള് ഇങ്ങനെ\nUpdated: Sat, Aug 8, 2020, 3:07 [IST]\nകരിപ്പൂർ: കരിപ്പൂരിലെ നടുക്കുന്ന വിമാനാപകടത്തിന് കാരണം മോശം കാലാവസ്ഥയെന്ന് വിവരം. വിമാനം റൺവേയിൽ ലാൻഡ് ചെയ്യുന്നതിനിടെയാണ് അപകടത്തിൽപ്പെട്ടത്. ഈ സമയത്ത് ശക്തമായി മഴ പെയ്യുന്നുണ്ടായിരുന്നു എന്നാണ് റിപ്പോർട്ടുകൾ. മോശം കാലാവസ്ഥ കാരണം പൈലറ്റിന് റൺവേ വ്യക്തമായി കാണാൻ സാധിക്കാതെ പോയതാണ് അപകടത്തിലേക്ക് നയിച്ചത് എന്നാണ് പ്രാഥമിക വിവരം. ടേബിള് ടോപ്പ് വിമാനത്താവളം ആയത് കൊണ്ട് വിമാനം നിയന്ത്രിക്കാനായില്ല.\nവിമാനത്തിന്റെ പൈലറ്റ് ക്യാപറ്റൻ ജീവൻ വസന്ത് സാഥെ മരണപ്പെട്ടു. വിമാനത്തിന്റെ സഹപൈലറ്റ് ക്യാപ്റ്റൻ അഖിലേഷിന്റെ നില ഗുരുതരമാണ് എന്നും വിവരമുണ്ട്. വിമാനത്താവളത്തിന്റെ മതിലുകൾ ഇടിച്ച് ചിറകുകൾ തകർന്നു. ദുബായിൽ നിന്നും പ്രവാസികളുമായി എത്തിയ വന്ദേഭാരത് വിമാനം ആണ് അപകടത്തിൽപ്പെട്ടത്. കരിപ്പൂർ വിമാനത്താവളത്തിലേക്ക് എന്‍ഡിആര്‍എഫ് സംഘവും എത്തുന്നുണ്ട്. ഒരു യാത്രക്കാരൻ കൂടി മരിച്ചിട്ടുണ്ടെന്നാണ് വിവരം.\n110 പേരെയാണ് കോഴിക്കോട് ജില്ലകളിലെ വിവിധ ആശുപത്രികളില് പ്രവേശിപ്പിച്ചത്. ഇതുവരെയുളള 18 മരണങ്ങളില് 11 എണ്ണവും കോഴിക്കോട് ജില്ലയിലാണ്. 80 പേരെയാണ് മലപ്പുറം ജില്ലയിലെ വിവിധ ആശുപത്രികളില് പ്രവേശിപ്പിച്ചിരിക്കുന്നത്. മലപ്പുറത്ത് ആറ് പേര് മരിച്ചു. പരിക്ക് പറ്റിയവരില് ചിലരുടെ സ്ഥിതി ഗുരുതരമാണെന്ന് മലപ്പുറം ജില്ലാ കളക്ടര് ഗോപാലകൃഷ്ണന് മാധ്യമങ്ങളോട് പറഞ്ഞു.\nkaripur flight accident വിമാനം കോഴിക്കോട് അപകടം വിമാനാപകടം karipur airport karipur\nKaripur Air India Express flight crashed due to bad weather


സെക്‌സിനു ശേഷം മുറിപ്പെട്ട വജൈനയ്ക്ക് പരിഹാരം | Home Remedies To Heal Vagina - Malayalam BoldSky\nസെക്‌സിനു ശേഷം മുറിപ്പെട്ട വജൈനയ്ക്ക് പരിഹാരം\n| Updated: Wednesday, September 13, 2017, 16:42 [IST]\nസെക്‌സ് ചില സ്ത്രീകള്‍ക്കെങ്കിലും വേദനയുണ്ടാക്കുന്ന അനുഭവമാകാറുണ്ട്. റഫ് സെക്‌സും വജൈനല് ഭാഗത്തെ വരള്‍ച്ചയുമാണ് പലപ്പോഴും ഇതിന് കാരണങ്ങളാകാറും. ആദ്യതവണത്തെ സെക്‌സ് പല സ്ത്രീകള്‍ക്കും ഇത്തരം പ്രശ്‌നങ്ങളുണ്ടാക്കാറുമുണ്ട്.\nഇതുകൊണ്ടുതന്നെ സെക്‌സിനു ശേഷം വജൈനല് ഭാഗത്ത് മുറിവും വേദനയുമെല്ലാം അനുഭവപ്പെടുന്ന സ്ത്രീകള് ധാരാളമുണ്ട്.\nസെക്‌സിനെത്തുടര്‍ന്നു മുറിപ്പെട്ട വജൈനയ്ക്കുള്ള ചില പരിഹാരങ്ങളെക്കുറിച്ചറിയൂ,\nഈ ഭാഗത്ത് ഐസ് പായ്ക്ക് വയ്ക്കുന്നത് മുറിവും വേദനയും പരിഹരിയ്ക്കാനുള്ള ഒരു പ്രധാന വഴിയാണ്.\nചെറുചൂടുവെള്ളത്തില് ഒരു നുള്ളു ബേക്കിംഗ് സോഡയിട്ട് ഇതിലിരിയ്ക്കുന്നതും സെക്‌സ് ശേഷം മുറിപ്പെട്ട വജൈനയ്ക്ക് ആ്ശ്വാസം നല്‍കും.\nസെക്‌സ് സമയത്തു മാത്രമല്ല, സെക്‌സ് ശേഷം വജൈനല് ഭാഗത്തെ അസ്വസ്ഥതകള് കുറയ്ക്കാന് ലൂബ്രിക്കന്റ് പുരട്ടുന്നത് ഏറെ ഗുണകരമാണ്. ഇത് മുറിവുകള് പെട്ടെന്നുണക്കുകയും ചെയ്യും.\nവജൈനല് ഭാഗത്തു വെളിച്ചെണ്ണ പുരട്ടുന്നതും സെക്‌സിനെ തുടര്‍ന്നു മുറിവേറ്റ വജൈനയ്ക്കുള്ള പരിഹാരവഴിയാണ്.\nഈ ഭാഗം സുഖപ്പെടും വരും\nഈ ഭാഗം സുഖപ്പെടും വരും സ്വയംഭോഗവും സെക്‌സുമെല്ലാം ഒഴിവാക്കുക. ഇത് അത്യാവശ്യം.\nഅടിവസ്ത്രം കോട്ടന് മാത്രമുപയോഗിയ്ക്കുക. അല്ലെങ്കില് അടിവസ്ത്രം അല്‍പനേരം ഉപേക്ഷിയ്ക്കുക. ഇത് ഈ ഭാഗത്തു വായുസഞ്ചാരമുണ്ടാകാനും പെട്ടെന്നു വജൈനയെ സുഖപ്പെടുത്താനും സഹായിക്കും.\nവജൈന വൃത്തിയാക്കാന് സോപ്പോ സുഗന്ധലായനികളോ ഉപയോഗിയ്ക്കരുത്. നല്ലപോലെ വെള്ളമൊഴിച്ചു കഴുകിയാല് മതിയാകും.\nHome Remedies To Heal Vagina\nHome Remedies To Heal Vagina, read more to know about,


മനുഷ്യശരീരത്തില് ‘ഒളിച്ചിരുന്ന’ പുതിയ അവയവത്തെ കണ്ടെത്തി...!! മനുഷ്യശരീരത്തില് ‘ഒളിച്ചിരുന്ന’ പുതിയ അവയവത്തെ കണ്ടെത്തി...!!\nമനുഷ്യശരീരത്തില് ‘ഒളിച്ചിരുന്ന’ പുതിയ അ....\nPublished on January 5, 2017 at 11:06 am\nമനുഷ്യശരീരത്തില് ‘ഒളിച്ചിരുന്ന’ പുതിയ അവയവത്തെ കണ്ടെത്തി…!!\nലണ്ടന് : ചെറിയ ക്ലാസുകള് മുതലെ പഠിച്ചു വരുന്നതാണ് മനുഷ്യശരീരത്തെ കുറിച്ച്. അവയില് ഒരു മനുഷ്യന്റെ ശരീരത്തില് 78 അവയവങ്ങളുണ്ടെന്നാണ് ഇതുവരെ പഠിച്ചത്. എന്നാല് ഇനി മുതല് അതില് ഒന്നു കൂടി കൂട്ടി പറയേണ്ടിവരും. ഇതുവരെ ആരും തിരിച്ചറിയാതെ പോയ ഒരു അവയവം കൂടി നമ്മുടെ ശരീരത്തിലുണ്ടെന്നാണ് പുതിയ കണ്ടുപിടുത്തം.\nപുതിയ അവയവത്തിന് മെസെന്ററി എന്നാണ് പേരിട്ടിരിക്കുന്നത്. ഇത്രയും കാലം കണ്‍വെട്ടത്തു തന്നെ ഉണ്ടായിരുന്നിട്ടും ആരും തിരിച്ചറിയാപ്പെടാതെ പോയതായിരുന്നു. ദഹനേന്ദ്രിയ വ്യവസ്ഥയുടെ ഭാഗമായ അവയവങ്ങളുടെ കൂട്ടമാണ് ഇതെന്നാണ് ഇത്രയും കാലം കരുതിയിരുന്നത്. എന്നാല് അത് തെറ്റാണെന്നും ഇത് ഒറ്റ അവയവമാണെന്നാണ് ഇപ്പോള് കണ്ടെത്തിയിരിക്കുന്നത്. അയര്‍ലന്‍ഡില് നിന്നുള്ള ഗവേഷകരാണ് കണ്ടെത്തിയതിനു പിന്നില്.\nഉദര ഭിത്തിയായ പെരിട്ടോണിയത്തോട് കുടലിനേയും മറ്റും ചേര്‍ത്ത് നിര്‍ത്തുന്ന സ്തരങ്ങളുടെ മടക്കുകളാണ് മെസെന്ററി. ലിമറിക് സര്‍വ്വകലാശാലയിലെ സര്‍ജറി പ്രൊഫസര് ജെ കാല്‍വിന് കൊഫീയുടെ നേതൃത്വത്തിലുള്ള ഗവേഷണ സംഘമാണ് ശരീരശാസ്ത്ര രംഗത്തെ സുപ്രധാന കണ്ടെത്തല് നടത്തിയിരിക്കുന്നത്.\n500കളില് ലിയനാര്‍ഡോ ഡാവിഞ്ചിയുടെ പഠനങ്ങളില് മെസെന്ററിയെ പറ്റി പറയുന്നുണ്ട്. എന്നാല് ഇപ്പോള് മാത്രമാണ് ഇത് അവയവമാണെന്ന കണ്ടെത്തല് ഉണ്ടാകുന്നത്. ഈ കണ്ടെത്തലിന്റെ ഗുണഫലമായി ശരീരം അധികം കീറിമുറിക്കാതെ ശസ്ത്രക്രിയ നടത്താനും സങ്കീര്‍ണ്ണതയും ചെലവും കുറയ്ക്കാനും സാധിക്കുമെന്നാണ് വിലയിരുത്തല്.


രുചിക കേസ് സിബിഐക്ക് | Ruchika, CBI, Haryana, Sexual Harrasement, രുചിക, സിബിഐ, ഹരിയാന, ലൈംഗിക പീഡനം - Malayalam Oneindia\n52 min ago പാലിയേക്കര ടോള്‍പ്ലാസയില് ജീവനക്കാരുടെ വിളയാട്ടം; കുടുംബത്തെ മർദ്ദിച്ചു, യൂത്തുകോണ്‍ഗ്രസ് പ്രതിഷേധം, രണ്ട് ജീവനക്കാരെ പോലീസ് അറസ്റ്റ് ചെയ്തു!\nരുചിക കേസ് സിബിഐക്ക്\nPublished: January 11 2010, 16:43 [IST]\nദില്ലി: രുചിക ഗിര്‍ഹോത്രയുടെ ആത്മഹത്യയുമായി ബന്ധപ്പെട്ട കേസുകള് സിബിഐയ്ക്ക് കൈമാറാന് തീരുമാനമായി. ഹരിയാന സര്‍ക്കാരാണ് കേസ് സിബിഐയ്ക്ക് വിടാന് തീരുമാനിച്ചത്. ആത്മഹത്യാ പ്രേരണ ഉള്‍പ്പെടെയുള്ള കേസുകളാവും സിബിഐ അന്വേഷിയ്ക്കുക.\nടെന്നീസ് താരമായിരുന്ന രുചികയെ 19 വര്‍ഷം മുമ്പാണ് ഹരിയാന മുന് ഡിജിപിയായിരുന്ന എസ്പിഎസ് റാത്തോഡ് മാനഭംഗപ്പെടുത്തിയത്. തുടര്‍ന്ന് രുചികയുടെ വീട്ടുകാര് റാത്തോഡിനെതിരെ കേസ് കൊടുത്തപ്പോള് കുടുംബത്തെ വേട്ടയാടുന്ന തരത്തിലുള്ള ശ്രമങ്ങളാണ് പൊലീസിന്റെ ഭാഗത്തു നിന്നുണ്ടായത്.\nസഹോദരനെ കള്ളക്കേസില് കുടുക്കുകയും രുചികയെ കാരണമില്ലാതെ സ്‌കൂളില് നിന്ന് പുറത്താക്കുകയും ചെയ്തു. ഇതോടെ മാനസികമായി തകര്‍ന്ന രുചിക മൂന്ന് വര്‍ഷത്തിന് ശേഷം കുടുംബാംഗങ്ങള്‍ക്ക് ഉണ്ടായ പ്രയാസങ്ങളില് മനംനൊന്ത് ജീവനൊടുക്കുകയായിരുന്നു.\nരണ്ട് പതിറ്റാണ്ട നീണ്ട നിയമയുദ്ധത്തിനൊടുവില് കഴിഞ്ഞ മാസം കോടതി കുറ്റക്കാരനെന്ന് കണ്ടെത്തിയ റാത്തോഡിന് ആറ് മാസത്തെ തടവ് ശിക്ഷ മാത്രമാണ് ലഭിച്ചത്. ഇത് വിവാദമായ പശ്ചാത്തലത്തിലാണ് രുചികയുമായി ബന്ധപ്പെട്ട എല്ലാ കേസുകളും ഹരിയാന പോലീസില് നിന്ന് എടുത്തുമാറ്റി സിബിഐക്ക് കൈമാറിയത്.\nലൈംഗിക പീഡനം cbi സിബിഐ sexual harrasement ഹരിയാന haryana രുചിക ruchika\nStory first published: Monday, January 11, 2010, 16:43 [IST]


സിയാല് ലാഭവിഹിതമായി സര്‍ക്കാരിന് 33.49 കോടി\n|11 Dec 2019 5:48 AM GMT\nകൊച്ചി അന്താരാഷ്ട്ര വിമാനത്താവള കമ്പനി 2018-19 സാമ്പത്തിക വര്‍ഷത്തെ ലാഭവിഹിതമായി സര്‍ക്കാരിന് 33.49 കോടി രൂപ നല്‍കി. സിയാല് മാനേജിംഗ് ഡയറക്ടര് വി.ജെ. കുര്യനില് നിന്ന് മുഖ്യമന്ത്രി പിണറായി വിജയന് ചെക്ക് സ്വീകരിച്ചു.\n2018-19ല് സിയാല് 650.34 കോടി രൂപയുടെ വരുമാനവും 166.92 കോടി രൂപയുടെ ലാഭവും കുറിച്ചിരുന്നു. 27 ശതമാനം ലാഭവിഹിതം അനുവദിച്ചു. സിയാലില് 32.41 ശതമാനം ഓഹരി പങ്കാളിത്തമാണ് സര്‍ക്കാരിനുള്ളത്.ചെക്ക് കൈമാറിയ ചടങ്ങില് ഡയറക്ടര് ബോര്‍ഡ് അംഗങ്ങളായ മന്ത്രി ഡോ.തോമസ് ഐസക്, റോയ് കെ. പോള്, എ.കെ. രമണി, എന്.വി. ജോര്‍ജ്, കമ്പനി സെക്രട്ടറി സജി കെ. ജോര്‍ജ് എന്നിവര് പങ്കെടുത്തു.\n2003-04 മുതല് തുടര്‍ച്ചയായി ലാഭവിഹിതം നല്‍കുന്ന സിയാലിന്റെ രജത ജൂബിലി വര്‍ഷമാണിത്. 30 രാജ്യങ്ങളില് നിന്നായി 19,000ലേറെ നിക്ഷേപകര് കമ്പനിക്കുണ്ട്. സര്‍ക്കാര് ഉള്‍പ്പെടെയുള്ള നിക്ഷേപര്‍ക്ക് ഇതിനകം സിയാല് നല്‍കിയ ആകെ ലാഭവിഹിതം 255 ശതമാനം വരും.\nസിയാല് ഡ്യൂട്ടിഫ്രീ ആന്‍ഡ് റീട്ടെയില് സര്‍വീസസ് ലിമിറ്റഡ് ഉള്‍പ്പെടെ, കമ്പനിയുടെ പൂര്‍ണ ഉടമസ്ഥതയിലുള്ള ഉപകമ്പനികളുടെ പ്രവര്‍ത്തനം കൂടി കണക്കാക്കിയാല് 807.36 കോടി രൂപയുടെ മൊത്തവരുമാനവും 184.77 കോടി രൂപയുടെ ലാഭവുമാണ് കഴിഞ്ഞവര്‍ഷം കമ്പനി നേടിയത്. കഴിഞ്ഞ രണ്ട് സാമ്പത്തിക വര്‍ഷങ്ങളിലും ഒരു കോടിയിലധികം പേര് വീതം സിയാല് വഴി പറന്നു.\nCIAL cial news malayalam cial profit updates cial updates


കൊട്ടിയൂര് പീഡനം : പെണ്‍കുട്ടിയുടെ മാതാപിതാക്കള്‍ക്കെതിരെ കേസെടുക്കും | പ്രിയങ്ക ഗാന്ധി വയനാട്ടില് | തുഷാറിന് നേരെ ആക്രമണം: എന്‍ഡിഎ മാര്‍ച്ച് നടത്തി | മര്‍ദ്ദനമേറ്റ് മരിച്ച കുട്ടിയുടെ അച്ചനേയും അറസ്റ്റ് ചെയ്തു |\nSunday 13 January 2019 3:05 am IST\nകവിതയില് കാലത്തിനപ്പുറം സത്യദര്‍ശനമുള്ള കവിയാണ് ബാലചന്ദ്രന് ചുള്ളിക്കാട്. ജീവിതത്തിന്റെ കയ്പ്പും ചവര്‍പ്പും അമ്ലതീക്ഷ്ണമായ വരികളില് പകര്‍ന്നുവച്ച ഈ കവി, പ്രണയവും രതിയുമെന്നപോലെ മനുഷ്യന്റെ മൗലിക ചോദനയായ ആത്മീയതയോടും മുഖംതിരിക്കുന്നില്ല. തൊഴിലാളി വര്‍ഗ വിപ്ലവം, വസന്തത്തിന്റെ ഇടിമുഴക്കം എന്നൊക്കെയുള്ള പ്രതീക്ഷകള് കണ്‍മുന്നില് എരിഞ്ഞടങ്ങിയപ്പോഴും കവി പരമാവധി സത്യസന്ധത പുലര്‍ത്തി. കൊടിപിടിക്കുന്ന കമ്യൂണിസ്റ്റ് കറുപ്പുടുത്ത്, രുദ്രാക്ഷ മാലയണിഞ്ഞ് കടുത്ത ഭക്തനാവുന്നതിന്റെ ചിത്രമുണ്ട് 'ഒരു കൂലിപ്പണിക്കാരന്റെ ചിരി' എന്ന കവിതയില്. ശബരിമലയെ അപകീര്‍ത്തിപ്പെടുത്തി കേരളത്തിന്റെ ആത്മീയ ജീവിതത്തെ അട്ടിമറിക്കാന് അധികാരംകൊണ്ട് ചുവന്ന അഹങ്കാരരൂപങ്ങള് ശ്രമിക്കുമ്പോള് വീണ്ടുവിചാരത്തിന് പ്രേരിപ്പിക്കുന്ന ആ കവിതയെക്കുറിച്ച്\nമതം മനുഷ്യനെ മയക്കുന്ന കറുപ്പാണെന്ന് ആചാര്യന് പറഞ്ഞതാണ് അനുയായികള് അണികളെ ആദ്യം പഠിപ്പിച്ചത്. ഇത് പാഴ്‌വേലയാണെന്ന് തിരിച്ചറിയാന് പതിറ്റാണ്ടുകള് വേണ്ടിവന്നു. അപ്പോഴും പരാജയം സമ്മതിച്ചില്ല. മറ്റൊരു ആചാര്യവചനം പുറത്തെടുത്തു. മതം അടിച്ചമര്‍ത്തപ്പെട്ടവന്റെ നിശ്വാസവും, ആത്മാവില്ലാത്ത ലോകത്തെ ആത്മാവുമാണെന്നായിരുന്നു പുതിയ വെളിപാട്.\nമതം മയക്കുമരുന്നാണെന്ന നിലപാട് കയ്യൊഴിഞ്ഞ് അത് ആത്മാവാണെന്ന് സമ്മതിച്ചിട്ടും ഇന്ത്യയിലെ തൊഴിലാളി വര്‍ഗം പക്ഷേ വിപ്ലവത്തിന്റെ പാതയില് അണിനിരന്നില്ല. എന്നുമാത്രമല്ല, സോവിയറ്റ് യൂണിയനും കിഴക്കന് യൂറോപ്യന് കമ്യൂണിസ്റ്റ് രാഷ്ട്രങ്ങളും സര്‍വസംഹാരക ശക്തിയോടെ നിലനിന്ന സോഷ്യലിസത്തിന്റെ വസന്തകാലത്തും സമത്വസുന്ദരലോകം സ്വപ്‌നംകണ്ട് മാറ്റത്തിന്റെ കാറ്റില് പാറിക്കളിക്കുന്ന ചെങ്കൊടി കയ്യിലേന്താന് മര്‍ദ്ദിതനും ചൂഷിതനും ഒരുക്കമായിരുന്നില്ല. പാഠപുസ്തകങ്ങളിലെ ഉറപ്പ് പാടേ തെറ്റിപ്പോയി.\nശിക്ഷിക്കാനും രക്ഷിക്കാനുമുള്ള അധികാരത്തോടെ അത്യുന്നതങ്ങളിലെവിടെയോ വാണരുളുന്ന സര്‍വശക്തനായി ദൈവത്തെ കാണുന്ന മതസങ്കല്‍പത്തില്‍നിന്ന് വ്യത്യസ്തമായ, ഈശ്വരന് സ്വന്തം അന്തരാത്മാവല്ലാതെ മറ്റൊന്നുമല്ലെന്ന് വിശ്വസിക്കുക മാത്രമല്ല, അനുഭവിക്കുകയും ചെയ്യുന്ന ഒരു ജനത ഒരിക്കലും വിപ്ലവത്തിന് വിരുന്നൊരുക്കില്ല. ഇവിടെയാണ് പരിപാവനമായ ശബരിമലയും കലിയുഗവരദനായ അയ്യപ്പനും കേരളത്തിലെ കമ്യൂണിസ്റ്റ് പാര്‍ട്ടികളെ അടിസ്ഥാനപരമായിത്തന്നെ ചെറുത്തു തോല്‍പ്പിച്ചുകൊണ്ടിരിക്കുന്നത്.\nപാര്‍ട്ടിയും കൊടിയും മുദ്രാവാക്യങ്ങളുമൊക്കെ മാറ്റിവച്ച് വര്‍ഷംതോറും മലചവിട്ടുന്ന അയ്യപ്പന്മാര് കമ്യൂണിസ്റ്റ് പാര്‍ട്ടികളെ സൗമ്യമായി വെല്ലുവിളിക്കുകയാണ്. കറുപ്പുടുത്ത്, മാലയണിഞ്ഞ് സഖാക്കള് പാര്‍ട്ടി പ്രകടനങ്ങളിലും സമ്മേളനങ്ങളിലും പങ്കെടുക്കുന്നതില് എ.കെ. ഗോപാലനെപ്പോലുള്ള നേതാക്കള് അമര്‍ഷം കൊണ്ടിരുന്നു. ഇത് പാടില്ലെന്ന് വിലക്കുകയും ചെയ്തിരുന്നു. പക്ഷേ, ശരണംവിളികളെ അമര്‍ച്ച ചെയ്യാന് പാര്‍ട്ടി അപ്പാരറ്റ്‌സുകള്‍ക്ക് കഴിഞ്ഞില്ല.\nമണ്ഡല മകരവിളക്കു കാലമായാല് കമ്യൂണിസ്റ്റ് പാര്‍ട്ടികളുടെ 'മസില് പവര്' ആയ ചുമട്ടുതൊഴിലാളികള് പോലും അതുവരെയുള്ള വേഷത്തില് മാറ്റം വരുത്തുന്നു. കറുപ്പുടുത്ത്, നീല ഷര്‍ട്ടും ചുവന്ന തലക്കെട്ടുമായി പ്രത്യക്ഷപ്പെടുന്നു. ചിലരുടെ തലക്കെട്ടുപോലും കറുത്ത തുണികൊണ്ടാവും. രുദ്രാക്ഷമാലയും ഭസ്മക്കുറിയും കൂടിയാവുമ്പോള് സാധാരണനിലയ്ക്ക് വീറും വാശിയും അക്രമവാസനയുമുള്ള ഈ 'വിപ്ലവകാരികള്' ശാന്തശീലരായ അയ്യപ്പഭക്തരായി മാറുന്നു! എന്നുമാത്രമല്ല, പല ചെറു നഗരങ്ങളിലും സംഘടിപ്പിക്കാറുള്ള അയ്യപ്പന് വിളക്കുകളെ ഭക്തിസാന്ദ്രമാക്കുന്നതില് ഇവര് വലിയ പങ്കു വഹിക്കുകയും ചെയ്യുന്നു. അമര്‍ഷംകൊള്ളാനേ നേതാക്കള്‍ക്ക് നിവൃത്തിയുള്ളൂ.\nഈ മാറ്റത്തിന്റെ ലാവണ്യാനുഭൂതി പകരുന്നതാണ് കവി ബാലചന്ദ്രന് ചുള്ളിക്കാട്, 1982-ല് എഴുതിയ 'ഒരു കൂലിപ്പണിക്കാരന്റെ ചിരി' എന്ന കവിത. ജാതീയമായ ബലതന്ത്രത്തില് കെ.ആര്. ഗൗരിയമ്മ സിപിഎമ്മില്‍നിന്ന് പുറത്തായപ്പോള് ചുള്ളിക്കാട് എഴുതിയ 'ഗൗരി' എന്ന കവിത വലിയ ചര്‍ച്ചയ്ക്ക് വഴിയൊരുക്കുകയുണ്ടായി.\nഎന്നാണ് കവി എഴുതിയത്. ഇതിനും ഒരു വ്യാഴവട്ടം മുന്‍പാണ് പ്രത്യയശാസ്ത്രത്തിനും പാര്‍ട്ടി നേതൃത്വത്തിനും പിടികൊടുക്കാതെ ഒരു ദിനം മാലയും കരിമുണ്ടുമായി ശരണം വിളിച്ചുകൊണ്ടെത്തുന്ന തൊഴിലാളിയുടെ ചിത്രം ചുള്ളിക്കാട് വരച്ചിട്ടത്.\nദാരിദ്ര്യം ഭക്ഷിച്ചു ജീവിക്കുന്ന വഴിപ്പണിക്കാരന് കവിയുടെ അയല്‍ക്കാരനാണ്. വൈകുന്നേരങ്ങളില് വിണ്ടുകീറിച്ചുളിഞ്ഞ ആ ശരീരം ചാരായത്തിന്റെ ലഹരിയില് വീട്ടിലേക്കുള്ള അരിയും പരിപ്പുമായെത്തുമ്പോള് മിണ്ടുവാന് ഭാവിച്ച് കവി കാത്തുനിന്നിട്ടുണ്ട്. ഒരു ദിവസം പെരുകുന്ന ജാഥയ്ക്കുപിന്നില് അവകാശബോധത്തില് അവന് കുതറുന്ന കാഴ്ചയും കണ്ടു. ഈ സമരം കൂലിവര്‍ധനയ്ക്കു വേണ്ടിയുള്ളതാണെന്ന് തെറ്റിദ്ധരിച്ച അവനോട്, പുതിയ ലോകത്തിന്റെ പിറവിക്കുവേണ്ടിയാണെന്ന് കവി ഓര്‍മപ്പെടുത്തുന്നു. അപ്പോള് ദുരൂഹമായൊരു ചിരിയാണ് അയാള് സമ്മാനിച്ചത്.\nഅങ്ങനെയിരിക്കെ ഒരു ദിവസം അവന് ശരണംവിളിച്ചുകൊണ്ടെത്തിയപ്പോള് കവിക്ക് കലികയറി. ദൈവങ്ങളൊക്കെ ഉപരിവര്‍ഗത്തിന്റെ മിഥ്യയാണെന്ന് തിരുത്താന് ശ്രമിച്ചു. നിന്റെ മോചനം നിന്നെ മാത്രം ആശ്രയിച്ചാണിരിക്കുന്നതെന്ന് ഉല്‍ബോധിപ്പിക്കുകയും ചെയ്തു. അപ്പോഴും 'കുഞ്ഞേ ചെറുപ്പത്തിലിതിലപ്പുറം തോന്നും എന്നോളമായാലടങ്ങും' എന്നുപറഞ്ഞ് പതിവുചിരിയോടെ ഉച്ചത്തില് ശരണം (മുദ്രാവാക്യമല്ല) വിളിച്ചുപോവുകയാണയാള്.\n'ബാലചന്ദ്രന് ചുള്ളിക്കാടിന്റെ കവിതകള്' എന്ന സമാഹാരത്തിലാണ് 'ഒരു കൂലിപ്പണിക്കാരന്റെ ചിരി'യുള്ളത്. അവതാരിക എഴുതിയ കവി സച്ചിദാനന്ദന് ഈ കവിതയെ വിലയിരുത്തി ഇങ്ങനെ പറയുന്നു: ''പുസ്തകങ്ങള് തൊഴിലാളിക്ക് നല്‍കുന്ന കാല്‍പ്പനിക പരിവേഷം മിഥ്യയാണെന്നും, പണി കഴിഞ്ഞെത്തുന്നവന്റെ 'ദുരിത ദുര്‍ഗ്ഗന്ധം' മാത്രമാണ് സത്യമെന്നും കവി കണ്ടെത്തുന്നു. സൂക്ഷ്മമായ മനുഷ്യഭാഗധേയമോര്‍ത്ത് കവി ദുഃഖിതനാകുമ്പോഴും അവന് ജീവിതത്തിന് സ്വസ്ഥമായുരുളാന് പുതുപാതകള് തീര്‍ക്കുകയും ചെയ്യുന്നു. കവിയുടെയും വിപ്ലവകാരിയുടെയും കാല്‍പ്പനികത തൊഴിലാളിയുടെ പച്ച യാഥാര്‍ത്ഥ്യത്തിനു മുന്നില് അലിഞ്ഞുപോകുന്നതാണ് നാമിവിടെ കാണുക. മധ്യവര്‍ഗ്ഗ തീവ്രവാദം സമൂഹത്തില്‍നിന്ന് പിന്‍വാങ്ങാനാരംഭിച്ച ഒരു ഘട്ടത്തിലാണ് ഈ കവിത എഴുതപ്പെട്ടതെന്നും ശ്രദ്ധിക്കുക.''\nകൊടിപിടിക്കുന്ന കമ്യൂണിസ്റ്റ് കറുപ്പുടുത്ത്, രുദ്രാക്ഷ മാലയണിഞ്ഞ് കടുത്ത ഭക്തനാവുന്നതിന്റെയും, വിപ്ലവമുദ്രാവാക്യങ്ങള് ശരണം വിളിക്ക് വഴിമാറുന്നതിന്റെയും പൊരുളറിയാന് കവി ശ്രമിക്കുന്നുണ്ടെങ്കിലും നിരൂപകന് അതിന് മെനക്കെടുന്നില്ല. കവിയുടെ സത്യബോധം അന്യമായിരിക്കുന്നതും, രാഷ്ട്രീയ പക്ഷപാതം കയ്യൊഴിയാനാവാത്തതും ഇതിന് കാരണമാവാം.\nമതത്തോടുള്ള മാര്‍ക്‌സിസ്റ്റ് കണ്‍ഫ്യൂഷനാണ് ശബരിമലയ്‌ക്കെതിരെ യുദ്ധം ചെയ്യാന് സിപിഎമ്മിനെ പ്രേരിപ്പിക്കുന്നതെന്ന് മാര്‍ക്‌സിസം-ലെനിനിസത്തിന്റെയും മാവോ ചിന്തയുടെയുമൊക്കെ അനുഭവങ്ങളിലൂടെ കടന്നുവന്ന ഡോ. ഇ. ബാലകൃഷ്ണന് പറയുന്നു. മതത്തിന്റെ ചട്ടക്കൂടിനപ്പുറം അത് പ്രതിനിധാനം ചെയ്യുന്ന ആത്മീയതലം കാണാന് മാര്‍ക്‌സിസ്റ്റ് സൈദ്ധാന്തികന്മാര്‍ക്ക് കഴിയുന്നില്ല. ഇസങ്ങള്‍ക്കപ്പുറമുള്ള ഈ അനുഭൂതി നുകരാന് ബുദ്ധിപരതയല്ല, മാനസിക നൈര്‍മല്ല്യമാണ് വേണ്ടത്. പാര്‍ട്ടിക്കാരനായിരിക്കുമ്പോഴും ജീവിതത്തെ നിഷ്‌കളങ്കമായി സമീപിക്കുന്ന സാധാരണ തൊഴിലാളിക്ക് ഇതിന് കഴിയുന്നുവെന്ന് സാക്ഷ്യപ്പെടുത്തുന്നതിലാണ് ചുള്ളിക്കാടിന്റെ കവിതയുടെ സാഫല്യം.\n''മതം മനുഷ്യന്റെ ഉള്ളിലുള്ളതാണ്. പുറമെനിന്ന് വച്ചുകെട്ടുന്നതല്ല. സാമ്പത്തിക വീക്ഷണത്തിലൂടെ മാത്രം നോക്കിക്കാണുന്നതിനാലാണ് മതാന്തര്‍ഗതമായ ആത്മീയത തിരിച്ചറിയാന് മാര്‍ക്‌സിസ്റ്റുകളെ അശക്തരാക്കുന്നത്. ചിന്തിക്കുന്ന മനുഷ്യന് ദൈവാന്വേഷണമുണ്ട്. ചെറുപ്പത്തിന്റെ ചോരത്തിളപ്പില് സംഭവിക്കുന്ന ചിന്താശൂന്യതയാണ് പലരെയും ആത്മീയതയില്‍നിന്ന് അകറ്റുന്നത്. യുക്തികൊണ്ടു മാത്രം മനുഷ്യന് ജീവിക്കാനാവില്ലെന്ന് 'ദ ഐഡിയലിസ്റ്റ് വ്യൂ ഓഫ് ലൈഫ്' എന്ന ഗ്രന്ഥത്തില് ഡോ. എസ്. രാധാകൃഷ്ണന് ശരിയായിത്തന്നെ ചൂണ്ടിക്കാട്ടുന്നുണ്ട്.\n''വിവേകം വളരാത്തതാണ് ചിലരുടെ 'യുക്തിവാദ'ത്തിന് കാരണം. യുക്തിവാദവും യുക്തിബോധവും രണ്ടാണ്. യുക്തിബോധത്തിലൂടെ ഒരുവന് ആത്മീയതയില് ചെന്നെത്താനാവും. തനിക്കുപരി ഒരു ശക്തിയില്ലെന്ന് വിവേകമുള്ള മനുഷ്യന് ഒരിക്കലും കരുതാനാവില്ല. നമുക്കുള്ള കഴിവും അപാരമായ പ്രപഞ്ച ബോധവും ചേരുമ്പോഴാണ് മനുഷ്യന് പൂര്‍ണത പ്രാപിക്കുക. അറിവിന്റെ ആഴങ്ങളിലേക്ക് എത്തിനോക്കുന്ന ശാസ്ത്രജ്ഞന് പോലും ഈശ്വരാ എന്നു വിളിച്ചുപോകും. ഈ സത്യദര്‍ശനം യഥാര്‍ത്ഥ കവിക്കും സാധ്യമാണ്.'' 'ദ ഹിസ്റ്ററി ഓഫ് കമ്യൂണിസ്റ്റ് മൂവ്‌മെന്റ് ഇന് കേരള' എന്ന ഗ്രന്ഥമെഴുതിയ ഡോ. ബാലകൃഷ്ണന് ചൂണ്ടിക്കാട്ടുന്നു.\nകടന്നുകാണുന്നവനാണ് കവി. മഹാകവികള് എന്ന് വിളിപ്പേരുള്ളവര്‍ക്കെല്ലാം ഇതിന് കഴിയണമെന്നില്ല. യഥാര്‍ത്ഥ കവി കാലത്തിനപ്പുറം സത്യദര്‍ശനം നേടുന്നു. 'ഒരു കൂലിപ്പണിക്കാരന്റെ ചിരി'യിലൂടെ ചുള്ളിക്കാട് മൂന്നരപ്പതിറ്റാണ്ടു മുന്‍പേ തിരിച്ചറിഞ്ഞ, അന്നത്തെയും ഇന്നത്തെയും കമ്യൂണിസ്റ്റ് വിപ്ലവകാരികള്‍ക്ക് തിരിച്ചറിയാന് കഴിയാത്ത, മനുഷ്യന്റെ മൗലികമായ ആത്മീയചോദനയുടെ മഹാദര്‍ശനമാണ് ശബരിമല കാഴ്ചവയ്ക്കുന്നത്. ചുള്ളിക്കാടിന്റെ കവിതയിലെ കൂലിപ്പണിക്കാരന് ഇന്ന് ഒരാളല്ല, ആയിരക്കണക്കിനാണ്.\nകവി ഇവരെ കാണുന്നുണ്ടോ?\nകവി ബാലചന്ദ്രന് ചുള്ളിക്കാട് 1982-ല് എഴുതിയതും 'ചുള്ളിക്കാടിന്റെ കവിതകള്' എന്ന സമാഹാരത്തില് ചേര്‍ത്തിട്ടുള്ളതുമായ 'ഒരു കൂലിപ്പണിക്കാരന്റെ ചിരി' എന്ന കവിത\nവണ്ടിക്കു നീ മക്ക-\nകുടിച്ചു വെയിലാല് വിണ്ടു-\nപരമാര്‍ത്ഥമേ ഞാന് തിരഞ്ഞു\nളൊക്കെയും നീ തന്നെ\nപരിചയം ഭാവിച്ചു വന്നു.\nതറയും പറയും പഠിക്കെ,\nചിതയില് നിന് മോഹങ്ങ-\nപെരുകുന്ന ജാഥയ്ക്കു പിന്നില്\nകുതറുന്ന കാഴ്ച ഞാന് കണ്ടു.\nനൊത്തിരി മിരട്ടണം കുഞ്ഞേ.''\n''മായാ'' പറഞ്ഞു ഞാന്,\nകൊതിവിട്ടു ജീവന് കൊടുത്തും.\nതെളിവറ്റ മിഴി താഴ്ത്തി\nചിരിയെനിക്കേകി നീ പോയി.\nഒരു ചിരി! എന്തതി-\nപലരാത്രി നിദ്രകള് കടഞ്ഞു.\nഒരു ദിനം മാലയും\nചൊല്ലി ഞാന് ''ദൈവങ്ങ-\nനിന്റെ മുക്തിക്കു, നിന്\nശരണംവിളിച്ചു നീ പോയി\nചിരിയുടെ പൊരുള് മാത്രമില്ല\nഗതിയോര്‍ത്തു ദുഃഖം നടിക്കെ.\nനീ തീര്‍ത്ത പാതകളി-\nലുരുളുന്നു ജീവിതം വീണ്ടും.\nമുരളി പാറപ്പുറം (muralijnbi@gmail.com)\nചുള്ളിക്കാട്: ചില ഓര്‍മച്ചിത്രങ്ങള്


യുവാവ് രണ്ടായി മുറിഞ്ഞു അപകടത്തിൽ ഇത് പോലെ ഉണ്ടാകാതിരിക്കട്ടെ ഇനി ദൃസാക്ഷിയുടെ കുറിപ്പ് | HEALTH NEWS TV\nയുവാവ് രണ്ടായി മുറിഞ്ഞു അപകടത്തിൽ ഇത് പോലെ ഉണ്ടാകാതിരിക്കട്ടെ ഇനി ദൃസാക്ഷിയുടെ കുറിപ്പ്\nചെറുപ്പക്കാർ എന്താ ഇങ്ങനെ തുടങ്ങുന്നത് എന്ന് അറിയില്ല കഴിഞ്ഞ ദിവസം കണ്മുൻപിൽ കണ്ട സംഭവം വിവരിക്കുകയാണ് ഷെബീര് .തിരുവനന്തപുരത്തു നടന്ന വാഹനാപകടത്തിന്റെ ഭീതിദമായ അനുഭവമാണ് ഷെബീര് പങ്കുവച്ചിരിക്കുന്നത്.ഇത് ആരെയും വിഷമിപ്പിക്കാൻ അല്ല ഇത് കണ്ടിട്ടെങ്കിലും കുറച്ചു ചെറുപ്പക്കാർ പിന്മാറാൻ മാത്രം .പാതിരാത്രിയിലെ ഓഫീസ് ഡ്യൂട്ടിക്ക് ശേഷമുള്ള സന്തോഷങ്ങളിലൊന്നാണ് എന്തേലും കഴിക്കുകയെന്നത്. ഇതിനായി സ്ഥിരമായി പോകുന്നത് അട്ടക്കുളങ്ങരയിലേക്കാണ്. ബുഹാരിയുണ്ടവിടെ. പിന്നെ ധാരാളം തട്ടുകടകളും ജ്യൂസ്, ഷേക്ക് ഷോപ്പുകളും.\nവയറ് നിറക്കാനല്ലെങ്കിലും അങ്ങിനെ പോകുന്നതൊരു സന്തോഷമാണ്.ഇടക്കീ യാത്ര കഴക്കൂട്ടത്തേക്കായിരിക്കും. തിരുവനന്തപുരം നഗരത്തില് രാത്രി ഭക്ഷണം കിട്ടുന്ന മറ്റൊരിടം ടെക്‌നോപാര്‍ക്കും അതിന് ചുറ്റുമുള്ള സ്ഥലവുമാണ്.ഇന്നലെ (16/12/18, ഞായര്) പോയത് കഴക്കൂട്ടത്തേക്കാണ്. ഞങ്ങള് നാലുപേരുണ്ടായിരുന്നു. സന്തോഷകരമായ തീനും കുടിക്കും ശേഷം കടക്ക് പുറത്തിറങ്ങി ഇത്തിരി നേരം വര്‍ത്തമാനം പറഞ്ഞ് നിന്നു.ഞങ്ങളെ മറികടന്ന് മൂന്ന് ബൈക്കുകള് കുതിച്ച് പായുന്നത് കണ്ടു. എന്തൊരു സ്പീഡെന്നാണ് മനസില് ആദ്യം വന്നത്. ഇങ്ങിനെ ഇവര് ഏതെങ്കിലും കാറിലേക്ക് ഇടിച്ച് കയറിയാല് വെടിയുണ്ടയുടെ ആഘാതമായിരിക്കുമെന്നും മറ്റുമുള്ള ചിന്തകള് മനസില് മിന്നിമറഞ്ഞു. സമയം പുലര്‍ച്ചെ ഒന്നര കഴിഞ്ഞിരുന്നു.ഉറക്കം കണ്ണില് തടഞ്ഞ് തുടങ്ങി. കാറില് കയറി തിരികെയാത്ര ആരംഭിച്ചു.\nപണി നടക്കുന്ന ലുലു മാള് കടന്ന് വന്നപ്പോള് റോഡിലാരൊ കുത്തിയിരിക്കുന്നു. അല്‍പ്പം ഇരുട്ടായതിനാല് ആദ്യം ഒന്നും മനസിലായില്ല.എന്തോ അപകടത്തിന്റെ പെരുമ്പറ ഉള്ളില് മുഴങ്ങിത്തുടങ്ങി. വണ്ടി റോഡ് വശമൊതുക്കി ഞങ്ങള് മൂന്നുപേര് പുറത്തിറങ്ങി. ഓടി അടുത്ത് ചെന്നപ്പോള് കണ്ടത് ഭീതിദമായ കാഴ്ച്ചയായിരുന്നു. ഒരു ശരീരത്തിന്റെ പകുതി ഭാഗം വേറിട്ട് കമഴ്ന്ന് കിടക്കുകയാണ്. അതിനടുത്തിരുന്ന് ഒരാള് തട്ടിവിളിക്കുന്നു. എന്റുമ്മാ എന്ന് പറഞ്ഞ് ആ കൗമാരക്കാരന് നിലവിളിക്കുന്നുണ്ട്. ഒന്ന് പരതി നോക്കിയപ്പോള് 20 മീറ്റര് അകലത്തിന് അരക്കെട്ടിന് താഴെയുള്ള ഭാഗം വേര്‍പെട്ട് കിടക്കുന്നു. കൃത്യമായി മുറിച്ചെടുത്തപോലെ ഒരു മനുഷ്യ ശരീരത്തിന്റെ രണ്ട് പകുതികള്. തലഭാഗത്ത് നിന്ന് കുടല്‍മാല പുറത്തേക്ക് നീണ്ട് കിടക്കുന്നുണ്ട്. ഡിവൈഡറില് ശരീരഭാഗങ്ങള് പറ്റിയിരിക്കുന്നു. ചുറ്റും നോക്കിയപ്പോള് ദൂരെ മറ്റൊരാള് ശരീരം മൊത്തം അടര്‍ന്ന് തറയില്‍കിടന്ന് നിലവിളിക്കുന്നുണ്ട്. ഓടി അവന്റെ അടുത്ത് ചെന്നു. രണ്ട് ബൈക്കുകള് അവന് സമീപത്ത് തകര്‍ന്ന് കിടക്കുന്നു. മൂന്നുപേരും 20 കള് പിന്നിട്ട കൗമാരക്കാര്.പെട്ടെന്നാണ് തലച്ചോറില് മിന്നലുണ്ടായത്. ഇവരാണ് കുറച്ച് മുമ്പ് ബൈക്കില് പാഞ്ഞു പോയ കുട്ടികള്.\nഒരു ലോറി വരുന്നത് കണ്ടു. അവരെ തടഞ്ഞ് നിര്‍ത്തി പാതിമുറഞ്ഞ ശരീരത്തിന് സമാന്തരമായിട്ട് ഇടാന് പറഞ്ഞു. മറ്റ് വാഹനങ്ങള് വന്ന് കയറരുതെന്ന് വിചാരിച്ചാണത് ചെയ്തത്. ഞെട്ടലിനിടയിലും ആ ലോറിക്കാര് സഹകരിച്ചു. അപ്പോഴേക്കും ഒപ്പമുള്ളവര്.പൊലീസിനെ വിളിച്ചു. മുറിഞ്ഞുമാറിയ തലഭാഗത്ത് ചെന്ന് അപ്പോഴും ആ കൗമാരക്കാരന് തന്റെ കൂട്ടുകാരനെ വിളിക്കുന്നുണ്ട്. ‘അവന് തീര്‍ന്നെടാ , പോട്ടെടാ എന്ന് പറയാനാണ് തോന്നിയത്’ പറയുകയും ചെയ്തു.എവിടാ സ്ഥലമെന്ന് ചോദിച്ചപ്പൊ പാങ്ങോട്, കല്ലറയെന്നവന് പറയുന്നുണ്ട്. ദൈവമെ എന്റെ സമീപക്കാരാണല്ലൊ ഇവര്. പതിയെ ആള് കൂടിത്തുടങ്ങി. പെട്ടെന്നാണ് ആ കാതടപ്പിക്കുന്ന ശബ്ദം കേട്ടത്.\nഒരു ഇന്നോവ വന്ന് സമാന്തരമായി ഇട്ടിരുന്ന ലോറിയില് ഇടിച്ച് നില്‍ക്കുയാണ്. ഓടിച്ചെന്നു നോക്കുമ്പോള് നാലഞ്ച് യുവാക്കളുണ്ടതില്. ഡ്രൈവറുടെ നാക്ക് കുഴഞ്ഞ് പോകുന്നു. എന്താ സംഭവിച്ചതെന്ന് പോലും അവന് മനസിലായിട്ടില്ല. മുന്നിലെ ഒരു യാത്രക്കാരന് ഡാഷ് ബോര്‍ഡില് കുരുങ്ങിക്കിടക്കുകയാണ്. ഓടിക്കൂടിയ നാട്ടുകാരില് ചിലര് ഇന്നോവയുടെ ഡ്രൈവറെ പിടിച്ചിറക്കി തല്ലുന്നുണ്ട്. അവനൊന്ന് നിലത്ത് നില്‍ക്കാന് പോലുമാകാതെ കുഴഞ്ഞ് പോവുകയാണ്. രൂക്ഷമായ മദ്യത്തിന്റെ ഗന്ധം വരുന്നു. ദൈവമെ ഇവനെങ്ങനെ ഈ കോലത്തില് വണ്ടിയോടിക്കുന്നത്.പൊലീസെത്തി, ആംബുലന്‍സെത്തി ഓരോരുത്തരെയായി ആശുപത്രിയിലേക്ക് നീക്കി…. ജീവിതത്തിന് ഒരിക്കല്‍പ്പോലും മനുഷ്യന്റെ വിരലുകള് പോലും അറ്റ് കിടക്കുന്നത് കണ്ടിട്ടുണ്ടായിരുന്നില്ല. ഇപ്പോഴിതാ കൃത്യമായി മുറിച്ച മനുഷ്യ ശരീരം കണ്ടിരിക്കുന്നു.ആ കുട്ടിയുടെ ഉടുപ്പൊന്ന് ഉടയുകയൊ കീറുകയൊ ചെയ്തിട്ടില്ലായിരുന്നു. അത്ര കൃത്യമായ കഷണമാക്കലായിരുന്നത്. കൃത്യമായി പകുത്തെടുത്ത പോലുള്ള അവന്റെ കിടപ്പ് ഓര്‍മയുള്ളകാലം മുഴുവന് മനസിലുണ്ടാകും. ഒപ്പമാ നിലവിളിയും.\nഎന്റുമ്മാ, എണീക്കെടാ, കിടക്കണ കണ്ടില്ലേ, എന്റുമ്മാ.ടെസ്റ്റ് ഡ്രൈവുകളില് ചിലപ്പോഴൊക്കെ വാഹനം വേഗത്തില് ഓടിച്ചിട്ടുണ്ട്. ഒരുപാട് മുന്‍കരുതലുകളെടുത്തിട്ടാണത് ചെയ്യുക. പൊതുനിരത്തുകളില് ഒരുതരത്തിലും പരിധി വിട്ടുള്ള വേഗത ദയവായി എടുക്കരുത്. സമയം കിട്ടുമെങ്കില് എല്ലാവരും യൂട്യൂബില് പോയി വാഹനങ്ങളുടെ ക്രാഷ് ടെസ്റ്റുകളുടെ വീഡിയൊ കാണണം.60 കിലോമീറ്റര് വേഗത്തിലും 80 കിലോമീറ്റര് വേഗത്തിലും ഇടിക്കുന്ന വാഹനങ്ങളുടെ ഉള്ളിലെ ആഘാതങ്ങള് തമ്മിലുള്ള വ്യത്യാസം കണ്ടുതന്നെ മനസിലാക്കണം. ഉള്ളിലിരിക്കുന്ന മനുഷ്യ ഡമ്മികള് ഒടിഞ്ഞ് നുറുങ്ങുന്നത് നമുക്കതില് കാണാം. നമ്മുടെ ശരീരം അതിലോലവും മൃദുലവുമാണ്. ചെറിയ ആഘാതങ്ങള് പോലും അതിനെ ഛിന്നഭിന്നമാക്കും.കൊക്കയിലേക്ക് മറിഞ്ഞ കാറുകളില് നിന്ന് നെറ്റിയിലൊരു പോറലുമായി എഴുന്നേറ്റ് വരാന് നാം സിനിമയിലെ നായകരല്ല. മജ്ജയും മാംസവും അസ്ഥിയുമുള്ള വെറും മനുഷ്യരാണ്. ആരെങ്കിലും നുള്ളിയാല്‍പോലും വേദനിച്ച് പുളയുന്ന വെറും മനുഷ്യര്.\nPrevious articleഅഴുക്ക് പിടിച്ച മഞ്ഞ തലയിണ വെളുപ്പിക്കാം ഇത് പോലെ വീട്ടമ്മമാർക്ക് ഉപകാരപ്പെടും\nNext articleബാത്ത്റൂമിലെ ബക്കറ്റിനും കപ്പും അഴുക്ക് ഇളകി ഇ രീതിയിൽ തിളങ്ങി നില്ക്കാൻ


മനുഷ്യർ തങ്ങളെ ലോകത്തിന്റെ ആത്മാവിനു സമർപ്പിക്കും. അപ്പോൾ അക്കാലത്തുള്ള ജനങ്ങൾ പറയും, നമ്മുൽ ജീവിക്കുന്ന കാലത്തായിരുന്നു എങ്കിൽ വിശ്വാസം ലളിതവും ഏളുപ്പവുമായിരുന്നേനെ. പക്ഷെ അക്കാലത്തു അവർ പറയും കാര്യങ്ങൾ എല്ലാം വളരെ സങ്കീർണമാണ്. അന്നത്തെ ജനങ്ങൾ കാലാനുസൃതമായ മാറ്റങ്ങൾ സഭയിൽ വേണമെന്നും സഭ ഞങ്ങളുടെ പ്രശ്നങ്ങൾക്ക് അർത്ഥവത്തായ പരിഹാരം കാണണമെനനും പറയും. സഭ എന്ന് ലോകത്തോട് അനുരൂപപ്പെടുന്നുവോ അന്ന് ആയിരിക്കും ആ ദിനങ്ങൾ എന്നറിഞ്ഞു കൊള്ളുവിൻ


sherin mathews | നളന്ദയിലെ സരസ്വതിയെ ഷെറിൻ മാത്യൂസാക്കിയത് അമേരിക്കയിലെ ആനുകൂല്യം തട്ടാൻ; ഭിന്നശേഷിക്കാരിയുടെ അച്ഛനും അമ്മയുമായി കൊച്ചിക്കാർ മാറിയത് ബോധപൂർവ്വം; ഒരു കുട്ടിയുണ്ടായിട്ടും മൂന്നു വയസ്സുകാരിയെ മകളാക്കിയതിന്റെ രഹസ്യം അറിഞ്ഞ് ഞെട്ടി അമേരിക്കൻ മലയാളികൾ; വെസ്ലിക്കും സിനിക്കുമെതിരെ കൊലക്കുറ്റം ചുമത്താനുറച്ച് അന്വേഷണ സംഘം; ഹൂസ്റ്റണിലെ മൂന്നുവയസ്സുകാരിയോട് വളർത്തച്ഛനും വളർത്തമ്മയും കാട്ടിയതുകൊടുംക്രൂതയെന്ന് തിരിച്ചറിഞ്ഞ് അന്വേഷണ സംഘം - MarunadanMalayali.com\nനളന്ദയിലെ സരസ്വതിയെ ഷെറിൻ മാത്യൂസാക്കിയത് അമേരിക്കയിലെ ആനുകൂല്യം തട്ടാൻ; ഭിന്നശേഷിക്കാരിയുടെ അച്ഛനും അമ്മയുമായി കൊച്ചിക്കാർ മാറിയത് ബോധപൂർവ്വം; ഒരു കുട്ടിയുണ്ടായിട്ടും മൂന്നു വയസ്സുകാരിയെ മകളാക്കിയതിന്റെ രഹസ്യം അറിഞ്ഞ് ഞെട്ടി അമേരിക്കൻ മലയാളികൾ; വെസ്ലിക്കും സിനിക്കുമെതിരെ കൊലക്കുറ്റം ചുമത്താനുറച്ച് അന്വേഷണ സംഘം; ഹൂസ്റ്റണിലെ മൂന്നുവയസ്സുകാരിയോട് വളർത്തച്ഛനും വളർത്തമ്മയും കാട്ടിയതുകൊടുംക്രൂതയെന്ന് തിരിച്ചറിഞ്ഞ് അന്വേഷണ സംഘം\nDecember 11, 2017 | 11:22 AM IST | Permalink\nഹൂസ്റ്റൺ: ഭിന്ന ശേഷക്കാർക്ക് അമേരിക്കയിൽ സർക്കാർ നൽകുന്നത് മുന്തിയ പരിഗണനയാണ് യുഎസ് സർക്കാർ നൽകുന്നത്. സാമ്പത്തിക സഹായവും നൽകും. ഇത് തട്ടിയെടുക്കാനായാണ് ഇന്ത്യയിൽ നിന്നും ഷെറിൻ മാത്യൂസിനെ എറണാകുളം സ്വദേശികൾ ദത്തെടുക്കുന്നത്. മലയാളികളായ വെസ്ലി-സിനി ദമ്പതികൾക്ക് ഷെറിന്റെ മരണത്തിൽ നേരിട്ട് പങ്കുണ്ടെന്നാണ് പൊലീസ് സംശയിക്കുന്നത്. അതുകൊണ്ട് തന്നെ ഇരുവർക്കുമെതിരെ പൊലീസ് കൊലക്കുറ്റം ചുമത്തുമെന്നാണ് സൂചന. ഇതോടെ അമേരിക്കൻ മലയാളികൾ പോലും വെസ്ലി-സിനി ദമ്പതികളെ കൈവിടുകയാണ്.\nഭിന്ന ശേഷിക്കാരുടെ ആനുകൂല്യങ്ങൾ തട്ടിയെടുക്കാനാണ് ഭിന്ന ശേഷിക്കാരെ അമേരിക്കൻ പൗരത്വമുള്ളവർ ദത്തെടുക്കുന്നത്. ഇവിടെ അത്തരം കുട്ടികളെ വളർത്താൻ സർക്കാർ എല്ലാ സഹായവും നൽകും. സാമ്പത്തികമായി കുടുംബത്തിന് നല്ല സഹായമാണ്. ഇത് തട്ടിയെടുക്കാനാണ് വെസ്ലിയും സിനിയും ശ്രമിച്ചത്. അല്ലാതെ ഷെറൻ മാത്യൂസിനോട് ഒരു സ്‌നേഹവും ഇല്ലായിരുന്നു. ഇതാണ് കുട്ടിയുടെ കൊലയിലേക്ക് കാര്യങ്ങളെത്തിച്ചത്. ഇന്ത്യയിൽ നിന്ന് ഭിന്ന ശേഷിക്കാരെ ദത്തെടുക്കുന്ന അമേരിക്കക്കാർ ഏറെയാണ്. അവരുടെ എല്ലാം മനസ്സിലുള്ളത് സ്‌നേഹത്തിനപ്പുറമുള്ള സർക്കാർ സഹായമാണ്. ഇത്തരക്കാരെ ദത്തെടുക്കുന്നതിൽ നിന്ന് ഇന്ത്യാ ഗവൺമെന്റ് തടയണം അല്ലെങ്കിൽ ഇനിയും ഷെറിൻ മാത്യൂമാർ ഉണ്ടാകും-ഹൂസ്റ്റണിൽ നിന്നൊരു മലായളിയുടെ പ്രതികരണമാണ് ഇത്. വെസ്ലി-സിനി ദമ്പതികൾക്കെതിരെ കടുത്ത അമർഷമാണ് അമേരിക്കയിലെ മലയാളി സമൂഹത്തിലുള്ളതെന്നും ഇദ്ദേഹം മറുനാടൻ മലയാളിയോട് പറഞ്ഞു.\nഷെറിൻ മാത്യൂസിനെ കൊണ്ടു പോയത് കുറുക്കനല്ല! മൂന്ന് വയസ്സുകാരിയുടെ തിരോധാനത്തിൽ നിർണ്ണായക തെളിവ് കിട്ടിയെന്ന് അന്വേഷണ സംഘം; ഗയയിലെ 'സരസ്വതി'യെ കാണാതയതിൽ തെളിവ് കിട്ടിയത് വളർത്തച്ഛന്റെ കാറിൽ നിന്ന്; ലാപ്‌ടോപ്പിലും സൂചനകൾ; വെസ്ലി മാത്യുവിന് 20 കൊല്ലം തടവ് ഉറപ്പെന്നും സൂചന; തുമ്പൊന്നും പുറത്തുവിടാതെ എഫ് ബി ഐ അന്വേഷണം\nഡ്രോണുകൾക്കും ഷെറിൻ മാത്യൂസിനെ കണ്ടെത്താനാകുന്നില്ല; എല്ലാ ദിവസവും പ്രാർത്ഥന നടത്തി മലയാളി സമൂഹവും; കുറുക്കൻ കൊണ്ടു പോയെന്ന വാദം അംഗീകരിക്കാത്തെ വളർത്തച്ഛന്റേയും വളർത്തമ്മയുടേയും പാസ്‌പോർട്ട് പിടിച്ചെടുത്ത് അമേരിക്കൻ പൊലീസ്; ഡാലസിലെ മൂന്ന് വയസ്സുകാരിയുടെ തിരോധാനത്തിൽ വ്യക്തത വരുത്താനാവാതെ എഫ് ബി ഐയും\nഷെറിൻ മാത്യൂസിനെ ജീവനോടെ കാണാനുള്ള പ്രാർത്ഥനകളെല്ലാം വിഫലമായി; മൂന്ന് വയസ്സുകാരിയുടെ മൃതദേഹം കണ്ടെടുത്ത് പൊലീസ്; വീടിന് ഒരു കിലോമീറ്റർ ചുറ്റളവിലെ കലുങ്കിൽ മൂന്ന് വയസ്സുകാരിയെ കൊന്ന് തള്ളിയത് ആര്? ചെന്നായ പിടിച്ചെന്ന വാദം തള്ളി അന്വേഷണ സംഘം; വളർച്ഛനും വളർത്തമ്മയും നിരീക്ഷണത്തിൽ; അമേരിക്കയിലെ ഇന്ത്യൻ ബാലികയുടെ കൊലയിൽ അന്വേഷണം ശക്തമാക്കി എഫ്ബിഐ\nവെസ്ലി മാത്യൂസ് പറഞ്ഞതെല്ലാം കള്ളം; യുഎസിൽ മരിച്ച മൂന്ന് വയസുകാരിക്ക് ആരോഗ്യപ്രശ്നങ്ങൾ ഉണ്ടായിരുന്നില്ല; പാൽ കുടിക്കാനോ ഭക്ഷണം കഴിക്കാനോ ഷെറിൻ മാത്യൂസിന് മടിയുണ്ടായിരുന്നില്ലെന്ന് അനാഥാലയ ഉടമ; ദത്തെടുക്കാൻ എത്തിയപ്പോൾ ദമ്പതികൾക്ക് കുട്ടിയോട് വലിയസ്നേഹം ആയിരുന്നുവെന്നും അനാഥ് സേവ ആശ്രമത്തിലെ ബബിത\nകുട്ടിയെ നോക്കാതെ പുറത്ത് പോയ കുറ്റം മാറ്റി വെസ്ലി മാത്യൂസിനെതിരെ കൊലപാതക കുറ്റം ചാർജ്ജ് ചെയത് ഡാളസ് കോടതി; സിനിക്കെതിരേയും കൊലപാതകക്കുറ്റം ചുമത്തിയേക്കും; ദത്തെടുത്ത നാൾ മുതൽ ഷെറിനെ വളർത്തച്ഛൻ ദേഹോപദ്രവം ഏൽപ്പിച്ചിരുന്നതായി വിദഗ്ധ റിപ്പോർട്ട്; മലയാളിയെ കാത്തിരിക്കുന്നത് മരണശിക്ഷയോ മരിക്കുന്നത് വരെ പരോൾ ഇല്ലാത്ത ജയിൽ ശിക്ഷയോ\nയു.എസിലെ ഇന്ത്യൻ ദമ്പതികൾ ദത്തെടുത്ത് വളർത്തുകയായിരുന്ന ഷെറിനെ നവംബർ ആദ്യമാണ് കാണാതായത്. തുടർന്ന് വീടിന്റെ മുക്കാൽ കിലോ മീറ്റർ അകലെയുള്ള കലുങ്കിന് അടിയിൽ കുട്ടിയെ മരിച്ച നിലയിൽ കണ്ടെത്തി. സംഭവത്തിൽ അറസ്റ്റിലായിട്ടുള്ള ദമ്പതികളെ ഇവരുടെ സ്വന്തം കുഞ്ഞിനെ കാണുന്നതിൽ നിന്നും വിലക്കിയിട്ടുണ്ട്. സ്വന്തമായി കുട്ടിയുള്ള ഇവർ എന്തിന് ഷെറിനെ ദത്തെടുത്തുവെന്ന ചോദ്യമാണ് അമേരിക്കയിൽ ഭിന്ന ശേഷിക്കാർക്ക് ഉള്ള ആനുകൂല്യങ്ങളുമായി ബന്ധപ്പെട്ട സംശയത്തിലേക്ക് കാര്യങ്ങളെത്തിച്ചത്. സർക്കാർ സഹായം തട്ടുകയെന്ന ഗൂഡലക്ഷ്യം മാത്രമാണ് ഇവർക്ക് ദത്തെടുക്കലിന് പിന്നിലുണ്ടായിരുന്ന വികാരം. ഇതാണ് മലയാളികളെ ഇപ്പോൾ പ്രകോപിതരാക്കുന്നത്. അതിനിടെ ഇവർക്കെതിരെ കൊലക്കുറ്റം ചുമത്താൻ പൊലീസ് നടപടി തുടങ്ങിയതായും സൂചനയുണ്ട്. മൂന്നു വയസ്സുകാരിയോട് അതിക്രൂരമായാണ് വളർത്തച്ഛനും വളർത്തമ്മയും പെരുമാറിയിരുന്നത്.\nഎറണാകുളം സ്വദേശിയായ വെസ്ലി മാത്യൂസിന്റെയും സിനിയുടേയും വളർത്തു മകളാണ് ഷെറിൻ. വെസ്ലി മാത്യുവും സിനി മാത്യൂവും രണ്ടു വർഷം മുൻപാണ് നാളന്ദയിലെ മദർതെരേസ അനാഥ് സേവ ആശ്രമത്തിൽ നിന്നും സരസ്വതി എന്ന കുട്ടിയെ ദത്തെടുത്തത്. പിന്നീട് പേര് ഷെറിൻ മാത്യൂസ് എന്ന് പേര് ഇടകയും യുഎസിലേക്ക് കൊണ്ടുപോവുകയും ചെയ്യുകയായിരുന്നു. ഷെറിൻ കൊല്ലപ്പെട്ട ദിവസം മുതൽ ബീഹാറിലെ അനാഥാലയങ്ങൾ പൊലീസിന്റെ നിരീക്ഷണത്തിലായിരുന്നു. ദത്തെടുത്ത നടപടികൾ പാലിച്ചാണോ എന്നതു സംബന്ധിച്ച് നാളന്ദ ജില്ല മജിസ്ട്രറ്റ് എസ്.എം. ത്യാഗരാജന്റെ നേതൃത്വത്തിൽ അന്വേഷണവും നടന്നു. ഇതിനിടെയാണ് അമേരിക്കയിലെ ആനുകൂല്യങ്ങൾ തട്ടിയെടുക്കാനായിരുന്നു സരസ്വതിയെ വെസ്ലി ദത്തെടുത്തതെന്ന വിവരം പുറത്തുവരുന്നത്. സമാനായ നിരവധി ദത്തെടുക്കലുകൾ ഇന്ത്യയിൽ വ്യാപകമാണെന്നും റിപ്പോർട്ടുണ്ട്.\nഅതിനിടെ ഷെറിൻ മാത്യൂസിന്റെ മൃതദേഹം സംസ്‌കരിച്ച സ്ഥലം വെളിപ്പെടുത്തി. ഷെറിന്റെ വെസ്ലി-സിനി ദമ്പതികളുടെ ഡാളസ്സിലുള്ള വീടിനടുത്താണ് ഷെറിനെ സംസ്‌കരിച്ചിരിച്ചിരിക്കുന്നത്. സംസ്‌കാരത്തിനു ശേഷം ഈ സ്ഥലം രഹസ്യമാക്കി വെച്ചിരിക്കുകയായിരുന്നു. ഷെറിൻ സൂസൻ മാത്യൂസ് എന്നാണ് കല്ലറയിൽ പതിച്ചിട്ടുള്ള കല്ലിൽ കൊത്തിയിരിക്കുന്നത്. വളരെ കുറച്ച പേർ മാത്രമായിരുന്നു ഷെറിന്റെ സംസ്‌കാരത്തിൽ പങ്കെടുത്തത്. വീട്ടിലെ ഗാരേജിൽ വച്ച് നിർബന്ധിച്ച് പാൽ കുടിപ്പിച്ചപ്പോൾ കുഞ്ഞിന്റെ തൊണ്ടയിൽ പാൽ കുരുങ്ങുകയായിരുന്നുവെന്നായിരുന്നു വെസ്സി മൊഴി നൽകി. എന്നാൽ, അടിയന്തര ആരോഗ്യ സർവീസിന്റെ സേവനം വെസ്സി തേടിയില്ല. നഴ്സ് കൂടിയായ ഭാര്യ സിനിയെപ്പോലും വെസ്സി ഈ വിവരം അറിയിച്ചിരുന്നില്ല എന്നു മാത്രമല്ല, ശരീരത്തിൽ നിന്നു ചൂടു പോകും മുൻപേ മൃതദേഹം ഉപേക്ഷിക്കുകയും ചെയ്തിരുന്നു.\nഷെറിന്റെ കൈകാലുകളിലെ അസ്ഥികൾ പല തവണ ഒടിഞ്ഞിരുന്നതായും മുറിവുകൾ കരിഞ്ഞതിന്റെ പാടുകൾ ഉണ്ടായിരുന്നതായും മൃതദേഹ പരിശോധന നടത്തിയ ഡോക്ടർ കോടതിയെ അറിയിച്ചിട്ടുണ്ട്. ശിശുരോഗ വിദഗ്ധ ഡോ. സൂസൻ ദകിലാണ് കോടതിയിൽ മൊഴി നൽകിയത്. അതേ സമയം കുഞ്ഞ് ഉപദ്രവിക്കപ്പെടുന്നതായി ഷെറിനെ ചികിത്സിച്ചിരുന്ന ഡോക്ടർ കഴിഞ്ഞ മാർച്ചിൽ തന്നെ ചൈൽഡ് പ്രൊട്ടക്ടീവ് സർവീസിൽ അറിയിച്ചിരുന്നതായി റിപ്പോർട്ടുണ്ട്. 2016 സെപ്റ്റംബറിനും 2017 ഫെബ്രുവരിക്കും ഇടയിൽ നടത്തിയ നിരവധി എക്‌സറെ റിപ്പോർട്ടുകളുടെ അടിസ്ഥാനത്തിലാണ് കേസുമായി ബന്ധപ്പെട്ട് നിർണായക വെളിപ്പെടുത്തൽ ഉണ്ടായിട്ടുള്ളത്. സംഭവത്തിൽ വിശദമായ പരിശോധന നടന്നുവരികയാണ്. ഇതിനൊപ്പമാണ് സാമ്പത്തിക സഹായം മോഹിച്ചുള്ള ദത്തെടുക്കലാണ് നടന്നതെന്ന വാദം ശക്തമാകുന്നത്.\nഷെറിൻ മാത്യൂസിന്റെ തുടയെല്ല്, കാൽമുട്ട് എന്നിവയ്ക്ക് പൊട്ടലുകളുണ്ടായിരുന്നുവെന്നാണ് ഡോക്ടർ സ്ഥിരീകരിച്ചിട്ടുണ്ട്. ഇവകൂടാതെ ശരീരത്തിന്റെ പലഭാഗങ്ങളിലും മുൻപ് പരുക്കേറ്റതിന്റെ പാടുകളുമുണ്ടായിരുന്നുവെന്നും ഡോകടർ പറയുന്നു. ഷെറിനെ ഇന്ത്യയിൽനിന്നു ദത്തെടുത്തതിനു ശേഷം പല തവണയായാണു മുറിവുകളും പൊട്ടലുകളും ഉണ്ടായതെന്നും കണ്ടെത്തിയിട്ടുണ്ട്. ഒക്ടോബർ ഏഴിനാണ് വീട്ടിൽനിന്നു ഷെറിനെ കാണാതായത്. 22-ന് ഒരു കിലോമീറ്റർ ദൂരെ കലുങ്കിനടയിൽ മൃതദേഹം കണ്ടെത്തി. ഷെറിനെ കാണാതായപ്പോൾ വെസ്‌ലിയെ അറസ്റ്റു ചെയ്‌തെങ്കിലും ജാമ്യത്തിൽ വിട്ടിരുന്നു.\nകണ്ടെടുത്ത മൃതദേഹം ഷെറിന്റെതാണെന്ന് ഉറപ്പായ സാഹചര്യത്തിലാണ് വെസ്‌ലി മാത്യൂസ് മൊഴി മാറ്റിയത്. ഷെറിൻ മാത്യൂസിന്റെ മരണം കൊലപാതകമാണെന്ന നിഗമനത്തിലേക്കു പൊലീസിനെ നയിച്ചതു വെസ്ലി മാത്യൂസിന്റെ കാറിനുള്ളിലെ മാറ്റിൽനിന്നു ലഭിച്ച ഡിഎൻഎ സാംപിളുകളാണ്. വടക്കൻ ടെക്‌സസിലെ റിച്ചർഡ്‌സണിലെ വീട്ടിൽനിന്നാണു ഷെറിനെ കാണാതായത്. വീട്ടിൽ വച്ചുതന്നെ മരണം നടന്നുവെന്ന് പൊലീസ് നേരത്തെ സ്ഥിരീകരിച്ചിരുന്നു.


ഫ്യൂച്ചര് റീട്ടെയിലിനെതിരെ പാപ്പരത്വ നടപടികള് ആരംഭിക്കണമെന്ന് ആവശ്യപ്പെട്ട് ബാങ്ക് ഓഫ് ഇന്ത്യ » Newsthen\nഫ്യൂച്ചര് റീട്ടെയിലിനെതിരെ പാപ്പരത്വ നടപടികള് ആരംഭിക്കണമെന്ന് ആവശ്യപ്പെട്ട് ബാങ്ക് ഓഫ് ഇന്ത്യ\nന്യൂഡല്‍ഹി: ഫ്യൂച്ചര് റീട്ടെയിലിനെതിരെ (എഫ്ആര്‍എല്) പാപ്പരത്വ നടപടികള് ആരംഭിക്കണമെന്ന് ആവശ്യപ്പെട്ട് ബാങ്ക് ഓഫ് ഇന്ത്യ (ബിഒഐ) നാഷണല് കമ്പനി ലോ ട്രൈബ്യൂണലിനെ (എന്‍സിഎല്‍ടി) സമീപിച്ചു. എഫ്ആര്‍എല്ലിന്റെ ആസ്തികള്‍ക്ക് മേല് മൊറട്ടോറിയം പ്രഖ്യാപിക്കണമെന്നും ബാങ്ക് ഓഫ് ഇന്ത്യ ആവശ്യപ്പെട്ടിട്ടുണ്ട്.\nഫ്യൂച്ചര് റീട്ടെയിലിന് (എഫ്ആര്‍എല്) പണം കടം നല്‍കിയ ബാങ്കുകളുടെ കണ്‍സോര്‍ഷ്യത്തിലെ ലീഡ് ബാങ്കറാണ് ബാങ്ക് ഓഫ് ഇന്ത്യ. വിജയ് കുമാര് വി അയ്യരെ കമ്പനിയുടെ ഇടക്കാല റെസല്യൂഷന് പ്രൊഫഷണലായി നിയമിക്കണമെന്നും ബാങ്ക് ഓഫ് ഇന്ത്യ ട്രൈബ്യൂണലിനോട് ആവശ്യപ്പെട്ടു.\nബാങ്ക് ഓഫ് ഇന്ത്യ സമര്‍പ്പിച്ച നിവേദനത്തിന്റെ ഒരു പകര്‍പ്പ് ലഭിച്ചിട്ടുണ്ടെന്നും, കമ്പനി നിയമോപദേശം സ്വീകരിക്കുന്ന പ്രക്രിയയിലാണെന്നും ഫ്യൂച്ചര് റീട്ടെയില് അധികൃതര് വ്യക്തമാക്കി. ഫ്യൂച്ചര് ഗ്രൂപ്പ് പണമടയ്ക്കല് ബാധ്യതകളുണ്ടെന്ന് സമ്മതിക്കുന്ന വിശദീകരണം ഇതിനകം നല്‍കിയിട്ടുണ്ടെന്ന് ബാങ്ക് ഓഫ് ഇന്ത്യ എന്‍സിഎല്‍ടിയ്ക്ക് മുന്‍പാകെ സമര്‍പ്പിച്ച അപേക്ഷയിലുണ്ട്.\nടെക്സ്റ്റൈല്‍സ് പിഎല്‍ഐ പദ്ധതി: 19,000 കോടി രൂപയുടെ നിക്ഷേപ അപേക്ഷകള് അംഗീകരിച്ച് സര്‍ക്കാര്\nഒരാളുടെ മരണശേഷം ആ വ്യക്തിയുടെ ആധാറും പാന് കാര്‍ഡും എന്ത് ചെയ്യണം ?


യുഎഇയില് 210 നഴ്സുമാര്‍ക്ക് നോര്‍ക്ക റൂട്ട്‌സ് മുഖേന ഉടന് നിയമനം; രജിസ്ട്രേഷന് തുടങ്ങി, വിശദവിവരങ്ങൾ…. | Malayalam UK\nയുഎഇയില് 210 നഴ്സുമാര്‍ക്ക് നോര്‍ക്ക റൂട്ട്‌സ് മുഖേന ഉടന് നിയമനം; രജിസ്ട്രേഷന് തുടങ്ങി, വിശദവിവരങ്ങൾ….\nAugust 04 04:34 2019 by News Desk 6\tPrint This Article\nയുഎഇയിലെ എമിറേറ്റ്സ് സ്പെഷ്യാലിറ്റി ഹോസ്പിറ്റലിലേക്ക് നോര്‍ക്ക റൂട്ട്‌സ് മുഖേന 210 നഴ്‌സുമാര്‍ക്ക് ഉടന് നിയമനം നല്‍കും. ഇതുമായി ബന്ധപ്പെട്ട് എമിറേറ്റ്സ് സ്പെഷ്യാലിറ്റി ഹോസ്പിറ്റലുമായി നോര്‍ക്ക റൂട്ട്‌സ് കരാര് ഒപ്പുവച്ചു. ഇതിന് കേന്ദ്ര സര്‍ക്കാരിന്റെ അനുമതിയും ലഭിച്ചിട്ടുണ്ട്. യുഎഇയില് നോര്‍ക്ക റൂട്ട്‌സ് മുഖേന ഇത്തരത്തില് വലിയൊരു നിയമനം ആദ്യമായാണ് നടക്കുന്നത്.\nജനറല് ഒപിഡി., മെഡിക്കല് സര്‍ജിക്കല് വാര്‍ഡ്, ഒ.റ്റി, എല്‍ഡിആര് ആന്റ് മിഡ് വൈഫ്, എന്‍ഐസിയു, ഐസിയു ആന്റ് എമര്‍ജന്‍സി, നഴ്‌സറി, എന്‍ഡോസ്‌കോപി, കാത്‍ലാബ് എന്നീ വിഭാഗങ്ങളിലാണ് ഒഴിവുകള്. ബിഎസ്‍സി നഴ്‌സിങ് ബിരുദവും മൂന്ന് വര്‍ഷത്തെ തൊഴില്‍പരിചയമുള്ള 40 വയസ്സിന് താഴെ പ്രായമുള്ള വനിതാ നഴ്‌സുമാര്‍ക്കാണ് നിയമനം നല്‍കുന്നത്. 4000 ദിര്‍ഹം മുതല് 5000 ദിര്‍ഹം വരെ (ഏകദേശം 75000 മുതല് 94000 രൂപ വരെ) അടിസ്ഥാന ശമ്പളം ലഭിക്കും. മേല്‍പറഞ്ഞ യോഗ്യതയോടൊപ്പം ദുബായ് ഹെല്‍ത്ത് അതോറിറ്റി ലൈസന്‍സുമുള്ളവര്‍ക്ക് മുന്‍ഗണന ലഭിക്കും.\nതാത്പര്യമുള്ള ഉദ്യോഗാര്‍ഥികള് വിശദമായ ബയോഡാറ്റ, ലൈസന്‍സിന്റെ പകര്‍പ്പ്, പാസ്‌പോര്‍ട്ടിന്റെ പകര്‍പ്പ് എന്നിവ സഹിതം 2019 ആഗസ്റ്റ് 31ന് മുമ്പായി [email protected] എന്ന ഇ-മെയില് വിലാസത്തില് അപേക്ഷ സമര്‍പ്പിക്കണമെന്ന് നോര്‍ക്ക റൂട്ട്‌സ് ചീഫ് എക്‌സിക്യൂട്ടിവ് ഓഫീസര് അറിയിച്ചു.\nകൂടുതല് വിവരങ്ങള്‍ക്ക് ടോള്‍ഫ്രീ നമ്പരായ 1800 425 3939 (ഇന്ത്യയില് നിന്നും), 00918802012345 (വിദേശത്തു നിന്നും) (മിസ്ഡ് കോള് സേവനം ) 0471- 2770577, 0471-2770540 എന്നീ നമ്പരുകളില് ബന്ധപ്പെടുക.


വാർബെർഗ് റേഡിയോ സ്റ്റേഷൻ - വിക്കിപീഡിയ\nവാർബെർഗ് റേഡിയോ സ്റ്റേഷൻ\n109.09, 3,854 ha (11,742,000, 414,841,000 sq ft)\nWorld Heritage selection criterion (ii), World Heritage selection criterion (iv) \nലോകപൈതൃകപ്പട്ടികയിൽ രേഖപ്പെടുത്തിയിരിക്കുന്ന പ്രകാരമുള്ള പേര്1134 1134\n57°06′50″N 12°24′16″E / 57.114°N 12.4044°E / 57.114; 12.4044\nഗ്രിമെടൺ വിഎൽഎഫ് ട്രാൻസ്മിറ്റിറിലെ അലക്സാൻഡേഴ്സൺ ആൾട്ടർനേറ്റർ. ഏറ്റവും വലത്ത് ഡ്രൈവ് മോട്ടർ, ഗിയർബോക്സ് അതിനു ഇടത്ത്. ചെമ്പുനിറത്തിലുള്ള ഷാഫ്റ്റ് കപ്ലിംഗുകളും കാണാം.\nഗ്രിമെടണിലെ വാർബെർഗ് റേഡിയോ നിലയം (സ്വീഡിഷ്: Varbergs radiostation i Grimeton) വിഎൽഎഫ് സംപ്രേഷണം നടത്താവുന്ന ഒരു റേഡിയോ നിലയമാണ്. ഈ നിലയം സ്വീഡനിലെ ഹാൾ‍ലാന്റിലെ വാർബെർഗിലാണ് സ്ഥിതിചെയ്യുന്നത്. ലോകത്തിലെ ആകെയുള്ള കറങ്ങുന്ന ആർമേച്ചറുള്ള അലക്സാന്റേഴ്സൺ ആൾട്ടർനേറ്റർ റേഡിയോ പ്രക്ഷേപണി ഇവിടെയാണുള്ളത്. ഇത് ഒരു യുനെസ്കോ ലോകപൈതൃക സ്ഥാനമാണ്. യൂറോപ്യൻ ഇന്റസ്ട്രിയൽ ഹെറിറ്റേജ് റൂട്ടിന്റെ ഒരു നങ്കൂരസ്ഥാനമാണിത്.\n1922 മുതൽ 1924 വരെയാണ് ഈ ട്രാൻസ്മിറ്റർ നിർമ്മിച്ചത്. 17.2 കിലോ ഹെർട്സിൽ പ്രവർത്തിപ്പിക്കാനായാണ് ഇത് നിർമ്മിച്ചത്. 40 കിലോ ഹെർട്സ് വരെയുള്ള വിവിധ ഫ്രീക്വൻസികളിൽ പ്രവർത്തിപ്പിക്കാവുന്നതരത്തിലാണ് ഇതിന്റെ രൂപകൽപ്പന. 1.9 കിലോമീറ്റർ നീളമുള്ള വയർ ആന്റിനയുണ്ട് ഇതിന്. 127 മീറ്റർ ഉയരമുള്ള ആറ് സ്റ്റീൽ പൈലോണുകളിലാണ് ഈ ആന്റിന സ്ഥാപിച്ചിരിക്കുന്നത്. പ്രധാന വയറിനു കുറുകെ എട്ട് തിരശ്ചീന വയറുകൾ ഈ പൈലോണുകളിൽ സ്ഥാപിച്ചിരിക്കുന്നു. ഇത് തറയിൽ സ്ഥാപിച്ചിരിക്കുന്ന എട്ട് കുത്തനെയുള്ള റേഡിയേറ്റിംഗ് എലമെന്റുകൾക്ക് ഊർജ്ജം പകരുന്ന കപ്പാസിറ്റീവ് ടോപ് ലോഡായി പ്രവർത്തിക്കുന്നു.\nഷോർട്ട് വേവ് ട്രാൻസ്മിഷൻ, എഫ് എം, ടിവി ബ്രോഡ്കാസ്റ്റിംഗ് തുടങ്ങിയവയ്ക്കെല്ലാമായി ഗ്രിമെടൺ വിഎൽഎഫ് ട്രാൻസ്മിറ്റർ ഉപയോഗിച്ചിരുന്നു. ഇതിനായി 260 മീറ്റർ ഉയരത്തിൽ ഗൈയ്ഡ് സ്റ്റീൽ ഫ്രെയിമിന്റെ ഒരു നെറ്റ് 40കിലോ ഹെർട്സ് ട്രാൻസ്മിറ്റർ സ്ഥിതിചെയ്യുന്ന കെട്ടിടത്തിന് അടുത്തായി 1996 ൽ സ്ഥാപിച്ചു.\nന്യൂയോർക്കിലെ ലോങ്ങ് ഐലന്റിലെ റേഡിയോ സെൻട്രലിലെ ട്രാൻസ്അറ്റ്ലാന്റിക് റേഡിയോ ടെലഗ്രാഫിക്കുവേണ്ടി 1950കൾ വരെ ഗ്രിമെടൺ വിഎൽഎഫ് ട്രാൻസ്മിറ്റർ ഉപയോഗപ്പെടുത്തി. 1960 മുതൽ 1996 വരെ സ്വീഡിഷ് നേവിയുടെ മുങ്ങിക്കപ്പലുകൾക്കുള്ള വിവിധ നിർദ്ദേശങ്ങൾ ഇതുവഴി സംപ്രേഷണം ചെയ്തിരുന്നു.\nട്രാൻസിസ്റ്ററും ട്യുബുകളും ഉപയോഗിക്കുന്ന മറ്റൊരു ട്രാൻസ്മിറ്റർ 1968 ൽ ഇതിനടുത്തായി സ്ഥാപിച്ചു. അതേ ഏരിയൽ തന്നെയാണ് പുതിയ ട്രാൻസ്മിറ്ററും ഉപയോഗിച്ചിരുന്നത്. 1996 ൽ അലക്സാന്റേഴ്സൺ ട്രാൻസ്മിറ്റർ പഴയതാവുകയും പ്രവർത്തനത്തിൽനിന്ന് വിരമിക്കുകയും ചെയ്തു. എന്നാൽ ഇത് ഇപ്പോഴും പ്രവർത്തനക്ഷമമായതുകൊണ്ട് ഇതിനെ ഒരു ദേശീയ സ്മാരകമായി പ്രഖ്യാപിക്കുകയും വേനൽകാലത്ത് സന്ദർശനം നടത്താമെന്ന് തീരുമാനിക്കുകയും ചെയ്തു.\n2004 ജൂലൈ2ന് ഗ്രിമെടൺ വിഎൽഎഫ് ട്രാൻസ്മിറ്റർ യുനെസ്കോ ലോകപൈതൃക സ്ഥാനമായി പ്രഖ്യാപിച്ചു.പ്രത്യേക ദിനങ്ങളിലെ പ്രക്ഷേപണങ്ങൾക്കായി ഇപ്പോഴും അലക്സാന്റേഴ്സൺ ട്രാൻസ്മിറ്റർ ഉപയോഗിക്കുന്നു. അലക്സാന്റേഴ്സൺ ദിനത്തിലെ 17.2 കിലോ ഹെർട്സ് മോഴ്ല് സന്ദേശങ്ങൾ തുടങ്ങിയവ. ഇതിന്റെ കാൾസൈൻ എസ്എക്യു ആണ്.\nഗ്രിമെടണിലെ വാർബെർഗ് റേഡിയോ നിലയത്തിലെ റേഡിയോ ടവറുകൾ\nഗ്രിമെടണിലെ വാർബെർഗ് റേഡിയോ നിലയത്തിന്റെ അകംഭാഗം\nLog-periodic shortwave antenna besides the old Varberg Radio Station, Sweden\nMain building interior of the radio station at Grimeton in Varberg Municipality with transmitter equipment\nഗ്രിമെടണിലെ വാർബെർഗ് റേഡിയോ നിലയത്തിലെ പ്രവേശന ഹാൾ\nപ്രവേശന ഹാളിലെ മുന്നറിയിപ്പ് ഫലകം\n↑ https://tools.wmflabs.org/heritage/api/api.php?action=search&format=json&srcountry=se-arbetsl&srlanguage=sv&srid=1549; പ്രസിദ്ധീകരിച്ച തീയതി: 11 മാർച്ച് 2017.\n↑ "Grimeton Radio Station, Varberg". ശേഖരിച്ചത് 30 ഏപ്രിൽ 2017.\n↑ "ERIH Entry: Varberg World Heritage radio station". European Route of Industrial Heritage. 2014. മൂലതാളിൽ നിന്നും 2014-09-22-ന് ആർക്കൈവ് ചെയ്തത്. ശേഖരിച്ചത് 15 January 2015. CS1 maint: ref=harv (link)\n↑ Jensen, P.R. (2013). Wireless at War. Rosenberg Publishing Pty Ltd. pp. 83–84. ISBN 978-1922013477.\nSAQ Grimeton in the Structurae database\nUHF radio and television tower Grimeton in the Structurae database\n"https://ml.wikipedia.org/w/index.php?title=വാർബെർഗ്_റേഡിയോ_സ്റ്റേഷൻ&oldid=3644832" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 17:30, 18 ഓഗസ്റ്റ് 2021.


നരിയംപാറ പുതിയകാവ് ദേവീക്ഷേത്രത്തിൽ മോഷണം | Robbery at Kattappana Temple\nനരിയംപാറ പുതിയകാവ് ദേവീക്ഷേത്രത്തിൽ മോഷണം\nApr 23, 2019, 07:44 AM IST\nവിരലടയാളവിദഗ്ധ തെളിവു ശേഖരിക്കുന്നു\nചികിത്സാ സഹായത്തിന് 12 മണിക്കൂർ ഗാനമേള\nതൊടുപുഴ: മജ്ജയിൽ ക്യാൻസർ ബാധിച്ച മേബിൾ ഏലിയാസിനായി 12 മണിക്കൂർ ഗാനമേള നടത്തി. എറണാകുളം ..\nകട്ടപ്പന: നരിയംപാറ പുതിയകാവ് ദേവീക്ഷേത്രത്തിൽ ഞായറാഴ്ച രാത്രിയിൽ മോഷണം.\n23.5 ഗ്രാം സ്വർണവും 10,000 രൂപയും മോഷണം പോയതായാണ് പ്രാഥമിക വിവരം. തിങ്കളാഴ്ച പുലർച്ചെ മേൽശാന്തി ക്ഷേത്രം തുറക്കാൻ എത്തിയപ്പോഴാണ് മോഷണ വിവരമറിയുന്നത്. ക്ഷേത്രത്തിലെ വഴിപാട് കൗണ്ടറിന്റെ വാതിൽ കുത്തിപ്പൊളിച്ചാണ് മോഷ്ടാക്കൾ അകത്ത് കടന്നത്. ഓഫീസ് മുറിയുടെയും വാതിൽ തകർത്ത നിലയിലാണ്. അലമാരയിൽ സൂക്ഷിച്ചിരുന്ന സ്വർണവും, പണവുമാണ് മോഷ്ടിച്ചത്. ശ്രീകോവിലിനു മുന്നിലെ കാണിക്കവഞ്ചിയുടെ പൂട്ടു തകർത്ത് അതിനുള്ളിലെ പണവും അപഹരിച്ചിട്ടുണ്ട്. ക്ഷേത്രമുറ്റത്തെ കാണിക്കവഞ്ചിയുടെ ഒരു പൂട്ടുതകർത്തു. എന്നാൽ, മറ്റു രണ്ടുപൂട്ടുകൾ പൊളിക്കാൻ കഴിയാത്തതിനാൽ പണം മോഷ്ടിച്ചില്ല.\nചുറ്റുമതിലിനോടു ചേർന്ന് സ്ഥാപിച്ചിരുന്ന സി.സി.ടി.വി. മതിൽക്കെട്ടിനുള്ളിലെ കിണറ്റിൽ ഉപേക്ഷിച്ച നിലയിൽ കണ്ടെത്തി. സി.ഐ.വി.എസ് അനിൽകുമാർ, എസ്.ഐ.എസ്.കിരൺ എന്നിവരുുടെ നേതൃത്വത്തിൽ കട്ടപ്പന പോലീസ് അന്വേഷണം തുടങ്ങി.\nഇടുക്കിയിൽനിന്നും വിരലടയാള വിദഗ്ദരും, ഡോഗ് സ്ക്വാഡും സ്ഥലത്തെത്തി പരിശോധന നടത്തി. സി.സി.ടി.വി.യിൽ പതിഞ്ഞദൃശ്യങ്ങൾ ശാസ്ത്രീയ പരിശോധനയിൽ വീണ്ടെടുക്കാനാകുമെന്നാണ് പോലീസ് പ്രതീക്ഷിക്കുന്നത്.\nContent Highlights: Robbery at Kattappana Temple\nകർഷക ആത്മഹത്യ; യൂത്ത് കോൺഗ്രസ് നിരാഹാരസമരം തുടങ്ങി\nകട്ടപ്പന-ഇരട്ടയാർ റോഡിൽ നിറയെ കുഴി\nകാപ്പ ചുമത്തപ്പെട്ടയാൾ വധശ്രമക്കേസിൽ പിടിയിൽ\nഹോട്ടലുകളിൽ പരിശോധന; പഴകിയ ഭക്ഷണസാധനങ്ങൾ പിടിച്ചു\nഅനധികൃത അറവുശാല; പ്രതിഷേധവുമായി നാട്ടുകാർ\nആനച്ചാലിന് മുകളിലൂടെ ബലൂണിൽ പറക്കാം\nപട്ടിശ്ശേരി അണക്കെട്ട് നിർമാണം: 13 കുടുംബങ്ങളെ പുനരധിവസിപ്പിച്ചില്ല\nഉപ്പുതറ പാലത്തിന്റെ അറ്റകുറ്റപ്പണി വൈകും


'സീരിയസ് സീനുകൾ ഷൂട്ട് ചെയ്യുന്ന സമയത്ത് തന്നെ അവിടെ നിന്നും മാറ്റി നിർത്തിയിട്ടുണ്ട് '; എന്നാൽ ഇന്ന് എത്തിനിൽക്കുന്നത് അന്താരാഷ്ട്ര തലത്തിൽ വരെ ശ്രദ്ധിക്കപ്പെട്ട മികച്ച നടനായി! - Cine Kerala\nHome Social Media ‘സീരിയസ് സീനുകൾ ഷൂട്ട് ചെയ്യുന്ന സമയത്ത് തന്നെ അവിടെ നിന്നും മാറ്റി നിർത്തിയിട്ടുണ്ട് ‘; എന്നാൽ...\n‘സീരിയസ് സീനുകൾ ഷൂട്ട് ചെയ്യുന്ന സമയത്ത് തന്നെ അവിടെ നിന്നും മാറ്റി നിർത്തിയിട്ടുണ്ട് ‘; എന്നാൽ ഇന്ന് എത്തിനിൽക്കുന്നത് അന്താരാഷ്ട്ര തലത്തിൽ വരെ ശ്രദ്ധിക്കപ്പെട്ട മികച്ച നടനായി!\nവസ്ത്രാലങ്കാര കനായി മലയാള സിനിമാ ലോകത്തെത്തിയ വ്യക്തിയാണ് ഇന്ദ്രൻസ് എന്നറിയപ്പെടുന്ന സുരേന്ദ്രൻ കൊച്ചു വേലു. ഇന്ദ്രൻസ് എന്ന് വിളിച്ചു വിളിച്ച് മലയാളികൾ അദ്ദേഹത്തിന്റെ യഥാർത്ഥ പേര് മറന്നു കഴിഞ്ഞു. സമ്മേളനം എന്ന മലയാള ചിത്രത്തിലൂടെ അഭിനയവും തനിക്ക് വഴങ്ങുമെന്ന് ഇന്ദ്രൻസ് തെളിയിച്ചു. സിഐഡി ഉണ്ണികൃഷ്ണൻ ബിഎ ബിഎഡ് എന്ന ചലച്ചിത്രത്തിൽ ജയറാമിനൊപ്പം നടക്കുന്ന ഇന്ദ്രൻസിന്റെ കഥാപാത്രം വളരെയധികം ശ്രദ്ധിക്കപ്പെട്ട തോടുകൂടി നിരവധി ഹിറ്റ് ചലച്ചിത്രങ്ങളുടെ ഭാഗമാകുവാൻ ഇന്ദ്രൻസിന് സാധിച്ചു. ഇതിനോടകം തന്നെ 250ലധികം ചലച്ചിത്രങ്ങളിൽ ഇന്ദ്രൻസ് വേഷമിട്ടു കഴിഞ്ഞു.\nഇന്ദ്രൻസിന്റെ രൂപം കണ്ടാൽ തന്നെ മലയാളിയ്ക്ക് ചിരി പൊട്ടും എന്ന കാര്യം ഉറപ്പ് ആയതിനാലാകാം പ്രാധാന്യം കൊടുത്തുള്ള കഥാപാത്രങ്ങളാണ് ഇതുവരെ ഇന്ദ്രൻസ് ചെയ്തുകൊണ്ടിരുന്നത്. അദ്ദേഹത്തെ തേടിയത് എന്ന് വേണമെങ്കിൽ പറയാം. കോമഡി കഥാപാത്രങ്ങൾ മാത്രം അല്ല മറിച്ച് സീരിയസ് കഥാപാത്രങ്ങളും തനിക്ക് ഇണങ്ങുമെന്ന് ഇന്ദ്രൻസ് തെളിയിച്ചു. മികച്ച നടനുള്ള സംസ്ഥാന സർക്കാർ പുരസ്കാരവും അന്താരാഷ്ട്ര പുരസ്കാരങ്ങളും എല്ലാം ഇന്ദ്രൻസിനെ തേടിയെത്തി. രൂപത്തിലും ഭാവത്തിലും ഒന്നുമല്ല കാര്യം അഭിനയമികവിൽ ആണ് എന്ന് ഇന്ദ്രൻസ് തെളിയിച്ചു കൊടുത്തു.\nഇന്നിപ്പോൾ സമൂഹമാധ്യമങ്ങളിൽ വൈറലായിരിക്കുന്നത് ഇന്ദ്രൻസിന്റെ ഒരു അഭിമുഖമാണ്. അഭിമുഖത്തിൽ ഇന്ദ്രൻസ് പറയുന്ന വാക്കുകൾ മലയാളികൾ ഒന്നടങ്കം ഏറ്റെടുത്തിരിക്കുകയാണ്. പലപ്പോഴും പല സിനിമ ലൊക്കേഷനുകളിൽ വെച്ചും സീരിയസ് രംഗങ്ങൾ വരുമ്പോൾ ക്യാമറയ്ക്ക് മുന്നിൽ നിന്നും തന്നെ മാറ്റിനിർത്തപ്പെടുന്ന സാഹചര്യങ്ങൾ അനുഭവിച്ചിട്ടുണ്ട് എന്നാണ് ഇന്ദ്രൻസ് പറയുന്നത്. തന്റെ രൂപം കാണുമ്പോൾ തന്നെ കൂടെ അഭിനയിക്കുന്നവർക്ക് ചിരി വരുമെന്ന് പറഞ്ഞു കൊണ്ടാണ് അത്തരത്തിൽ തന്നെ മാറ്റിനിർത്തപ്പെട്ടിട്ടുള്ളത് എന്നാണ് ഇന്ദ്രൻസ് പറയുന്നത്. എന്നാൽ അത്തരത്തിൽ മാറ്റിനിർത്തപ്പെട്ടവർക്ക് എല്ലാം ഉള്ള മധുരപ്രതികാരം തന്നെയാണ് ഇന്ദ്രൻസിനെ ഇപ്പോൾ ഇറങ്ങുന്ന ചലച്ചിത്രങ്ങൾ എല്ലാം.\nഒരിയ്ക്കൽ ഇന്ദ്രൻസിന്റെ രൂപം കണ്ട് ചിരിച്ചവരെല്ലാം ഇന്ന് ആ മുഖത്ത് മിന്നിമറയുന്ന ഭാവങ്ങൾ കണ്ട് കയ്യടിക്കുന്ന യാണ്. ഗസ്റ്റ് റോളുകളിൽ വരെ മാസ് പ്രകടനം കാഴ്ചവയ്ക്കുവാൻ ഇന്ദ്രൻസ് എന്ന കലാകാരന് സാധിക്കുന്നു. ആ ഗസ്റ്റ് റോളുകൾ വരെ ഇരുകൈയും നീട്ടി സ്വീകരിക്കുവാൻ മലയാളിയും തയ്യാറായിരിക്കുന്നു. ഇതു തന്നെയാണ് യഥാർത്ഥ പ്രതികാരം. എവിടെ നിന്ന് തന്നെ മാറ്റി നിർത്തപ്പെട്ടുവോ അവിടം ഇന്ന് തനില്ലാതെ ശൂന്യമാണ് എന്ന് മനസിലാക്കി തരുന്ന പ്രതികാരം. അന്താരാഷ്ട്ര തലത്തിൽ വരെ ശ്രദ്ധിക്കപ്പെട്ട മികച്ച നടനായി ഇന്ന് ഇന്ദ്രൻ ഉയർന്നുകഴിഞ്ഞു.


കോലി നയിക്കുന്നു, കൂട്ടിന് രഹാനെയും... പെര്‍ത്തില് ഇന്ത്യയുടെ തിരിച്ചടി, മൂന്നിന് 172 | India- Australia second test: Day2- Malayalam MyKhel\n» കോലി നയിക്കുന്നു, കൂട്ടിന് രഹാനെയും... പെര്‍ത്തില് ഇന്ത്യയുടെ തിരിച്ചടി, മൂന്നിന് 172\nUpdated: Saturday, December 15, 2018, 15:33 [IST]\nപെര്‍ത്ത്: ഓസ്‌ട്രേലിയക്കെതിരായ രണ്ടാം ക്രിക്കറ്റ് ടെസ്റ്റില് തുടക്കത്തിലെ തകര്‍ച്ചയ്ക്കു ശേഷം ഇന്ത്യ തിരിച്ചടിക്കുന്നു. ഓസീസിന്റെ ഒന്നാമിന്നിങ്‌സ് സ്‌കോറായ 326 റണ്‍സിന് മറുപടിയില് രണ്ടാംദിനം കളി നിര്‍ത്തുമ്പോള് ഇന്ത്യ മൂന്നു വിക്കറ്റിന് 172 റണ്‍സെന്ന ഭേദപ്പെട്ട നിലയിലാണ്. ഏഴു വിക്കറ്റുകള് ശേഷിക്കെ ഓസീസിനൊപ്പമെത്താന് ഇന്ത്യക്കു 154 റണ്‍സ് കൂടി മതി.\nകരിയറിലെ മറ്റൊരു സെഞ്ച്വറിയിലേക്കു കുതിക്കുന്ന ക്യാപ്റ്റന് വിരാട് കോലിയോടൊപ്പം (82*) അജിങ്ക്യ രഹാനെയാണ് (51*) ക്രീസില്. അപരാജിതമായ നാലാം വിക്കറ്റില് ഇരുവരും 90 റണ്‍സ് ഇന്ത്യന് സ്‌കോര് ബോര്‍ഡിലേക്കു കൂട്ടിച്ചേര്‍ത്തു കഴിഞ്ഞു. ലോകേഷ് രാഹുല് (2), മുരളി വിജയ് (0), ചേതേശ്വര് പുജാര (24) എന്നിവരാണ് പുറത്തായത്. മിച്ചെല് സ്റ്റാര്‍ക്ക് ഓസീസിനു വേണ്ടി രണ്ടു വിക്കറ്റെടുത്തു.\nനേരത്തേ ഓസീസിന്റെ ഒന്നാമിന്നിങ്‌സ് ഇന്ത്യ 326 റണ്‍സില് അവസാനിപ്പിക്കുകയായിരുന്നു. ആറു വിക്കറ്റിന് 277 റണ്‍സെന്ന നിലയില് രണ്ടാംദിനം ബാറ്റിങ് പുനരാരംഭിച്ച ഓസീസ് ടീം സ്‌കോറിലേക്കു 49 റണ്‍സ് കൂടി കൂട്ടിച്ചേര്‍ത്ത് ക്രീസ് വിടുകയായിരുന്നു. രണ്ടാംദിനം വീണ നാലു വിക്കറ്റുകളില് രണ്ടും ഇഷാന്ത് ശര്‍മ സ്വന്തമാക്കിയപ്പോള് ഉമേഷ് യാദവും ജസ്പ്രീത് ബുംറയും ഓരോ വിക്കറ്റ് വീതം പങ്കിട്ടു.\n70 റണ്‍സെടുത്ത ഓപ്പണര് മാര്‍ക്കസ് ഹാരിസാണ് ഓസ്‌ട്രേലിയയുടെ ടോപ്‌സ്‌കോറര്. ട്രാവിസ് ഹെഡ്ഡ് (58), ആരോണ് ഫിഞ്ച് (50), ഷോണ് മാര്‍ഷ് (45), ക്യാപ്റ്റന് ടിം പെയ്ന് (38) എന്നിവരും മികച്ച സംഭാവനകള് നല്‍കി. നാലു വിക്കറ്റെടുത്ത ഇഷാന്ത് ശര്‍മയാണ് ഇന്ത്യന് ബൗളര്‍മാരില് മികച്ചു നിന്നത്. ജസ്പ്രീത് ബുംറ, ഉമേഷ് യാദവ്, ഹനുമാ വിഹാരി എന്നിവര് രണ്ടു വിക്കറ്റ് വീതം വീഴ്ത്തി.\nകൂട്ടുകെട്ട് തകര്‍ത്ത് ഉമേഷ്\nഏഴാം വിക്കറ്റില് ടി പെയ്ന്- പാറ്റ് കമ്മിന്‍സ് ജോടി 59 റണ്‍സിന്റെ മികച്ച കൂട്ടുകെട്ടുണ്ടാക്കി ടീമിനെ മുന്നോട്ട് നയിക്കവെ ഇന്ത്യ സമ്മര്‍ദ്ദിലായിരുന്നു. 300 റണ്‍സും കടന്ന് ഓസീസ് കുതിക്കവെയാണ് കമ്മിന്‍സിനെ പുറത്താക്കി ഉമേഷ് യാദവ് ഇന്ത്യക്കു രണ്ടാം ദിനത്തിലെ ആദ്യ ബ്രേക്ക്ത്രൂ നല്‍കിയത്. 19 റണ്‍സെടുത്ത കമ്മിന്‍സിനെ ഉമേഷ ബൗള്‍ഡാക്കുകയായിരുന്നു. ഓസീസ് സ്‌കോര് 310ല് വച്ചാണ് കമ്മിന്‍സ് ക്രീസ് വിട്ടത്.\nതൊട്ടടുത്ത ഓവറില് പെയ്‌നും വീണു\nകമ്മിന്‍സ് മടങ്ങി തൊട്ടടുത്ത ഓവറില് തന്നെ ഓസീസ് നായകന് പെയ്‌നിനെയും പുറത്താക്കി ഇന്ത്യ പിടിമുറുക്കി. 38 റണ്‍സെടുത്ത പെയ്‌നിനെ ജസ്പ്രീത് ബുംറ വിക്കറ്റിനു മുന്നില് കുരുക്കുകയായിരുന്നു. 89 പന്തില് അഞ്ചു ബൗണ്ടറികളുള്‍പ്പെട്ടതാണ് പെയ്‌നിന്റെ ഇന്നിങ്‌സ്. ഓസീസ് എട്ടിന് 310.\nവാല് മുറിച്ച് ഇഷാന്ത്\nകംഗാരുക്കളുടെ വാല് മുറിക്കാനുള്ള നിയോഗം ഇഷാന്ത് ശര്‍മയ്ക്കായിരുന്നു. ടീം സ്‌കോര് 326ല് വച്ചാണ് അവസാന രണ്ടു പേരെയും പുററത്താക്കി ഇഷാന്ത് ഓസീസ് ഇന്നിങ്‌സിനു തിരശീലയിടുന്നത്. ആറു റണ്‍സെടുത്ത മിച്ചെല് സ്റ്റാര്‍ക്കിനെ ഇഷാന്ത് വിക്കറ്റ് കീപ്പര് റിഷഭ് പന്ത് കൈകളിലെത്തിക്കുകയായിരുന്നു.\nതൊട്ടടുത്ത പന്തില് തന്നെ പുതുതായി ക്രീസിലെത്തിയ ജോഷ് ഹാസ്ല്‍വുഡിനെയും സമാനമായ രീതിയില് തന്നെ ഇഷാന്ത് പുറത്താക്കി.\n300ന് മുകളില് റണ്‍സ് പിന്തുടരുന്നതിനാല് ഓപ്പണര്‍മാരായ മുരളി വിജയ്- ലോകേഷ് രാഹുല് എന്നിവരില് നിന്നും മികച്ച തുടക്കമാണ് ഇന്ത്യ പ്രതീക്ഷിച്ചിരുന്നത്. എന്നാല് പെര്‍ത്തിലെ അതിവേഗ പിച്ചില് ഇന്ത്യയുടെ തുടക്കം പാളി. ടീം സ്‌കോറില് ആറ് റണ്‍സ് ആയപ്പോഴേക്കും വിജയ് അക്കൗണ്ട് തുറക്കാതെ പുറത്തായി. മിച്ചെല് സ്റ്റാര്‍ക്കിന്റെ ബൗളിങില് താരം ബൗള്‍ഡാവുകയായിരുന്നു.\nപിന്നാലെ രാഹുലും മടങ്ങി\nവിജയ് പുറത്തായി തൊട്ടുപിന്നാലെ ഓപ്പണിങ് പങ്കാളിയായ രാഹുലും ഔട്ടായതോടെ ഇന്ത്യ ശരിക്കും പതറി. ടീം സ്‌കോര് എട്ടില് വച്ചാണ് രണ്ടു റണ്‍സ് മാത്രമെടുത്ത രാഹുല് മടങ്ങുന്നത്. വിജയിയുടെ വഴിയെ രാഹുലും ക്ലീന് ബൗള്‍ഡാവുകയായിരുന്നു. ജോഷ് ഹാസ്ല്‍വുഡിനാണ് വിക്കറ്റ്.\nകൂട്ടുകെട്ട് പിരിച്ച് സ്റ്റാര്‍ക്ക്\n74 റണ്‍സിന്റെ മികച്ച കൂട്ടുകെട്ടുണ്ടാക്കി കോലി-പുജാര സഖ്യം ഇന്ത്യയെ കളിയിലേക്കു തിരിച്ചു കൊണ്ടുവരുമെന്ന സൂചനകള് നല്‍കവെയാണ് ഈ കൂട്ടുകെട്ടിനെ ഓസീസ് വേര്‍പിരിക്കുന്നത്. സ്റ്റാര്‍ക്കാണ് ഈ സഖ്യത്തെ പൊളിച്ചത്. ഇന്ത്യന് സ്‌കോര് 82ല് നില്‍ക്കവെ പുജാരയെ സ്റ്റാര്‍ക്ക് പുറത്താക്കി. 24 റണ്‍സെടുത്ത പുജാര സ്റ്റാര്‍ക്കിന്റെ ബൗളിങില് വിക്കറ്റ് കീപ്പര് പെയ്‌നിന്റെ ഗ്ലൗസുകളിലൊതുങ്ങി.\nStory first published: Saturday, December 15, 2018, 8:26 [IST]


ഡാമിയന്, പീറ്റര് (1007-72) - സര്‍വ്വവിജ്ഞാനകോശം\nഡാമിയന്, പീറ്റര് (1007-72)\nഇറ്റാലിയന് വൈദികന്. കര്‍ദിനാള് പദവിയും ഡോക്ടര് ഒഫ് ദ് ചര്‍ച്ച് പദവിയും ലഭിച്ചിട്ടുണ്ട്. 1007 - ല് റവന്നയില് ഡാമിയന് ജനിച്ചു. വൈദികനാകുന്നതിനു മുമ്പ് റവന്നയില് അധ്യാപക വ്യത്തിയില് ഏര്‍പ്പെട്ടിരുന്നു. 1035-ല് ഇദ്ദേഹം ഫോണ്‍ടെ അവല്ലാനയിലെ പ്രസിദ്ധമായ സന്ന്യാസി മഠത്തില് ചേര്‍ന്നു. ആശ്രമത്തിന്റെ തലവനായി തിരഞ്ഞെടുക്കപ്പെട്ട ഇദ്ദേഹം ആശ്രമവാസികള്‍ക്കായി ബെനഡിക്റ്റ് വിശുദ്ധന്റെയും റൊമൗള്‍ഡ് വിശുദ്ധന്റെയും മാതൃകയില് നിയമനിര്‍മാണം നടത്തി.\nവൈദിക സമൂഹം ഉയര്‍ന്ന സദാചാരമൂല്യങ്ങള് പുലര്‍ത്തണമെന്ന പക്ഷക്കാരനായിരുന്നു ഡാമിയന്. ഗ്രിഗറി ആറാമന് മാര്‍പ്പാപ്പയായി തിരഞ്ഞെടുക്കപ്പെട്ടപ്പോള് വൈദികസമൂഹത്തെ ശുദ്ധീകരിക്കാന് ഡാമിയന് അദ്ദേഹത്തോട് ആവശ്യപ്പെട്ടു. 1049-ല് പാപികളായ വൈദികരെ തള്ളിപ്പറഞ്ഞു കൊണ്ട് ലിബര് ഗൊമാര്‍ഗി അനസ് എന്ന ഗ്രന്ഥം ഡാമിയന് രചിച്ചു. 1057-ല് പോപ്പ് സ്റ്റെഫാന് IX വൈദിക സമൂഹത്തിലെ എല്ലാ അനാചാരങ്ങളും അവസാനിപ്പിക്കും എന്നു പ്രഖ്യാപിച്ചു. ഇതേ വര്‍ഷം ഓസ്റ്റ്രിയയിയലെ കര്‍ദിനാള് ആര്‍ച്ച് ബിഷപ്പായി ഡാമിയന് നിയമിതനായി.\nഡാമിയന് പലപ്പോഴും മാര്‍പ്പാപ്പയുടെ പ്രതിപുരുഷനായി പ്രവര്‍ത്തിച്ചിട്ടുണ്ട്. 1059-ല് നിക്കൊളസ് രണ്ടാമന് ഡാമിയനെ മിലാനിലേക്കയച്ചു. അവിടെ വൈദികര്‍ക്കിടയില് പ്രചരിച്ചിരുന്ന അനാചാരങ്ങള് അവസാനിപ്പിക്കുക എന്നതായിരുന്നു ഡാമിയന്റെ കര്‍ത്തവ്യം. 1063-ല് അലക്സാണ്ടര് രണ്ടാമന് ഡാമിയനെ ഫ്രാന്‍സിലേക്കയച്ചു. ക്ലൂന്നിയിലെ സന്ന്യാസിമഠത്തിന്റെ അധിപനായ ഹ്യുഗും മേകണിലെ ബിഷപ്പായ ഡ്രൊഗൊയും തമ്മിലുള്ള തര്‍ക്കം ഒതുക്കുകയായിരുന്നു ഡാമിയനില് നിക്ഷിപ്തമായിരുന്ന ഉത്തരവാദിത്വം. ഡാമിയന് വിജയം കൈവരിക്കുകയും ചെയ്തു. ഇതില് സന്തുഷ്ടരായ സന്ന്യാസിമാര് ഡാമിയനു നിരവധി സമ്മാനങ്ങള് നല്‍കാന് തയ്യാറായെങ്കിലും ഡാമിയന് അവരെ വിലക്കുകയാണുണ്ടായത്. താത്ക്കാലിക പാരിതോഷികങ്ങള് സ്വീകരിക്കുന്നത് ശാശ്വതമായവ ലഭിക്കുന്നതിനു തടസ്സമാകും എന്നായിരുന്നു ഇദ്ദേഹത്തിന്റെ വിശ്വാസം. ഡാമിയന്റെ അവസാന ദൗത്യം റവന്നയിലായിരുന്നു. അവിടെ നിന്നുള്ള മടക്കയാത്രയില് 1972 ഫെ. 23-ന് ഫായന്‍സയില് വച്ചു ഇദ്ദേഹം നിര്യാതനായി.\nദൈവശാസ്ത്രം സംബന്ധിച്ച് നിരവധി കൃതികള് ഇദ്ദേഹം രചിച്ചിട്ടുണ്ട്. 1828-ല് പോപ്പ് ലിയോ പന്ത്രാമന് ഡാമിയനെ ഡോക്ടര് ഒഫ് ദ് ചര്‍ച്ച് ആയി പ്രഖ്യാപിച്ചു. റോമന് കത്തോലിക്ക സഭ ഫെ. 23 ഡാമിയന്റെ ഓര്‍മദിനമായി ആചരിക്കുന്നു.\n"http://web-edition.sarvavijnanakosam.gov.in/index.php?title=%E0%B4%A1%E0%B4%BE%E0%B4%AE%E0%B4%BF%E0%B4%AF%E0%B4%A8%E0%B5%8D%E2%80%8D,_%E0%B4%AA%E0%B5%80%E0%B4%B1%E0%B5%8D%E0%B4%B1%E0%B4%B0%E0%B5%8D%E2%80%8D_(1007-72)" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 08:27, 12 ഡിസംബര് 2008.


പത്തനാപുരത്ത് കണ്ടെത്തിയ ജലാറ്റിന് സ്റ്റിക്ക് നിര്‍മിച്ചത് തമിഴ്നാട്ടിലെ തിരുച്ചിറപ്പള്ളിയില് – Jaihind TV\nകൊല്ലം ജില്ലയിലെ പത്തനാപുരം പാടത്ത് കണ്ടെത്തിയ സ്ഫോടകവസ്തുക്കള് നിര്‍മ്മിച്ചത് തമിഴ്നാട്ടിലെ തിരുച്ചിറപ്പള്ളിയിലെന്ന് തിരിച്ചറിഞ്ഞു. കശുവണ്ടി തോട്ടത്തിൽ സ്ഫോടക വസ്തുക്കൾ ഉപേക്ഷിച്ച് മൂന്നാഴ്ച പിന്നിട്ടതായാണു നിഗമനം. കേസില് അന്വേഷണം പുരോഗമിക്കുകയാണ്.\nതിരുച്ചിറപ്പിള്ളിയിലെ വെട്രിവേൽ എക്സ്പ്ലോസീവ് പ്രൈവറ്റ് ലിമിറ്റഡ് എന്ന കമ്പനിയിലാണ് ജലാറ്റിൻ സ്റ്റിക്ക് നിർമിച്ചതെന്ന് അന്വേഷണ സംഘം കണ്ടെത്തി. സൺ 90 എന്ന ബ്രാൻഡ് ജലാറ്റിൻ സ്റ്റിക്ക് ആണിത്. നോൺ ഇലക്ട്രിക് വിഭാഗത്തിൽ ഉൾപ്പെടുന്ന ഡിറ്റണേറ്ററുകളും കണ്ടെത്തിയിരുന്നു. ജലാറ്റിൻ സ്റ്റിക്കിൽ ബാച്ച് നമ്പർ ഇല്ലാത്തതിനാൽ ആർക്കാണു വിറ്റതെന്ന് കണ്ടെത്താൻ സാധിച്ചിട്ടില്ല.\nതീവ്രവാദ വിരുദ്ധ സേനയിലെ ഉദ്യോഗസ്ഥർ സമീപ പ്രദേശത്തുള്ളവരെ കണ്ട് അന്വേഷണം നടത്തി. പാടം മേഖലയിലെ കഴിഞ്ഞ ഒരു വർഷം മുതലുള്ള ഫോൺകോളുകളും പരിശോധിച്ചു വരുന്നു. അതിനിടെ പത്തനംതിട്ട ജില്ലയിലെ കോന്നിയിലും സ്ഫോടകവസ്തുക്കള് കണ്ടെടുത്തു. സംഭവവുമായി ബന്ധപ്പെട്ട് പൊലീസിന്‍റെയും സംസ്ഥാന തീവ്രവാദ വിരുദ്ധ സ്ക്വാഡിന്‍റെയും വനംവകുപ്പിന്‍റെയും നേതൃത്വത്തിലുള്ള സംയുക്ത പരിശോധന അതിര്‍ത്തി വനമേഖലയില് തുടരുകയാണ്.


ചെങ്ങന്നൂർ | 04Apr2021\nചെങ്ങന്നൂർ: ഉപതിരഞ്ഞെടുപ്പിനേക്കാൾ വലിയ ഭൂരിപക്ഷത്തിലാണ് ജയം പ്രതീക്ഷിക്കുന്നതെന്ന് എൽ.ഡി.എഫ്. തിരഞ്ഞെടുപ്പ് കമ്മിറ്റി സെക്രട്ടറി പി. വിശ്വംഭരപ്പണിക്കർ പറഞ്ഞു. മുഴുവൻ പഞ്ചായത്തുകളിലും ചെങ്ങന്നൂർ നഗരസഭയിലും സജി ചെറിയാന് വലിയ ലീഡ് ലഭിക്കും.\nഎൽ.ഡി.എഫ്. സർക്കാരിന്റെ വികസന ജനക്ഷേമ പ്രവർത്തനങ്ങൾ അടിസ്ഥാനമാക്കിയാണ് ജനങ്ങൾ വോട്ടുചെയ്യുക. എം.എൽ.എ. എന്ന നിലയിൽ സജി ചെറിയാൻ നടത്തിയ വികസന പ്രവർത്തനങ്ങൾ അദ്ദേഹത്തിന്റെ വിജയത്തിനു മുതൽക്കൂട്ടാകും.\nഅയ്യായിരത്തിനുമേൽ ഭൂരിപക്ഷത്തോടെയുള്ള ജയമാണ് പ്രതീക്ഷിക്കുന്നതെന്ന് യു.ഡി.എഫ്. തിരഞ്ഞെടുപ്പ് കമ്മിറ്റി ചീഫ് കോ-ഓർഡിനേറ്റർ പി.ബി. ജോൺ പറഞ്ഞു. ആലാ, പാണ്ഡനാട്, തിരുവൻവണ്ടൂർ, വെണ്മണി, മാന്നാർ, ചെങ്ങന്നൂർ നഗരസഭ എന്നിവിടങ്ങളിൽ വ്യക്തമായ മേ‌ൽക്കൈ ലഭിക്കും. സംസ്ഥാന സർക്കാരിനെതിരേയുള്ള ഭരണവിരുദ്ധവികാരം യു.ഡി.എഫിന് നേട്ടമാകും. അഞ്ചു വർഷക്കാലം എൽ.ഡി.എഫ്. എം.എൽ.എ. ജനങ്ങളെ പറ്റിക്കുകയായിരുന്നു. ഇതും യു.ഡി.എഫിന് അനുകൂലമാകും.\nവിശ്വാസത്തിന്മേലുള്ള ഇടതു സർക്കാരിന്റെ കടന്നുകയറ്റവും പ്രളയവും പിൻവാതിൽ നിയമനവും ജനം മറന്നിട്ടില്ലെന്ന് എൻ.ഡി.എ. നിയോജകമണ്ഡലം തിരഞ്ഞെടുപ്പ് ഇൻചാർജ് സജു ഇടക്കല്ലിൽ പറഞ്ഞു. കോടികളുടെ പദ്ധതികൾ പ്രഖ്യാപനത്തിലൊതിങ്ങിയതല്ലാതെ ഒന്നും ചെയ്യാൻ എം.എൽ.എ.യ്ക്ക് കഴിഞ്ഞിട്ടില്ല. ചെന്നിത്തലയും പാണ്ടനാടും തിരുവൻവണ്ടൂരും ഇടത്-വലത് മുന്നണികൾ ഒന്നായി ജനങ്ങളെ വഞ്ചിച്ചതും ഈ തിരഞ്ഞെടുപ്പിൽ ഇവർക്കെതിരേയുള്ള വോട്ടായി മാറും.\nഎല്ലാ ഗ്രാമപ്പഞ്ചായത്തുകളിലും മുനിസിപ്പാലിറ്റിയിലും വ്യക്തമായ ഭൂരിപക്ഷത്തോടെ എം.വി. ഗോപകുമാർ മുന്നിലെത്തുമെന്നും സജു ഇടക്കല്ലിൽ പറഞ്ഞു.


By പൊളിറ്റിക്കല് ഡെസ്‌ക് • 17/12/2019 at 6:51PM\nപൗരത്വ ബില്ലിനെ തുടർന്ന് രാജ്യത്താകമാനം വിദ്യാർത്ഥി പ്രക്ഷോഭങ്ങൾ വ്യാപിക്കുകയാണ്. ഒരു നാടിന്റെ രാഷ്ട്രീയ പിന്നീടുള്ള രാഷ്ട്രീയത്തെ തന്നെ മാറ്റിമറിച്ച ഒരുപാട് വിദ്യാർത്ഥി പ്രക്ഷോഭങ്ങൾ ഉണ്ടായിട്ടുണ്ട്. അതിൽ പ്രധാനപ്പെട്ട അഞ്ചെണ്ണം ഏതൊക്കെ?\nവമ്പിച്ച പ്രതിഷേധങ്ങൾക്കും ജനകീയ മുന്നേറ്റങ്ങൾക്കും സാമൂഹിക വിപ്ലവത്തിനും വിദ്യാർത്ഥി മുന്നേറ്റങ്ങൾ കാരണമായിട്ടുണ്ട് എന്നത് ലോകചരിത്രമാണ്. പിന്നീടുള്ള ലോകത്തെ രൂപീകരിച്ച, രാഷ്ട്രീയവുമായി നിർവചിച്ച പല വിദ്യാർത്ഥി മുന്നേറ്റങ്ങൾക്കുമാണ് ലോകം സാക്ഷിയായിട്ടുള്ളത്.\nഅത്തരത്തിൽ ലോകത്തെ പിടിച്ചുലച്ച അഞ്ച് വിദ്യാർത്ഥി പ്രക്ഷോഭങ്ങൾ :\nവൈറ്റ് റോസ്- 1942\nനാസി ജർമനിയെ പ്രതിരോധിച്ച വിദ്യാർത്ഥി കൂട്ടായ്മ അറിയപ്പെടുന്നത് വൈറ്റ് റോസ് എന്ന പേരിലാണ്. അഹിംസയിലൂന്നിയ ഈ മുന്നേറ്റം ആരംഭിക്കുന്നത് മ്യുണിക് സർവകലാശാലയിൽ നിന്നാണ്. അതിക്രമങ്ങളും വംശീയഹത്യയും അഴിഞ്ഞാടിയ ജർമനിയിൽ അജ്ഞാതരായാണ് വൈറ്റ് റോസ് പ്രവർത്തിച്ചത്.\nലഘുരേഖകൾ, ചുമരെഴുത്തുകൾ എന്നിവ ആയുധമാക്കിയാണ് വൈറ്റ് റോസ് ഫാസിസത്തെ പ്രതിരോധിച്ചത്. നാസി ഭരണകൂടത്തിന്റെ കുറ്റകൃത്യങ്ങളെയും നരഹത്യയെയും അവർ ചോദ്യം ചെയ്‌തു. നാസി കോടതികൾ നടത്തിയ മനുഷ്യവിരുദ്ധതകൾ അവരുടെ വിഷയമായി. ഫാസിസത്തിനെതിരെ ജനങ്ങളെ സംഘടിപ്പിക്കുക എന്ന അതിദുഷ്കരമായ ദൗത്യമാണ് അവർ ചെയ്തത്.\nജർമനിയിലുണ്ടായിരുന്ന മറ്റ് ഫാസിസ്റ്റ് വിരുദ്ധ മുന്നേറ്റങ്ങളുമായി സഹകരിച്ചായിരുന്നു വൈറ്റ് റോസിന്റെ പ്രവർത്തനങ്ങൾ. വൈറ്റ് റോസിന്റെ പ്രവർത്തനങ്ങൾ ശക്തിപ്പെട്ടതോടെ നാസികളും ജാഗരൂകരായി. 1943ൽ നാസി രഹസ്യ പൊലീസ് വൈറ്റ് റോസിലെ പ്രധാന അംഗങ്ങളെ പിടികൂടി. ഫാസിസത്തിനെതിരായ ശക്തമായ വിദ്യാർത്ഥി പ്രതിരോധമായാണ് വൈറ്റ് റോസിനെ ചരിത്രത്തിൽ അടയാളപ്പെടുത്തുന്നത്.\nവിയറ്റ്‌നാം യുദ്ധവിരുദ്ധ മുന്നേറ്റം-1970\nഅറുപതുകളുടെ അവസാനം അമേരിക്കയെ പ്രക്ഷുബ്ധമാക്കിയ സംഭവമാണ് വിയറ്റ്‌നാം യുദ്ധം. ഏഷ്യയിലെ കുഞ്ഞു രാജ്യത്തോട് അമേരിക്ക നടത്തിയ യുദ്ധം ഏറെ വിമർശനങ്ങൾക്ക് വഴിവച്ചു . രാജ്യത്തിന് പുറത്തെന്നപോലെ രാജ്യത്തിനകത്തും ഭരണകൂടത്തിനെതിരായി ശബ്ദമുയർന്നു. വിയറ്റ്‌നാം യുദ്ധത്തിനെതിരായി അമേരിക്കയിലെ മുന്നേറ്റം ആരംഭിക്കുന്നത് വിദ്യാർത്ഥികളാണ്. സ്റ്റുഡൻസ് ഓഫ് ഡെമോക്രാറ്റിക് സൊസൈറ്റി എന്ന വിദ്യാർത്ഥി പ്ലാറ്റ്‌ഫോമായിരുന്നു ഇതിന് പിന്നിൽ പ്രവർത്തിച്ചത്.\nയുദ്ധത്തിനോടൊപ്പം തന്നെ യുദ്ധവിരുദ്ധ മുന്നേറ്റവും പുരോഗമിച്ചു. കെന്റ് സർവ്വകലാശാലയിൽ നടന്ന വിദ്യാർത്ഥി പ്രതിഷേധമാണ് ഇതിൽ ഏറ്റവും ശ്രദ്ധേയം. വിദ്യാർത്ഥി പ്രക്ഷോഭത്തിനെതിരെ പൊലീസ് നിറയൊഴിച്ചതിനെ തുടർന്ന് നാല് വിദ്യാർത്ഥികൾ മരിച്ചു. ഇത് പ്രതിഷേധത്തെ രാജ്യവ്യാപകമാക്കി. കോളേജുകളും സർവ്വകലാശാലകളും അടഞ്ഞുകിടന്നു.\nപ്രതിഷേധം രാജ്യത്തിന് പുറത്തേക്കും കടന്നു. ലണ്ടനിലെ അമേരിക്കൻ എംബസിക്ക് മുന്നിൽ നടന്ന പ്രതിഷേധ റാലിയിൽ ആയിരങ്ങൾ പങ്കെടുത്തു. 1973ൽ വിയറ്റ്‌നാമിൽ നിന്ന് അമേരിക്കൻ സൈന്യത്തെ പൂർണമായും പിൻവലിക്കുന്നതിന് പിന്നിൽ വിദ്യാർത്ഥി പ്രതിഷേധം ഒരു പ്രധാനകാരണമാണെന്ന് അമേരിക്കൻ പ്രസിഡന്റ് നിക്‌സൺ തന്നെ പിന്നീട് വ്യക്തമാക്കുകയുണ്ടായി.\nവർണവിവേചനം കൊടുമ്പിരികൊണ്ട ദക്ഷിണാഫ്രിക്കയിലെ കറുത്തവർഗക്കാരായ വിദ്യാർത്ഥികൾ ആരംഭിച്ച മുന്നേറ്റമാണ് സോവേറ്റോ അപ്രൈസിങ്. സോവെറ്റോ നഗരത്തിലെ കറുത്തവരായ കുട്ടികളാണ് പ്രതിഷേധം തുടങ്ങുന്നത്. വെള്ളക്കാർ ഉപയോഗിച്ചുകൊണ്ടിരുന്ന 'ആഫ്രിക്കൻ' ഭാഷ കറുത്തവർഗക്കാരായ കുട്ടികൾ നിർബന്ധമായി പഠിക്കണം എന്ന നിയമമാണ് പ്രതിഷേധത്തിന് കാരണമായത്.\nഏതാണ്ട് ഇരുപതിനായിരം വിദ്യാർത്ഥികൾ പ്രതിഷേധത്തിൽ പങ്കാളികളായി. വിദ്യാർത്ഥികൾക്കെതിരെ കണ്ണീർവാതകം പ്രയോഗിച്ചും നിറയൊഴിച്ചുമാണ് ഭരണകൂടം പ്രതികരിച്ചത്. ഇതിൽ 176 വിദ്യാർത്ഥികൾ മരിച്ചു എന്നാണ് സർക്കാർ കണക്ക്. എന്നാൽ 750നടുത്ത് മരണം സംഭവിച്ചതായാണ് അനൗദ്യോഗിക റിപ്പോർട്ടുകൾ.\nവിദ്യാർത്ഥികൾക്കെതിരായ അതിക്രമം ലോകം മുഴുവൻ ചർച്ചയായി. വർണ്ണവിവേചനത്തിനെതിരായ വലിയ ചെറുത്തുനിൽപ്പായാണ് സൊവെറ്റോ അപ്രൈസിങ്ങിനെ ലോകം കണ്ടത്. അമേരിക്കയും യുകെയും അടക്കമുള്ള രാജ്യങ്ങളിലെ വിദ്യാർത്ഥി സമൂഹം സൊവെറ്റോയുമായി ഐക്യപ്പെട്ട് മുന്നോട്ടു വന്നു. ലോകരാജ്യങ്ങൾ ദക്ഷിണാഫ്രിക്കയിലെ വർണ്ണവിവേചനത്തിനെതിരെ വരാനുള്ള പ്രധാന കാരണമായിരുന്നു ഈ വിദ്യാർത്ഥി പ്രക്ഷോഭം.\nചെക്കോസ്ലൊവാക്യയയിലെ കമ്മ്യൂണിസ്റ്റ് സർക്കാരിനെതിരെ നടന്ന അഹിംസയിലൂന്നിയ പ്രക്ഷോഭമാണ് വെൽവെറ്റ് വിപ്ലവം എന്ന പേരിൽ അറിയപ്പെടുന്നത്. നാൽപത്തിയൊന്ന് വർഷം നീണ്ട കമ്മ്യൂണിസ്റ്റ് ഭരണത്തിന് അന്ത്യം കുറിച്ചത് പ്രാഗിൽ നടന്ന വിദ്യാർത്ഥി പ്രതിഷേധമാണ്.\nഒരുപാർട്ടിയിൽ ഊന്നിയ ജനാധിപത്യത്തിൽ നിന്ന് പാർലമെന്റ് ജനാധിപത്യ വ്യവസ്ഥയിലേക്ക് രാജ്യത്തെ മാറ്റുക എന്ന ആവശ്യമാണ് വിദ്യാർത്ഥികൾ പ്രധാനമായും മുന്നോട്ടുവച്ചത്. പ്രാഗ് സർവ്വകലാശാലയിൽ നടന്ന റാലിക്കെതിരായുണ്ടായ പൊലീസ് നടപേടിയാണ് കമ്മ്യൂണിസ്റ്റ് വിരുദ്ധ മുന്നേറ്റമായത്.\nപൊലീസ് നടപടിക്കെതിരായി വിദ്യാർത്ഥികൾ സംഘടിപ്പിച്ച പ്രതിഷേധം അതിവേഗം പടർന്നുപിടിച്ചു. സംഭവം നടന്ന് മൂന്ന് ദിവസത്തിനിപ്പുറം പ്രാഗിൽ പ്രതിഷേധത്തിനായി ഒത്തുചേർന്നത് രണ്ട് ലക്ഷത്തിനടുത്ത് വിദ്യാർത്ഥികളാണ്. സോവിയറ്റ് യൂണിയൻ സഖ്യകക്ഷിയായിരുന്ന ചെക്കോസ്ലൊവാക്യയെയും ഇത് ബാധിച്ചു. പ്രക്ഷോഭത്തെ തുടർന്ന് ചെക്കോസ്ലൊവാക്യയയിൽ ജനാധിപത്യപരമായ തിരഞ്ഞെടുപ്പുണ്ടായി. 1993ൽ രാജ്യം ചെക്ക് റിപ്പബ്ലിക്കായും സ്ലൊവാക്യയായും വിഭജിക്കുന്നത് തുടർന്ന് അധികാരത്തിൽ വന്ന സർക്കാരിന്റെ കാലഘട്ടത്തിലാണ്.\nചൈനയുടെ ജനാധിപത്യത്തിന്റെ ചരിത്രത്തിലെ ക്രൂരതയുടെ ഏടായാണ് ടിയാന്മെൻ സ്‌ക്വയറിൽ നടന്ന പ്രക്ഷോഭവും പിന്നീടുണ്ടായ വെടിവെപ്പും അറിയപ്പെടുന്നത്. രാജ്യത്തെ സാമ്പത്തിക പ്രതിസന്ധിയും സാമൂഹിക ഘടനയിലുണ്ടായ പ്രശ്നങ്ങളുമാണ് വിദ്യാർത്ഥി പ്രതിഷേധത്തിലേക്ക് വഴിവെക്കുന്നത്.\nബീജിങ്ങിലെ ടിയാന്മെൻ സ്ക്വയറിലേക്കാണ് വിദ്യാർത്ഥികൾ പ്രതിഷേധറാലി നടത്തിയത്. ജനാധിപത്യം, മാധ്യമ സ്വാതന്ത്ര്യം, ആവിഷ്കാര സ്വാതന്ത്ര്യം എന്നിവയ്ക്ക് വേണ്ടിയായിരുന്നു റാലി. അസംഘടിതമായി ആരംഭിച്ച പ്രതിഷേധത്തിൽ ദശലക്ഷക്കണക്കിന് വിദ്യാർത്ഥികളാണ് പങ്കാളികളായത്. 400നടുത്ത് നഗരങ്ങളിലാണ് പിന്നീട് ഈ പ്രതിഷേധം പടർന്നുപിടിച്ചത്. മാവോ സേതുങ്ങിന്റെ സാംസ്കാരിക വിപ്ലവത്തിന്റേതിന് സമാനമായ പ്രതികരണമാണ് ഈ വിദ്യാർത്ഥി മുന്നേറ്റം ഉണ്ടാക്കിയത്.\nവിദ്യാർത്ഥി പ്രക്ഷോഭത്തെ സൈന്യത്തെ ഉപയോഗിച്ച് നേരിടാനാണ് സർക്കാർ തീരുമാനിച്ചത്. പൊലീസും സൈന്യവും നടത്തിയ വെടിവെപ്പിൽ ആയിരക്കണക്കിന് വിദ്യാർത്ഥികൾ മരിച്ചു. ഏറെ ആഭ്യന്തര പ്രതിസന്ധികളുണ്ടാക്കിയെങ്കിലും വിദ്യാർത്ഥി പ്രക്ഷോഭത്തെ അടിച്ചമർത്താൻ ഭരണകൂടത്തിനായി. എന്നാൽ പിന്നീടുണ്ടായ ചൈനീസ് ഭരണകൂടത്തിന്റെ നയംമാറ്റത്തിലടക്കം ടിയാന്മെൻ സ്‌ക്വയർ സംഭവം കാരണമായെന്നാണ് വിലയിരുത്തൽ.


സ്വര്‍ണം കടത്താന് പ്രതികള് യു.എ.ഇ ഭരണകൂടത്തിന്റെ വ്യാജ രേഖകളും, മുദ്രകളും നിർമ്മിച്ചു. – NavaKerala News\nHome/Crime/സ്വര്‍ണം കടത്താന് പ്രതികള് യു.എ.ഇ ഭരണകൂടത്തിന്റെ വ്യാജ രേഖകളും, മുദ്രകളും നിർമ്മിച്ചു.\nCrimeGulfKerala NewsLatest News\nസ്വർണ്ണക്കടത്ത് കേസിൽ സ്വര്‍ണം കടത്താന് പ്രതികള് യു.എ.ഇ ഭരണകൂടത്തിന്റെ വ്യാജ രേഖകളും, മുദ്രകളും നിർമ്മിച്ചിരുന്നതായി എന്.ഐ.എ. യുടെ നിർണായക വെളിപ്പെടുത്തൽ.എന്.ഐ.എ.യുടെ കൊച്ചിയിലെ പ്രത്യേക കോടതിയിലാണ് അന്വേഷണ ഉദ്യോഗസ്ഥര് ഈ വെളിപ്പെടുത്തല് നടത്തിയത്. സ്വര്‍ണം കടത്താന് പ്രതികള് യു.എ.ഇയില് ഭരണകൂടത്തിന്റെ വ്യാജ രേഖകൾ നിർമ്മിച്ചിരുന്നു. സര്‍ക്കാരിന്റെ എംബ്ലവും വ്യാജ സീലും എംബ്ലവും ഇതിനായി നിർമ്മിച്ചു. സ്വര്‍ണം കടത്തിയത് ജ്വല്ലറികള്‍ക്ക് വേണ്ടിയല്ല. പ്രതികളില് നിന്നു ലഭിച്ച ബാഗില് നിര്‍ണായകമായ വിവരങ്ങളുണ്ടെന്നും കോടതിയുടെ സാന്നിധ്യത്തില് ഇത് തുറക്കുമെന്നും, എന്.ഐ.എ കോടതിയില് വ്യക്തമാക്കി.\nഅതേസമയം എന്‍ഐഎ കേസില് പ്രതിചേര്‍ത്ത ഫാസില് ഫരീദിനെതിരെ ജാമ്യമില്ലാ വാറണ്ട് പുറപ്പെടുവിച്ചു. എഫ്‌ഐആറില് ഫാസിലിന്റെ വിലാസവും പേരും തിരുത്താനുള്ള അപേക്ഷയും എന്‍ഐഎ കോടതിയില് സമര്‍പ്പിക്കുകയുണ്ടായി. പ്രതിയുടെ ശരിയായ പേര് ഫൈസല് ഫരീദ് എന്നാണെന്നും, ഇയാള് തൃശ്ശൂര് സ്വദേശി ആണെന്നും അപേക്ഷയില് പറയുന്നു.\nകേരളത്തിൽ2കോവിഡ് മരണം , 449 പേർക്ക് കൂടി കോവിഡ്.


സംസ്ഥാനത്ത് ഇന്ന് 5930 പേര്‍ക്ക് കോവിഡ് സ്ഥിരീകരിച്ചു, 24 മണിക്കൂറിനിടെ 38,259 സാമ്പിളുകള് പരിശോധിച്ചു - Media Mangalam\nതിരുവനന്തപുരം:കേരളത്തില് ഇന്ന് 5930 പേര്‍ക്ക് കോവിഡ്-19 സ്ഥിരീകരിച്ചതായി ആരോഗ്യ വകുപ്പ് മന്ത്രി കെ.കെ. ശൈലജ ടീച്ചര് അറിയിച്ചു. 7836 പേര് രോഗമുക്തി നേടി. 94,388 പേരാണ് ഇപ്പോള് ചികിത്സയിലുള്ളത്. 1,99,634 ഇതുവരെ രോഗമുക്തി നേടി. കഴിഞ്ഞ 24 മണിക്കൂറിനിടെ 38,259 സാമ്പിളുകള് പരിശോധിച്ചു. ഇന്ന്3പുതിയ ഹോട്ട് സ്പോട്ടുകള് കൂടി പ്രഖ്യാപിച്ചു. അഞ്ച് പ്രദേശങ്ങളെ ഒഴിവാക്കി. കോഴിക്കോട് 869, മലപ്പുറം 740, തൃശൂര് 697, തിരുവനന്തപുരം 629, ആലപ്പുഴ 618, എറണാകുളം 480, കോട്ടയം 382, കൊല്ലം 343, കാസര്‍ഗോഡ് 295, പാലക്കാട് 288, കണ്ണൂര് 274, പത്തനംതിട്ട 186, ഇടുക്കി 94, വയനാട് 35 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nകഴിഞ്ഞ 24 മണിക്കൂറിനിടെ 38,259 സാമ്പിളുകളാണ് പരിശോധിച്ചത്. റുട്ടീന് സാമ്പിള്, എയര്‍പോര്‍ട്ട് സര്‍വയിലന്‍സ്, പൂള്‍ഡ് സെന്റിനല്, സി.ബി നാറ്റ്, ട്രൂനാറ്റ്, സി.എല്.ഐ.എ, ആന്റിജന് അസ്സെ എന്നിവ ഉള്‍പ്പെടെ ഇതുവരെ ആകെ 36,28,429 സാമ്പിളുകളാണ് പരിശോധനയ്ക്കായി അയച്ചത്. സെന്റിനല് സര്‍വൈലന്‍സിന്റെ ഭാഗമായി ആരോഗ്യ പ്രവര്‍ത്തകര്, അതിഥി തൊഴിലാളികള്, സാമൂഹിക സമ്പര്‍ക്കം കൂടുതലുള്ള വ്യക്തികള് മുതലായ മുന്‍ഗണനാ ഗ്രൂപ്പുകളില് നിന്ന് 2,13,108 സാമ്പിളുകളും പരിശോധനയ്ക്കയച്ചു.\nഇന്ന്3പുതിയ ഹോട്ട് സ്പോട്ടുകളാണുള്ളത്. തൃശൂര് ജില്ലയിലെ തളിക്കുളം (കണ്ടൈന്‍മെന്റ് സോണ് വാര്‍ഡ് 8), കൊല്ലം ജില്ലയിലെ മയ്യനാട് (14), മലപ്പുറം ജില്ലയിലെ കീഴുപറമ്പ് (8) എന്നിവയാണ് പുതിയ ഹോട്ട് സ്പോട്ടുകള്. അഞ്ച് പ്രദേശങ്ങളെ ഹോട്ട് സ്പോട്ടില് നിന്നും ഒഴിവാക്കിയിട്ടുണ്ട്. ഇതോടെ ആകെ 664 ഹോട്ട് സ്പോട്ടുകളാണുളാണ് സംസ്ഥാനത്തുള്ളത്.\nCovid 19 Kerala health department kk shailaja pinarayi viajyan